ވާށޭ މަށާ އެކީ-13 – Esfiya\nދުވަސް ތައް ފާއިތުވަމުން ދިޔައީ ނުހަނު ހަލުވިކަމާއެކު އެވެ. އެއްބައެއްގެ ހިތްތަކަށް އުފާވެރިކަން ވައްދަމުން އަނެއް ބައެއްގެ ހިތްތަށް މާޔޫސް ކޮށްލަމުންނެވެ. މިޝަލީގެ މައްޗަށް ކުރެވިފައިވާ ދަޢުވާގެ އަޑު އެހުން ކުރިއަށް ގެންދިޔައީ ރަށު ކޯޓުގައެވެ. ޖޫނީ ވެސް އޭނާގެ ކުށަށް އިޢުތިރާފު ވުމާ އެކު ރައިހާގެ ހެކިބަހުގެ ސަބަބުން މިޝަލީ އަށް ސަލާމަތް ވާނެ މަގު ބަންދުވިއެވެ. އޭނާ ހީކުރި ގޮތާ ޚިލާފަށް އޭނާގެ ދިފާޢުުގައި އޭނާގެ ބޮޑު ދައިތަ އެއްވެސް މަސައްކަތެއް ނުކޮށް ދިނެވެ.\nމައްސަލަ ނިމިގެން ދިޔައީ މިޝަލީ އަދި ޖޫނީގެ މައްޗަށް މައްސަލަ ސާބިތުވެ ހުކުމް ކުރެވިގެންނެވެ. ފުލުހުން މިޝަލީގެ އަތުގައި ބިޑި އަޅުވައިގެން ކޯޓުން ނެރުނުގަޑީ ދޮރު ކައިރީ ހުއްޓިގެން ހުރި ރައިހާ ލޮލުގައި އަޅައިގަތެވެ. މިޝަލީ އަށް އިސްޖަހާލުން ފިޔަވާ އިތުރު ކަމެއް ނުކުރެވުނެވެ. ރައިހާ އޭނާ އަށް ދިން ނަސޭހަތް ޤަބޫލު ކުރެވުނު ނަމައޭ ހިތަށް އެރިއެވެ. އެހެން މީހަކަށް ދެރައެއް ދޭން އުޅޭ މީހަކަށް އެއްވެސް މޮޅެއް ނުލިބޭނެކަން ވިސްނުނީ ވަޤުތު ފާއިތުވި ފަހުންނެވެ. އެޚިޔާލު ތަކާއެކު އިސްޖަހާލައިގެން ހުރި މިޝަލީގެ އަރު ބެދިގެން ދިޔައެވެ. ހިފެހެއްޓުމެއްނެތި ލޯ ފުރާލި ކަރުނަތަށް ބަންޑުން ވާން ފެށިއެވެ. އޭނާ އަށް ހަމަވިސްނުން ލިބިއްޖެއެވެ. އެކަމަކު ވަަޤުތު ފާއިތު ވެއްޖެއެވެ. ދެން އޮތްގޮތަކީ ކުރެވުނު ކުށަށް ތަޢުބާވުމެވެ.\nރައިހާ އާއި ކައިލްގެ ގުޅުންވެސް ދިޔައީ ދުވަހެއް ދުވަހަކަށް ވަރުގަދަ ވަމުންނެވެ. އެހެންޏާ މޫނުމަތިން އަބަދުމެ މާޔޫސް ކަން ނުފިލާ ހުންނަ ކައިލްގެ މޫނުމަތިން ފެންނަނީ ދިރުމެވެ. ނަމަވެސް ރައިހާގެ ހިތުގައި ނުތަނަވަސް ކަން އުފެދެމުން ދިޔައީ އޭނާ އަށް ކައިލްގެ ގާތުގައި ހުރެވޭ ދުވަސްތައް ނިމުމަކަށް އަންނާތީއެވެ. ރަށުން ފުރައިގެން ދާ ދުވަސް ކައިރިވީ ވަރަކަށް އެ ހިތުގެ ހަމަޖެހުން ދަނީ ގެއްލެމުންނެވެ.\nއެތައް ދުވަހެއްގެ ބުރަ މަސައްކަތަކަށް ފަހު ރައިހާ އިސްނަގައިގެން ފެށި ބަލިމީހުންގެ ރިކޯޑުތައް ރިވިއު ކުރުމުގެ މަސައްކަތް ނިމިގެންދިޔައެވެ. އޭގެ ސަބަބުން އެތަކެއް ބަލި މީހުންނަށް ދެވޭ ފަރުވާ ޔަޤީންވެގެން ދިޔައެވެ.\n“އެމް.އާރް.އައި ސްކޭން އަކުން ސިކުނޑީގެ އެއްވެސް މައްސަލައެއް ފެންނާކަށް ނެތް. މޫޑް ޑިސްއޯޑަރސް ގެ އަލާމާތްތައް ފެންނަ ވަރު ކުރި އާ ބަލާ ވަރަށް ކުޑަ. ޕެނިކް އެޓޭކް އެއް ވޭތުވެ ދިޔަ މަހު އައިސްފައެއް ނުވޭ” ކައިލްގެ ރިވިއު ކުރެވިފައިވާ ރިޕޯޓު ރައިހާ ކިޔައިދެމުންް ދިޔައިރު މީޓިންގް ރޫމް ގަ މަރުކަޒުގެ އިސް ބޭފުޅުން ތިއްބެވިއެވެ.\n“އަދި ކައިލްގެ ރިކޯޑްސް އިން ޖޫނީ މެން ބަދަލު ކުރީ ކޯއްޗެއްކަންވެސް ދެނެގަނެވިއްޖެ. ސްމާޓް ބޯޑުން ފެންނަމުން ދިޔަ ލިޔުމުގައި ފަތިގަނޑު ޖައްސާލަމުން ރައިހާ ވާހަކަ ކުރިއަށް ގެންދިޔައެވެ.\n“ކުރިން ކައިލްގެ ރިޕޯޓުގައި ސްކިޓްސިފްރީނިއާ އަށް ޑައިގްނޯޒްޑް ވެފަކަމަށް ހާމަކޮށްފައިވޭ. އިނގިވަޑައިގަންނަވާނެ ފަދައިން ސްކިޓްސިފްރީނިއާ އަކީ ވަރަށް ސިވިއަރ ކޭސް އެއް. އޭގެ ސަބަބުން އަވާމެންދުރުތަކާއި ލޮލަށް ހަޤީޤަތާ ޚިލާފު ދަޅަތަށް ދައްކާލާ. ނަމަވެސް އަޅުގަނޑު ކުރި އެގްޒަމިމޭޝަން އިން ކައިލްގެ ފަރާތުން އެއްވެސް އާދަޔާ ޚިލާފު ކަމެއް ނުފެނޭ. އޭގެ މާނައަކީ ކައިލްގެ ކިބައިގާ ސްކިޓްސިފްރީނިއާ އެއް ނުހުރެއޭ. އޭގެ ބަދަލުގަ ކައިލްގެ ގައިގާ ހުރީ ސްކިޓްސޮއިޑް ޕާސަނަލިޓީ. މި ބައްޔަކީ ސްކިޓްސިފްރީނިއާ އާ އަޅާ ބަލާއިރު ނުރައްކާތެރިކަން ކުޑަ ބައްޔެއް. މި ބަލީގެ އަލާމާތްތަކުގެ ތެރޭގައި ކަންކަމަށް ދޭ ސަމާލުކަން ކުޑަ ވުން ، އެކަހެރިކަމަށް ލޯބިކުރުން އަދި އިޙްސާސް ތައް ފާޅުކުރަން އުނދަގޫވުން ފަދަ ކަންކަން ހިމެނޭ.” ފޫހި ކަމެއް ނެތި ރިޕޯޓުން ހާމަވި ކަންތައްތައް ރައިހާ ހިއްސާކުރަމުން ދިޔައެވެ.\nހުރިހާ ބަލިމީހުންގެ ކޭސް ތައް ބަޔާން ކޮށް ނިމުމުން އެންމެން މީޓިންގް ރޫމް އިން ނިކުތީ އެއްފަހަރާ ކަހަލަ ގޮތަކަށެވެ. ރައިހާ ވެސް ފައިލްތަށް މޭގާ ޖައްސާލައިގެން ހުރެ ނިކުމެގެން ދާންފެށިއެވެ. ނަމަވެސް ވަކި ހިސާބަކަށް ގޮސް ހުއްޓެން މަޖުބޫރުވީ ފަހަތުން މީހަކު އޭނާ އަށް ގޮވާލިއަޑު އިވުމުންނެވެ.\nފަހަތް ބަލާލިއިރު ހުއްްޓިގެން ހުރި ފާތުމް ފެނުނެވެ. މަޑު ފިޔަވަޅުތަކެއްގައި ރައިހާ އައިސް ފާތުމްގެ ކައިރީ ހުއްޓިލިއެވެ.\n“ހަފްތާއެއް ފަހުން ދެން ރައިހާވެސް ނުފެންނާނެ ދޯ.” ހިނިތުން ވެލައިގެން ހުރެ ފާތުމް އެހެން ބުނިނަމަވެސް އަޑުގައި ކޮންމެވެސް ވަރެއްގެ މާޔޫސްކަމެއް އެކުލެވިފައިވެ އެވެ. “ރައިހާ މަތިން ވަރަށް ހަނދާންވާނެ. ރައިހާ މިހާރު ތި ޓްރީޓް ކުރާ ކޭސް ތައް އެބަޖެހޭ ރައިހާގެ ބަދަލުގަ އަންނަ ސައިކޮލޮޖިސްޓާ ހިއްސާކުރަން. ދެތިން ދުވަހެއްގެ ތެރޭގައި އޭނަ މަރުކަޒާ ގުޅޭނެ.” ފާތުމް ގެ ވާހަކަ އަށް އެއްބަސް ވުމުގެ ގޮތުން ލުއި ހިނިތުން ވުމަކާއެކު ރައިހާ ބޯޖަހާލިއެވެ.\n” ރައިހާގެ މަސައްކަތަށް ތަޢުރީފު ހައްޤު. ކަންކަމަށް ތި ބަހައްޓާ ފަރުވާތެރިކަމާ ތިދޭ އަހައްމިޔަތު އަހަރެން ފާހަގަ ކުރާނަން. ރައިހާ ހަވާލުވެ ހުރި ގިނަ ކޭސްތައް އިމްޕްރޫވް ވެފަ ހުރީ. ހާއްސަ ކޮށް ކައިލްގެ ކޭސް. ވަރަށް ހައިރާންވެސްވި.\nއިންޝާﷲ ރައިހާ މިދާއިރާގައި އެންމެ ފުންނާބު އުސް އެކަކަށް އަވަސް މުސްތަޤުބަލެއްގައި ވާނެ” ފާތުމް ގެ އަޑުގައިވަނީ ހިތްހެޔޮކަމެވެ.\n” އަޅުގަނޑަށް މި މަރުކަޒުގެ ފަރާތުން ދިން އެއްބާރުލުމަށް ވެސް ޝުކުރިއްޔާ. މިތަނުގައި މިހޭދަ ކުރި ދުވަސްތައް ދުވަހަކުވެސް ހިތުން ނުފިލާނެ.” ރައިހާވެސް ފާތުމް އަށް ޝުކުރު އަދާ ކުރިއެވެ. ފާތުމް ވެސްރައިހާ އަށް ހިނިތުން ވުމެއް ރައްދަކުރުމަށްފަހު ހިނގައިގަތެވެ. ނަމަވެސް ރައިހާ ފާތުމް ގެ އަތުގައި ހިފެހެއްޓިއެވެ. ފާތުމް ރައިހާގެ މޫނަށް ބަލައިލީ ސުވާލުގެ ނަޒަރަކުންނެވެ.\n“އަޅުގަނޑު އެބެއް ސުވާލެއް.” ފާތުމްގެ އަތުން އަތް ދޫކޮށް ހަމަޖެހިލަމުން ރައިހާ ބުންޏެވެ. ފާތުމް ބޮލުގެ އިޝާރާތުންް ސުވާލު ކުރުމަށް އެދުނެވެ.\n” ބަލި މީހަކު މަރުކަޒުން ދޫކޮށް ލެވޭނީ ކޮން ޝަރުތުތަކެއް ފުރިހަމަވީމަ؟” ރައިހާ އެތަކެއް ދުވަހު އަހަން ހިތުލައިގެންހުރި ސުވާލު އަމާޒު ކުރިއެވެ .\n“ހިނގާ އިށީނދެގެން ވާހަކަ ދައްކަމާ.” ފާތުމް ހިނގައިގަތީ ހުސް ބިމުގައި ހުރި ބެންޗަކާ ދިމާއަށެވެ. ރައިހާ ވެސް ފާތުމްގެ ފަހަތުން ގޮސް ބެންޗުގައި ހަމަޖެހިލިއެވެ.\n” ބަލިމީހުން މަރުކަޒުން ދޫކޮށް ލަނީ އެމީހެއްގެ އަމިއްލަ ނަފްސަށް ނުވަތަ އެމީހެއްގެ ފަރާތުން މުޖުތަމަޢަކަށް އެއްވެސް ކަހަލަ ގެއްލުމެއް ނެތްކަން ޔަޤީންވީމަ. ބަލި އެއްކޮށް ރަނގަޅު ނުވިޔަސް އާންމު ދިރިއުޅުމެއް ކުރިއަށް ގެންދެވޭނެ ކަމުގައި ވަންޏާމު. މީގެ އިތުރަށް ހުންނާނެ ބެލެނިވެރިޔާ ނުވަތަ އާއިލާގެ އެދުމަށް ހާއްސަ ފަރުވާޔަށް ބޭރު ގައުމެއް ފަދަ ތާކަށް ފޮނުވުމަށްޓަކައި ބަލިމީހުން ދޫކޮށްލާފަ” ފާތުމް ވަރަށް ތަފްސީލާ އެކު ރައިހާގެ ސުވާލަށް ޖަވާބު ދިނެވެ.\n“އެހެންވިއްޔާ ކައިލް ވަރަށް އަވަހަށް ޑިސްޗާޖް ކުރެވޭނެހެން ހީވަނީ. މިހާރުވެސް ކައިލްގެ ކޮންޑިޝަން ވަރަށް ބޮޑަށް ރަނގަޅު.” އުންމީދާ އެކު ރައިހާ ވާހަކަ ދެއްކި އިރު ލޮލުގައި ވަނީ ތަފާތު ވިދުމެކެވެ.\nރައިހާގެ ވާހަކައާއެކު ފާތުމް ފިނި ނޭވާއެއް ދޫކޮށްލިއެވެ. ” ރައިހާ ދެކުނިންތަ މުޅިން ބަލި ރަނގަޅު ވެފަ ހުރި މީހެއް މި މަރުކަޒުން؟” ފާތުމްގެ ސުވާލަށް ރައިހާ ވިސްނާލިއެވެ. އާއެކެވެ. ފާއިތުވެދިޔަ ދުވަސް ތަކުގައި އެފަދަ ގިނަ ބަޔަކާ ރައިހާ އަށް ދިމާވިއެވެ. ނަމަވެސް މާ ބޮޑަށް އެކަމަކާ ވިސްނާލެވިފައެއް އޭނާ އަކަށް ނުވެއެވެ.\n“މި މަރުކަޒުގައި އެބަތިބި ފަރުވާ ދީ ރަނގަޅު ކުރެވިފައި ތިބި އެތައް ބަޔަކު. ނަމަވެސް އެމީހުންގެ އާއިލާއިން ބޭނުން ނުވެގެން ނުވަތަ އާއިލާގެ އެއްވެސް އެއްބާރުލުމެއް ނުލިބޭތީ ފޮނުވާނުލެވިފަ ތިބީ” ފާތުމްގެ ވާހަކައާ އެކު ރައިހާގެ މޫނަށް ވެރިވީ ހައިރާން ކަމެވެ.\n“ތީގެ މާނަ އަކީ..” ރައިހާގެ ސިކުނޑި މަސައްކަތް ކުރަމުން ދިޔައީ ލަހުންނެވެ. އޮޅުންބޮޅުން ގަނޑެއް ފިލުވުމަށް މަސައްކަތް ކުރާފަދައެވެ.\n“އާން. އޭގެ މާނަ އަކީ ކައިލް ރަނގަޅު ވިޔަސް މަރުކަޒުން ދޫކޮށެއް ނުލެވޭނެ. ކައިލް މި މަރުކަޒަށް ގެނެވުނު ދުވަހުން ފެށިގެން އެ އާއިލާގެ އެއްވެސް ހަބަރެއް ނުލިބެ”\nކެބިން އަށް ދިޔުމަށްޓަކައި ސިޑިން އަރަމުން ދިޔަ ރައިހާގެ ސިކުނޑި ވަނީ ހާސްވެފައެވެ. ފާތުމް ބުނިހެން މިވީހާ ދުވަހު ކައިލްގެ އާއިލާގެ މެންބަރެއް އޭނާއާ ބައްދަލު ކޮށްލަން އައިތަނެއްވެސް ރައިހާ އަކަށް ނުފެނެއެވެ. ކައިލްގެ މުޅި އުމުރު މަރުކަޒުގެ ހަތަރު ފާރު ތެރޭގައި ހޭދަ ކުރާ ޚިޔާލު ބޮލަށް ވެރި ވުމާއެކު އެހިތް ގެނބިގެން ދިޔައެވެ. ހޯލް ވޭއަށް ވަދެވުމާއެކު ކައިލް ގެ ކޮޓަރި ރައިހާގެ ލޮލުގައި އަޅައިގަތެވެ. ގަދަކަމުން ހިންދިރުވާލި އިރު ހަށިގަނޑުގެ އެއްބައި މަދު ކަމުގެ އިޙްސާސް ކުރެވެމުން ދިޔައެވެ.\nބަރު ފިޔަވަޅުތަކެއް އަޅަމުން އައި ރައިހާ ހުއްޓުނީ ކޮޓަރީގެ ދޮރު ކައިރީއެވެ. ދޮރުގައި މަޑު މަޑުން އަތް އިނގާލި އިރު އެ ހިތުގެ އުދާސްތައް ނަފްސުގެ މައްޗަށް ގަދަ ވެގަންނަަށް މަސައްކަތް ކުރަމުން ދިޔައެވެ.\nހަމަ އެވަގުތެވެ. ކުއްލި އަކަށް ކައިލްގެ ކޮޓަރީގެ ދޮރު ހުޅުވިގެން ދިޔައެވެ. އަވަސް އަވަހަށް ކޮޓަރީގެ ދޮރާ ދުރަށް ޖެހިލި އިރު ނަރުސްކުއްޖެއް ކޮޓަރިން ނިކުންނަނީއެވެ. ރައިހާ އަށް ހިނިތުން ވުމެއް ރައްދަކުރުމަށްފަހު ނަރުސްކުއްޖާ ސިޑިއާ ދިމާއަށް ހިނގައިގަތެވެ. ހުޅުވިފައިވާ ދޮރުގެ ތެރެއިން އެތެރެ ރީއްޗަށް ރައިހާ އަށް ފެންނަން ހުއްޓެވެ. މޭޒު ދޮށުގައި އިށީނދެގެން އިން ކައިލް ގެ ކައިރީ ކާ އެއްޗެހި ބެހެއްޓިފައި ހުއްޓެވެ. ނޫޑްލްސް ސަމްސަލެއް ނަގަމުން އަނގައަށް ލާން އުޅެފައ މީހަކު ދޮރުމަތީ ހުރިހެން ހީވެގެން ކައިލް ދޮރާ ދިމާއަށް ބަލައިލިއެވެ. ކައިލް އަށް ނަޒަރު ހުއްޓާލައިގެން ހުރި ރައިހާ ފެނުމުން އޭނާ ހިނިތުން ވެލިއެވެ.\nކައިލްގެ ފުރިހަމަ ހިނިތުންވުން ފެނުމުން ރައިހާގެ ހިތަށް މިފަހަރު ލިބުނީ އިތުރު ވޭނެކެެވެ. އޭނާގެ ކުރިމަތިން ކައިލް ގެއްލޭކަށް މާގިނަ ވަގުތެއް ނެތްކަން އިޙްސާސް ވުމުން ލޮލުން ދިލަ ނަގަން ފެށިއެވެ. އެހިތް ލޯބިން ފުރި އަރަމުން ދިޔަ އިރު ކައިރިއަށް ގޮސް ކައިލްގެ ގައިގާ ބައްދާލާ ހިތް ފުރެންދެން ރޯލަން ބޭނުން ވިއެވެ. އެހެނަސް ރައިހާ ދެފިޔަވަޅު ފަހަތަށް އަޅާލިއެވެ. ހިތުގެ މައްޗަށް ބާރު ފޯރުވަމުން ދުވެފައި ގޮސް ކެބިން އަށް ވަނެވެ. ނަމަވެސް ރައިހާ އަށް ކެތް ކުރެވުނީ އެހިސާބަށެވެ. ދޮރުގައި ލެނގިލުމާއެކު ބަޑި ފަޅައިގެން ދިޔައެވެ. ވާއަތުން އަނގައިގާ އަތް އަޅާ ނިވާ ކޮށްލީ އޭނާ ގިސްލާ އަޑު އިތުރު މީހަކަށް އިވެން ނޭދޭތީއެވެ. ހަށިގަނޑުގައި އުފެދިފައިވާ މަޑު ތުރުތުރުލުމާއެކު ގިސްލާފައި ރައިހާ އަށް ރޮވެމުން ދިޔައެވެ. ހިތް ފުރެންދެން ރޯ ލުމުގައި އެގޮތަަށް އެތަށް ވަޤުތެއް ހޭދަ ވެގެން ދިޔައެވެ.\nއިރު އޭގެ ވާޖިބު އަދާ ކުރުމަށްފަހު އަލްވަދާޢު ކިޔައިފިޔެވެ. އުދަރެހަށް ވެރިވެފައިވާ އަނދިރި ކަމުގެ ތެރެއިން މަޑު ފިޔަވަޅުތަކެއްގައި ރައިހާގެ މިސްރާބު ހުރީ އޭނާ ދިރިއުޅޭ ހޮޓެލް އަށެވެ. ވިސްނުމެއްގައި ހުުރެގެން ހިނގަމުން ދިޔަ ރައިހާ ހުއްޓުން އެރީ ބިއްލޫރިން ހެދުފައިވާ ކުޑަ މާ ފިހާރައެއްގެ ކުރިމަތީއެވެ. ބޭއިޚްތިޔާރުގައި ރައިހާއަށް މިސްރާބު ޖެހުނީ އެ ފިހާރައިގެ ތެރެއަށެވެ.\nއެކި ކުލަކުލައިގެ ރީތި މާތަކުން ދުވަމުން ދިޔަ ހިތްގައިމުވަސް މުޅި ފިހާރަ ތެރެއަށް ފެތުރިފައިވެ އެވެ. މާތަކުގައި އަތް ކާތަމުން ދިޔަ ރައިހާގެ ސަމާލުކަން ހުއްޓުނީ އެކި ކުލަ ކުލައިގެ ފިނިފެންމާ ބޮނޑިތައް ބެހެއްޓިފައި ހުރި ދިމާއަށެވެ.\nގެޔަށް ދެވުމާއެކު ގަތް ދެފިނިފެންމާ ވާސް އަކަށް ޖަހާލުމަށްފަހު މޯޅިވިޔަ ނުދިނުމަށް ފެން އަޅާލިއެވެ. ހުދު ފިނިފެންމަލަކާއި ނޫ ކުލައިގެ ފިނިފެންމަލަށް ބަލަން އިން ރައިހާގެ ވިސްނުން އެކި ދިމާއަށް ދަތުރު ކުރަމުން ދިޔައެވެ. އެހުރިހާ ދަތުރެއް ވެސް އެންމެ ފަހުން ނިމެނީ އެއް މަންޒިލަކަށެވެ. ކައިލް އާ ދުުރަށް ގޮސް މާލޭގައި އާ ފެށުމަކުން ރައިހާ އަށް ފެށި ދާނެ ހެއްޔެވެ؟ ކައިލްގެ މުޅި އުމުރު އެކުވެރިއެއް ނުވަތަ އާއިލާ އެއް ނެތި ހަތަރު ފާރު ތެރޭ ބަންދުވެގެން ހޭދަ ކުރަން ޖެހޭނެކަން އެނގި ހުރެ ރައިހާގެ ދެލޮލަށް ނިދި އަންނާނެ ހެއްޔެވެ؟ ކުއްލި އަކަށް ރައިހާ އިށީނދެގެން އިން ގޮނޑިން ތެދުވިއެވެ. އަދި ފާހާނާ އަށް މިސްރާބު ޖެހިއެވެ.\nލޯގަނޑުން ފެންނަން ހުރި އަމިއްލަ ސޫރަ އަށް ރައިހާ ނަޒަރު ހިންގާލިއެވެ. މެރޫން ކުލައިގެ ޖަމްޕް ސޫޓެއް ލައިގެން ހުރި އިރު މޫނުގައ ކުރެވިފައވަނީ ހެދުމާ ގުޅޭ ފަދަ މަޑު މޭކަޕެކެވެ. ނޫޑް ކުލައިގެ ޝޯލް އިން ބޯ ނިވާކޮށްފައިވާ އިރު އަރައިގެން ހުރީ އެކުލައިގެ ބޫޓަކަށެވެ. ފުން ނޭވާ އެއް ދޫކޮށްލުމަށްފަހު ވާސް އަށް ޖެހި ދެ ފިނިފެންމާ ހިފައިގެން ބޭރަށް ނިކުންނަން ހިނގައިގަތެވެ.\nސާދަ ވިލޭރޭގެ ހަނދު އުޑުގައި ރަސްކަން ކުރަމުން ދިޔައެވެ. ބޮކީގެ އަލިކަމެއް ނުވިޔަސް ހަނދުވަރުގެ އަލިން ތަން ތަން ވަކި ކުރެވޭ ވަރުވެއެވެ. ހަނދުގެ ރިވެލި މޫދަށް އެޅިފައިވާ އިރު ހީވަނީ އަލިމަސްތަކަކުން ލޮނުގަނޑު ހުޅުދާން ކުރެވިފައިވާ ހެންނެވެ.\nރައިހާ އާ އެއްވަރަކަށް ހިނގަމުން ދިޔަ ކައިލް އަށް އިރުކޮޅަކާ ރައިހާ އަށް ބަލައިލެވެ އެވެ. އެހެން ދުވަސް ތަކަށް ވުރެވެސް މިރޭ ރައިހާ ރީތި ކަމަށް ދައްކައެވެ. ނަމަވެސް ރޭގަނޑުގެ ވަގުތެއްގައި އޭނާ ގޮވައިގެން ރައިހާ އަތިރިމައްޗަށް އައި ސަބަބެއް ވިސްނާ ވިސްނާ ވެސް ސިކުނޑިއަކަށް ނައެވެ. ރައިހާގެ ހަމަހިމޭން ކަމުން އެހިތަށް އުނދަގޫ ކުރަމުން ދިޔައެވެ.\n” އަހަރެން މިއުޅެނީ ވަރަށް އަވަހަށް ފުރަން” ހިނގަމުން އައިސް ވަކި ހިސާބަކަށް ގޮސް ރައިހާ ކައިލްގެ މޫނަށް ބަލާލަމުން އިސްވެ ވާހަކަ ދެއްކިއެވެ. ކައިލް ގެ ފަރާތުން ޖަވާބެއް ލިބޭތޯ ރައިހާ މަޑުކޮށްލިއެވެ. ނަމަވެސް އިސް ޖަހައިގެން ހުރި ގޮތަށް ކައިލް ހުރީ އެވެ.\n“އަހަރެން މަތިން ކައިލް ހަނދާން ވާނެތަ؟” މިފަހަރު ރައިހާ އަށް ވާހަކަ ދެއްކުނީ ގަދަ ކަމުންނެވެ. އަނގައިން ބުނަން އުޅޭ އިރަށް އަރު ބެދޭ ގޮތް ވަނީއެވެ. ކައިލް އާ މުޅި އުމުރަށް ވަކި ވެދާނެތީ އެހިތް ރޮމުން ގެންދިޔައެވެ.\nމިފަހަރު ކައިލް ރައިހާ އަށް އިސްވެ ބަލައިލި އެވެ. އެ ދެލޮލުގައ ވީ ކީކޭ ކަން ދެނެގަންނާކަށް ރައިހާ އަކަށް ނޭނގުނެވެ. ދެމީހުން ވެސް އެކަކު އަނެކެއްގެ ލޮލަށް ނަޒަރު ހުއްޓާލައިގެން ތިބީ އެވެ. ކީއްވެ ކަމެއް ނޭނގެއެވެ. ނަމަވެސް ރައިހާގެ ލޮލުގައިވީ ހިތްދަތިކަން ފެނުމުން ކައިލްގެ ހިތަށް އަސަރު ކުރިއެވެ.\n“ކައިލް.. ކައިލް އަހަންނާ މެރީ ކޮށްފާނަންތަ؟” ދެ ފިނިފެންމާ ދިއްކޮށްލަމުން ރައިހާ ބުނި ޖުމްލައިން ކައިލްގެ ދެލޯ ބޮޑު ވެގެން ދިޔައެވެ.\nWow2kudin gulhuvaaliyaa salhivaane n kaiel ge family yae rangalhu filaavalhae dacheyy\nThank u Liyaa for the comment. Let’s see dhw dhen vaany kihineh kan. Stay safe dear😊😊❤❤\nWow varah varah reethi mi part, Ma Sha Allah ❤❤❤❤❤ varah kiyaa hithun indhaaa aneika vxenimuny.🌹🌹🌹🌹🌹🌹🌹🌹🌹 Varah interesting hisaabakun thi nimmaly. Kon irakun next part up kollaani. Avahah up kollahche. Can’t wait to read next part.\nThank u soo much Izabell. soo happy u liked this part too. In sha Allah mirey next part submit kohlaanan. But I don’t knw exactly when it will be uploaded. But surely I’ll do my job. Abadhuves thidhey support ah thank u. Stay safe dear 😊😊❤❤\nHellow dear readers. It’s been soo long right? Im sorry for the delay it took. Hope u all r doing fine. And Ramadan Mubarak to u all. Hope u will like this part too..feel free to tell me ur views. Enjoy!😊😊❤❤\nIt’s okay. 😊😊😊 You too saty safe.❤❤❤ Ramadan Kareem\nVarah reethi…this is one of my fvrt stry…\nThank u soo much Sherher. Sooo happy to knw that this is one of ur fav. Thank u for the support. Stay safe dear😊😊❤❤\n…. stay safe\nYou too stay safe.😊❤\nPart 14 and 15 kobaa?\nAlheyy v reethi vhk eh kiyaa hithun kiyaali Furathama vhk mee. Vhk thereyga ulhevunu hen heevi ❤👌👍😊\nލޯބިން ލޯބިވާއޭ ….. (6)\nހިތާމަ ލޯބި June 12, 2015\nހިތާ ފުރާނައިެ ދިރުމޭ (5)


ޖަޕާނު ސަރުކާރުން ރާއްޖެއަށް ކަނޑައެޅުއްވި އާ ސަފީރު މިސް ކެއިކޯ ޔަނާއީ، އެކަމަނާގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް އަރުވާފައިވަނީ ބުރާސްފަތި ދުވަހު އެވެ.\nއެކަމަނާގެ ސަފީރުކަމުގެ ދައުރުގައި ރާއްޖެއާއި ޖަޕާނާ ދެމެދުގައިވާ ގުޅުން އިތުރަށް ބަދަހިވާނެކަން ޔަޤީންކުރައްވާކަމުގައި ރައީސުލްޖުމްހުރިއްޔާ ވިދާޅުވި -- ފޮޓޯ: ރައީސް އޮފީސް\nރައީސުލްޖުމްހޫރިއްޔާގެ އޮފީހުގައި ބޭއްވެވި މި ރަސްމިއްޔާތުގައި، ފަތްކޮޅު އެރުވުމަށްފަހު، ޖަޕާނުގެ އާ ސަފީރާ ރައީސުލްޖުމްހޫރިއްޔާ ބައްދަލުކުރައްވައި، އެކަމަނާ ސަފީރުކަމާ ހާވާލުވެވަޑައިގަތުމާ ގުޅިގެން ތަޙުނިޔާ ވިދާޅުވި -- ފޮޓޯ: ރައީސް އޮފީސް\nރައީސްގެ ވާހަފުޅުގައި ޖަޕާނު ސަރުކާރުން ރާއްޖޭގައި ސްކޫލް އިމާރާތްކުރުމަށް ދެއްވާފައިވާ އެހީތެރިކަމަށާއި މާލެ ވަށައި ލާފައިވާ ބޭރު ތޮށި ލުމުގައި ޖަޕާނު ސަރުކާރުން ވެދެއްވާފައިވާ އެހީތެރިކަން ޚާއްޞަގޮތެއްގައި ފާހަގަކުރެއްވި -- ފޮޓޯ: ރައީސް އޮފީސް\nރައީސުލްޖުމްހޫރިއްޔާ ވަނީ ޖަޕާނު ސަރުކާރުން ރާއްޖެއަށް ވެދެއްވާފައިވާ އެހީތެރިކަން ފާހާގަކުރައްވައި އެކަމަށްޓަކައި ޖަޕާނު ސަރުކާރަށް ޝުކުރުއަދާކުރައްވައިފަ -- ފޮޓޯ: ރައީސް އޮފީސް\nމި ބައްދަކުރެއްވުމުގައި ރައީސުލްޖުމްހޫރިއްޔާ ވަނީ 2019 ވަނަ އަހަރު އޮސާކާގައި ބާއްވާ ޖީ20 ސަމިޓްގައި ތިމާވެއްޓަށް އަންނަ ބަދަލުތައް ކުޑަކުރުމަށް މަސައްކަތްކުރުމަށް ނިންމާފައިވާތީ އެކަމަށް މަރުޚަބާ ވިދާޅުވެފަ -- ފޮޓޯ: ރައީސް އޮފީސް\nރައީސުލްޖުމްހޫރިއްޔާ ވަނީ ދެޤައުމުން ގުޅިގެން ކުރިޔަށް އޮތް ދުވަސްތަކުގައި ރާއްޖޭގެ އިޤްތިޞާދީ ތަރައްޤީއަށް މަސައްކަތްކުރައްވަން ބޭނުންފުޅުވާކަން ފާހަގަކުރައްވައިފަ -- ފޮޓޯ: ރައީސް އޮފީސް\nޖަޕާނުގެ ސަފީރު މިބައްދަލުވުމުގައި ދެއްކެވި ވާހަކަފުޅުގައި، އެކަމަނާ ރާއްޖެ ވަޑައިގަތުމުން ރާއްޖެއިން އެކަމަނާއަށް ދެންނެވި ހޫނު މަރުޙަބާއަށް ޝުކުރުއަދާކުރެއްވިއެވެ. އަދި، އެކަމަނާ ވަނީ ޖަޕާނުގެ އެމްޕެރާ އާއި އެމްޕްރެސްގެ ފަރާތްޕުޅުން ރައީސުލްޖުމްހުރިއްޔާއަށް ތަހުނިޔާއާއި ހެޔޮ އެދުންތައް ރައްދުކުރައްވައިފަ -- ފޮޓޯ: ރައީސް އޮފީސް\nހަކަތައިގެ މައްސަލަޔަށް ހައްލު ހޯދުމުގައި ޖަޕާނުން ގެންގުޅުއްވާ އިއާދަކުރަނިވި ހަކަތައިގެ ސިޔާސަތަށް ރައީސުލްޖުމްހޫރިއއްޔާ ތަޢުރީފުކުރައްވައި އެކަމަށް ޝުކުރުއަދާކުރެއްވި -- ފޮޓޯ: ރައީސް އޮފީސް\nމި ބައްދަލުކުރެއްވުމުގައި، ސަފީރު ވަނީ ދެޤައުމުންވެސް ޝައުގުވެރިވާކަންތައްތަކުގެ މައްޗަށް އަލިއަޅުއްވާލައްވައި ވާހަކަފުޅު ދައްކަވައިފައެވެ. އަދި ދެޤައުމުންވެސް ބައިނަލްއަޤްވާމީ މައިދާނުގައި އެއްގޮތް ވިސްނުންފުޅެއް ގެންގުޅުއްވާކަން ސަފީރު ފާހަގަކުރެއްވި -- ފޮޓޯ: ރައީސް އޮފީސް


MDP | Mihaaru\nހާއްސަ ހާލަތެއްގައި މެނުވީ ބާއްވަން ޖެހޭ ޖަލްސާއެއް ފިޔަވައި، ރައްޔިތުންގެ މަޖިލީހުގެ ޖަލްސާތައް ވެސް މެދުކަނޑާލައިފިކަން މަޖިލީހުގެ ރައީސް މުހައްމަދު ނަޝީދު މިއަދު...\nއެމްޑީޕީން ކެމްޕެއިން ހުރިހާ ހަރަކާތެއް މަޑުޖައްސައިފި\nއަންނަ ލޯކަލް ކައުންސިލް އިންތިޚާބުގެ އެމްޑީޕީގެ ކެމްޕެއިން ހުރިހާ ހަރަކާތްތަކެއް މެދުކަނޑާލަން އެ ޕާޓީން ނިންމައިފި އެވެ.\nއަންނަ މަހު ބާއްވާ ލޯކަލް ކައުންސިލްތަކުގެ އިންތިޚާބު، ކޮވިޑް-19 ގެ ނުރައްކަލާ ގުޅިގެން ފަސްކުރުމަކީ ސިޔާސީ ކަމަކަށް ވެގެން ނުވާނެ ކަމަށް ވިލިމާލެ ދާއިރާގެ އަމިއްލަ މެމްބަރު އަހުމަދު އުޝާމް މިރޭ ވިދާޅުވެއްޖެ އެވެ.\nMarch 10, 2020 40\nއެމްޑީޕީން މަސައްކަތް ކުރަނީ އެކި ގައުމުތަކުގައި ފެތުރެމުންދާ އަދި މިހާތަނަށް ފަރުވާއެއް ވެސް ހޯދިފައި ނެތް ކޮވިޑް-19 އަކީ ސީރިއަސް ނޫން ކަމަކަށް ހަދަން ކަމަށް ވިދާޅުވެ،...\nރާއްޖެއިން ފެންނަމުން ދާ ކޮރޯނާވައިރަސް ހުރި މީހުންގެ އަދަދު މައްޗަށް އަރާއިރު މުޅި ގައުމަށް ކުރިމަތިވާ ގޮންޖެހުންތަކުން ސަލާމަތްވާން ކުރަން ޖެހޭ ހުރިހާ ކަމަކަށް ސަމާލުކަން ދޭން...\nMarch 07, 2020 19\nMarch 06, 2020 13\nޕްރައިމަރީން ބަލިވި މީހުން ކުރިމަތިލާ ނަމަ ވަކިކުރަނީ\nލޯކަލް ކައުންސިލް އިންތިިޚާބުގެ އެމްޑީޕީ ޕްރައިމަރީން ނާކާމިޔާބުވި މީހުންނާއި އެ ޕާޓީގެ މެމްބަރެއްގެ ގޮތުގައި ހުރެ އަމިއްލަ ގޮތުން އިންތިިޚާބުގައި ވާދަކުރާ މީހުން ޕާޓީން...\nMarch 05, 2020 12\nއިދިކޮޅު އަޑަށް މަޖިލީހުގައި ފުރުސަތެއް ނުދޭ: ނަޝީދު\nMarch 04, 2020 50\nރާއްޖޭގެ މަސްވެރިންނަށް ހައްގުވާ މިންވަރު ނުލިބެނީ ފިޝަރީޒް މިނިސްޓަރު ޒަހާ ވަހީދުގެ ސަބަބުން ކަމަށާއި ހައްގު މިންވަރު ލިބޭކަން، ކުރިއަށް އޮތް ލޯކަލް ކައުންސިލް އިންތިިހާބުގެ ކުރިން ކަށަވަރު ކުރަން ރައްޔިތުންގެ މަޖިލީހުގެ މަކުނުދޫ ދާއިރާގެ މެމްބަރު މުހައްމަދު ރާއީ ސަރުކާރަށް މިއަދު ގޮވައިލައްވައިފި އެވެ.\nއަންނަ މަހު ބާއްވާ ލޯކަލް ކައުންސިލްތަކުގެ އިންތިޚާބު ފަސްކުރަން މުއައްސަސާއަކުން އަދި އެއްވެސް ސިޔާސީ ޕާޓީއަކުން ވެސް މިހާތަނަށް ހުށަހަޅާފައި ނެތް ކަމަށް އިލެކްޝަންސް ކޮމިޝަން...\nMarch 03, 2020 21\nއިސްލާމިކް ޔުނިވާސިޓީގެ ބަދަލުގައި ގައުމީ ޔުނިވާސިޓީގައި އިސްލާމިކް ފެކަލްޓީއެއް ގާއިމްކުރުން ރަނގަޅު ކަމަށް ރައްޔިތުންގެ މަޖިލީހުގައި ހިޔާލު ފާޅުކުރެއްވުމުން ބައެއް މީހުން...\nMarch 01, 2020 27\nޕީޕީއެމް ޖަލްސާގައި ފެނުނީ މަރުކަޒީ ވިސްނުން: އެމްޑީޕީ\nއެމްޑީޕީގެ ފިކުރަކީ އަދި ވިސްނުމަކީ ކައުންސިލްތަަކަށް ބާރުވެރިކަން ދޫކޮށްލައި ރައްޔިތުން ބާރުވެރިކުރުވުން ކަމަށާއި އެއާޚިލާފަށް ރަށްރަށުގައި ތިބި މީހުން މާލެ އަށް ޖަމާކޮށް ޕީޕީއެމުން މާލޭގައި މަރުކަޒީ ޖަލްސާއެއް ބޭއްވިއަސް ކަންބޮޑުވުމެއް ނެތް ކަމަށް އެމްޑީޕީން މިއަދު ބުނެފި އެވެ.\nރައްޔިތުންގެ މަޖިލިހުން މިހާރު ފެންނަ ބައެއް މަންޒަރުތަކުން، އެއް ބަޔަކަށް ގަބޫލުކުރެވެނީ، ގައުމު ހިންގުމުގެ ބާރު ވެސް އޮތީ އެތަނަށް ކަމެވެ. އާންމު މީހަކާއި ބޭންކަކާ ކޮށްފައިވާ...\nދީނީ ގޮތުން ހިޔާލުތަފާތުވުން އުފެދޭ މައްސަލަތަކާ ގުޅުވައިގެންނާއި މާލެ އާއި އަތޮޅުތަކުގެ ރައްޔިތުންގެ ހައްގުތަކުގެ މައްޗަށް ދޮގު ވާހަކަތައް ފަތުރައި މުޖުތަމައުގައި...\nއަމީނަށް ވެސް މި ފަހަރު ސަލާމަތެއް ނުވެވުނު!\nރާއްޖެއިން ބޭރަށް ފުރާ ފަސިންޖަރުންގެ އަތުން ނަގަމުން އަންނަ ފީ އާއި ޓެކްސް އިތުރުކުރާ ގޮތަށް ސަރުކާރުން ރައްޔިތުންގެ މަޖިލީހަށް ބިލެއް ހުށަހެޅުމުން މިއަދުގެ ޖަލްސާގައި އިދިކޮޅު...\nކުރީގެ ރައީސް މުހަންމަދު ނަޝީދުގެ ލެވެލަށް ވެއްޓެން ބޭނުން ނުވާ ކަމަށް ވިދާޅުވެ، އެމަނިކުފާނަށް ކުރީގެ ހައުސިން މިނިސްޓަރު ޑރ. މުހަންމަދު މުއިއްްޒު ނުސީދާކޮށް ރޭ ފާޑުވިދާޅުވެއްޖެ...


SunOnline: ACC ah hushahalhaa mahsalathah thahugeegu kurumugai iskan dheyne gothuge minganduthah ekasha alhaifi\nއޭސީސީއަށް ހުށަހަޅާ މައްސަލަތައް ތަޙުގީގުކުރުމުގައި އިސްކަންދޭނެ ގޮތުގެ މިންގަނޑުތައް އެކަށައަޅައިފި\nޝާމާ ޝުއައިބު 25 May 2022, 16:51\nއެންޓި ކޮރަޕްޝަން ކޮމިޝަން (އޭސީސީ)އަށް ހުށަހަޅާ މައްސަލަތައް ތަހުގީގު ކުރުމުގައި އިސްކަންދޭނެ ގޮތުގެ މިންގަނޑުތައް އެކަށައަޅައިފިއެވެ.\nއޭސީސީން ވަނީ ކޮމިޝަނަށް ހުށަހެޅޭ މައްސަލަތައް ތަރުތީބުކުރުމުގައި އަމަލުކުރާނެ ގޮތުގެ އުސޫލެއް އެކުލަވާލައި މިއަދު އެ އުސޫލަށް އަމަލުކުރަން ފަށައިފައެވެ.\nއެ ކޮމިޝަނުން ބުނީ އެ އުސޫލުގެ ދަށުން ކޮމިޝަނަށް ހުށަހެޅޭ މައްސަލައެއް ނުވަތަ ތަހުގީގު ކުރަމުންދާ މައްސަލައަކަށް އިސްކަންދެވޭނެ މަރުހަލާތަކާއި އާންމު އުސޫލެއްގެ ގޮތުން ޚާއްޞަ އިސްކަމެއް ދީގެން މައްސަލަ ތަހުގީގު ކުރަން ނިންމާނެ ހާލަތްތައް ކަނޑައެޅިގެން ދާނެ ކަމަށެވެ.\nއެ އުސޫލަކީ ކޮމިޝަނުން މައްސަލަ ތަހުގީގު ކުރުމުގައި އަމަލުކުރަނީ އެއްހަމައަކުން، ދެފުށްފެންނަ ގޮތުގައިކަން ޔަގީންކުރުމާއެކު މައްސަލަތައް ތަހުގީގު ކުރުމުގައި އަމަލުކުރެވެނީ ޖަވާބުދާރީ ކުރެވެނިވި ނިޒާމެއްގެ ތެރެއިންކަން ކަށަވަރު ކުރާނެ އުސޫލެއް ކަމަށް އޭސީސީން ބުނެއެވެ.\n"ވަކި މައްސަލައަކަށް އިސްކަންދީގެން ތަހުގީގު ކުރުމަށް ނިންމާ ނިންމުމަކީ ޒާތީ ތަޢައްސުބުންނާއި ނުފޫޒުން އެއްކިބާވެ ތިބެ ނިންމާ ނިންމުމެއްކަން ކަށަވަރުކުރުމުގެ މަގްސަދުގައި އެކުލަވާލާފައިވާ އުސޫލެއް،" އޭސީސީން ބުނެފައިވެއެވެ.\nއެ އުސޫލުގައި ބުނީ މައްސަލައަކަށް އިސްކަން ދިނުމަށް ނިންމޭނީ ޕްރިލިމިނަރީ އިންވެސްޓިގޭޝަން މަރުހަލާގައި ނުވަތަ ތަހުގީގު ކުރުމުގެ މަރުހަލާގައި ކަމަށެވެ. އަދި މައްސަލައަކަށް އިސްކަން ދިނުމާ ގުޅޭ ގޮތުން އުސޫލުގައި ބަޔާން ކޮށްފައިނުވާ ކަމެއް ދިމާވެއްޖެނަމަ ނުވަތަ އުސޫލުގައި ވާ ކަމެއް މާނަ ކުރުމުގައި ދެބަސްވުން އުފެދިއްޖެ ހާލަތުގައި އެކަމާމެދު ގޮތް ނިންމާނީ ކޮމިޝަނުން ކަމަށެވެ.\nކޮމިޝަނަށް ހުށަހެޅޭ މައްސަލައެއް ނުވަތަ ތަހުގީގު ކުރަމުންދާ މައްސަލައެއް އާންމު އުސޫލެއްގެ ގޮތުން ޚާއްޞަ އިސްކަމެއް ދީގެން ތަހުގީގު ކުރުމަށް ނިންމޭނީ 14 ހާލަތަކަށް ރިއާޔަތް ކުރުމަށް ފަހުގައި ކަމަށް ވެސް އޭސީސީގެ އުސޫލުގައި ބަޔާން ކޮށްފައިވެއެވެ.


Fithuru Zakaai balaigathun miadhun feshigen kuriah dhaane - vNews.mv\nފިތުރު ޒަކާތް ބަލައިގަތުން މިއަދުން ފެށިގެން ކުރިއަށްދާނެ\nޒިދުނާ ވަޙީދު 13 April 2021, 14:13\nމިއަދުން ފެށިގެން ފިތުރު ޒަކާތް ބަލައިގަންނަން ފަށާނެކަމަށް މިނިސްޓްރީ އޮފް އިސްލާމިކް އެފެއާޒުން ބުނެފިއެވެ.\nއިސްލާމިކް މިިނިސްޓްރީން ބުނީ، ގޮވާމުގެ ބާވަތްތަކުންނާއި ގޮވާމުގެ އަގަށްވާ ފައިސާއިން ޒަކާތް ދައްކަން ބޭނުންވާ ފަރާތްތަކަށް މިއަދުން ފެށިގެން ރަމަޟާންމަހުގެ 29 ވަނަ ދުވަހުގެ ނިޔަލަށް ފުރުސަތު ހުޅުވާލެވިފައިވާ ކަމަށެވެ.\nޒަކާތް ދައްކަން ޖެހެނީ އެ ބަޔަކު އަހަރެއްގެ ތެރޭގައި ކައި އުޅުނު ގޮވާމުގެ ބާވަތަކުން މީހަކަށް 2.4 ކިލޯ ކަމަށާއި ނުވަތަ 2.4 ކިލޯގެ ގޮވާމުގެ އަގަށްވާ ފައިސާއިން ކަމަށްވެސް މިނިސްޓްރީން މައުލޫމާތު ދެއެވެ.\nމިއަހަރުގެ ޒަކާތް ބަލައިގަންނަ ތަންތަނުގެ ތެރެއިން ދިރާގުގެ 'ޕޭއި" ނުވަތަ އެކުންފުނީގެ ނައު އެމްވީ އެޕްލިކޭޝަން މެދުވެރިކޮށް ނުވަތަ އެސްއެމްއެސްއިންނެވެ.\nއޫރީދޫގެ އެމްފައިސާ އެޕްލިކޭޝަނުގެ އިތުރުން އެސްއެމްއެސް ކޮށްގެންވެސް ޒަކާތް ދެއްކޭގޮތަށް ހަމަޖެހިފައި ވާއިރު މޯލްޑިވްސް އިސްލާމިކް ބޭންކް މެދުވެރިކޮށް ޒަކާތް ދެއްކުމަށް ފައިސާނެޓް ނުވަތަ މެއިން ބްރާންޗް އަދި ހުޅުމާލޭގައިވާ ބްރާންޗުގެ ކައުންޓަރުތަކުން ދެއްކޭނެކަމަށް އިސްލާމިކް އެފެއާޒުން މައުލޫމާތު ދެއެވެ.\nބޭންކް އޮފް މޯލްޑިވްސްގެ ވެބްސައިޓުންނާއި، ފަހިޕޭގެ އެޕްލިކޭޝަން އަދި ޕޯޓަލް މެދުވެރިކޮށްވެސް ޒަކާތް ދެއްކޭނެ އިންތިޒާމު ވަނީ ހަމަޖެހިފައެވެ.\nއިސްލާމިކް އެފެއާޒުން ބުނީ މާލެ ސިޓީ ފިޔަވައި ރަށްރަށުގައި ފިތުރު ޒަކާތް ދިނުމުގެ އިންތިޒާމް ހަމަޖައްސާނީ އެރަށެއްގެ ރަށުގެ ނުވަތަ ސިޓީއެއް ނަމަ ސިޓީ ކައުންސިލުން ކަމަށެވެ.\nމީގެއިތުރުން މާލެ ސިޓީ ސަރަހައްދުތަކުންނާއި، ހުޅުމާލެ އަދި ވިލިމާލެއިން ފިތުރު ޒަކާތް ދައްކަންޖެހޭ އަދަދުގެ ތެރޭގައި، އާދައިގެ ހަނޑޫނަމަ ދައްކަން ޖެހޭނީ 12 ރުފިޔާއެވެ. އާދައިގެ ބާސްމަތީ ހަނޑޫނަމަ 125 ރުފިޔާއެވެ.\nއަދި ތައިލެންޑް ހުދު ހަނޑޫ ނަމަ 52 ރުފިޔާއާއި ރަތް ހަނޑޫ ނަމަ 78 ރުފިޔާއެވެ.\nމޮޅު ބާސްމަތީ ހަނޑުލުންނަމަ 65 ރުފިޔާއެވެ. އެންމެ މޮޅު ބާސްމަތީ ހަނޑޫނަމަ 125 ރުފިޔާ އަދި އާދައިގެ ފުށުން ނަމަ 10 ރުފިޔަލާއި، އާޓާ ފުށްނަމަ 59 ރުފިޔާއެވެ.\nރާއްޖެ މިނިސްޓްރީ އޮފް އިސްލާމިކް އެފެއާޒް ޒަކާތް


Dhivehi dhidha ah usooleh neh zamaaneh!\nމާލޭގެ ޖުމްހޫރީ މައިދާނުގައިވާ އުސް ކޯއްޓޭއަށް ދިދަ ނެގުމަށް ސިފައިން ތައްޔާރުވެފައި -- އަވަސް ފައިލް ފޮޓޯ\nއެޑިޓަރުގެ ނޯޓް: މިއީ އަވަސް އޮންލައިންގެ ކިޔުންތެރިޔެއް ކަމަށްވާ އަހުމަދު ޝިޔާމް ލިޔެ ޝާއިއުކޮށް ދިނުމަށް އެދި ފޮނުވާފައިވާ އޭނާގެ އަމިއްލަ ލިޔުމެކެވެ. މި ލިޔުން ނޫހުގައި ޝާއިއު ކޮށްފައި މި ވަނީ އާންމު ފަރާތްތަކުން އަވަސްއަށް ފޮނުވާ ހިޔާލާއި ލިޔުންތައް ޝާއިއު ކުރުމުގައި އަވަސް އޮންލައިނުން އިން ގަބޫލު ކުރާ ހަމަތަކަށް ފައްތާލުމަށް ފަހު އެވެ.\nރާއްޖޭގެ އެންމެ ފަޚުރުވެރި ރަމްޒުކަމުގައިވާ ދިވެހި ގައުމީ ދިދައާ ބެހޭ އުސޫލު ހޯމް މިނިސްޓްރީން ގެޒެޓްގައި ޝާއިއުކުރި އިއުލާނަކުން ވަނީ އުވައިލާފަ އެވެ. މިއީ ދިވެހި ގައުމިއްޔަތަށް އަދި ދިވެހިންގެ ދިވެހިވަންތަ ކަމަށް ލިބުނު ބޮޑު ނިކަމެތިކަމެވެ. ދިވެހި ގައުމިއްޔަތަށް ދެވުނު ބޮޑު ގެއްލުމެކެވެ. ގައުމަށް ދިން އަދަބެކެވެ.\nދިވެހި ދިދައާ ބެހޭ ގޮތުން ފެންނާން އޮތް އެންމެ ދުވަސްވީ އެއް ލިއުމަކީ އިބްރާހިމް ނާސިރުގެ ބޮޑުވަޒީރު ކަމުގައި 1965 ވަނަ އަހަރު ރާއްޖެއަށް މިނިވަން ކަން ލިބިގެން ވަޒީރުލް އައުޒަމްގެ އޮފީހުން ނެރުނު 65/10 ނަންބަރު އިއުލާނެވެ. އެއީ "ދިވެހި ދިދަ އިސްލާހާއި އެކު" މި ސުރުހީގެ ދަށުން ޝާއިއު ކުރި އިއުލާނެކެވެ. އެ އިއުލާން ގައި ދިދައިގެ މިންތައް ވަރަށް ތަފްސީލުކޮށް ބުނެދީފައި އެވެ. އަދި ފޮތީގެ ބާވަތް ވެސް ވެއެވެ. ކަލަ ކޯޑް ވެސް ބުނެދީފައި ވެއެވެ. އަދި ދިދައިގެ ކުލަތަކުން ރަމްޒު ކޮށްދޭ ދޭހަ ވެސް ބުނެދީފައި ވެއެވެ.\nގަވާއިދެއް ހަދާ ފުރަތަމަ ތަންފީޒު ކުރެވެން ފެށީ ރައީސް މައުމޫން އަބްދުލްގައްޔޫމްގެ ވެރިކަމުގައި މާޗް 19، 1989 ގައެވެ. އޭގެ ކުރިން ދިވެހި ދިދަ ބޭނުން ކުރުމާ ބެހޭ ގަވާއިދެއް ނުވަތަ އުސޫލެއް ހެދިފައި އޮތް ކަމެއް ފެންނާކަށް ނެތެވެ.\nއަލަށް އެކުލަވާލެވުނު ގަވާއިދުގައިވާ ގޮތުގެ މަތީން ޖުލައި 1، 1989 އިން ފެށިގެން ރައީސް އޮފީހާއި އެމްއެންޑީއެފްގެ ހެޑްކުއާޓަރު ހިމެނޭ ގޮތުން ފަސް ތަނެއްގައި 24 ގަޑިއިރު ދިވެހި ގައުމީ ދިދަ ނަގާފައި ހުންނަ ގޮތަށް ހަމަ ޖެއްސި އެވެ. ސަރުކާރުގެ އެހެން އިދާރާތަކުގައި ހެނދުނު ހަޔަކުން ހަވީރު ހަޔަކަށް ދިދަ ނަގާ ތިރި ކުރާ ގޮތަށެވެ.\nފަހުން އެ ގަވާއިދަށް ބަދަލު ގެނެސް އިސްލާހު ކުރި އެވެ. އެގޮތުން ކޮންމެ ރަށެއްގެ ރަށު އޮފީހާ އަތޮޅު އޮފީހުގައި 24 ގަޑިއިރު ދިދަ ނަގާފައި ހުންނަ ގޮތަށް ހަމަ ޖެއްސި އެވެ. އަދި ފަހުން ސިޓީ ކައުންސިލްގެ އިދާރާތަކާއި އަތޮޅު ކައުންސިލްތަކުގެ އިދާރާތަކާއި، ރަށު ކައުންސިލްތަކުގެ އިދާރާތައް އެ ލިސްޓުގައި ހިމެނި އެވެ. އަދި މީގެ އިތުރުން ވެސް ސަރުކާރުން ކަނޑައަޅާ ތަންތަނުގައި 24 ގަޑިއިރު ދިދަ ނެގިދާނެކަން ބަޔާން ކޮށްފައި ވެއެވެ.\nދިވެހި ގައުމީ ދިދައާ ބެހޭ އުސޫލެއް ހަދައި އަމަލު ކުރަމުން ދަނިކޮށް ސިޔާސީ ޕާޓީތައް އުފެދި އެ ޕާޓީތަކުގެ ހަރަކާތްތަކުގައި އަދި އެކި ކަންކަމުގައި ދިވެހި ދިދައަށް ވުރެ އުހަށް އަދި ބޮޑުކޮށް ޕާޓީގެ ދިދަ އުފުލާން ފެށުމުގެ އޮއިވަރެއް ފެށުނެވެ. މިކަން ވަރަށް ފުޅާވެގެން ގޮސް ރަށް ރަށުގެ ރުއްތަކާއި ބޮޑެތި ގަސްގަހަށް ވެސް ޕާޓީ ދިދަ ނަގަން ފެށިއެވެ. ދިވެހި ދިދައަށް ވުރެ ޕާޓީ ދިދައިގެ ގަދަރާއި އިއްޒަތް ބައެއް މީހުންގެ ހިތުގައި ބޮޑުވެ ބިންވަޅު ނެގެން ފެށިއެވެ.\nދިދައާއި ބެހޭ ގޮތުން ހެދިފައި އޮތް ގަވާއިދަށް ބަދަލު ގެންނެވީ ރައީސް އަބްދުﷲ ޔާމިން އަބްދުލް ގައްޔޫމުގެ ވެރިކަމުގަ އެވެ. ކުރިން އަމަލު ކުރަމުން ދިޔަ ގަވާއިދަށް ބަދަލު ގެނައީ މާޗް 8، 2017 އިގަ އެވެ. އެފަހަރު ގަވާއިދު އުސޫލަކަށް ބަދަލު ކުރެވުނެވެ. އިސްލާހު ކުރި އުސޫލުގެ އަށް ވަނަ ނަންބަރުގެ (ހ) ގައި ބުނަނީ މިހެންނެވެ: "ރާއްޖޭގެ އެއްވެސް އަތޮޅެއްގައި ނުވަތަ ރަށެއްގައި ދައުލަތުގެ މުއައްސަސާއަކުން ނުވަތަ ސަރުކާރު އޮފީހަކުން ނުވަތަ ކުންފުންޏަކުން އެރަށެއްގައި އެންމެ އުސްކޮށް ނަގާފައި ހުންނަ ދިވެހި ގައުމީ ދިދައަށް ވުރެ އެހެން އެއްވެސް ދިދައެއް އުސްކޮށް ނަގައިގެން ނުވާނެ އެވެ."\nމިކަން މިގޮތަށް އިއުލާނު ކުރެވިގެން ދިޔަކަމީ ދިވެހި ދިދައިގެ ގަދަރާއި ހައިބަތަށް ލިބުނު ބޮޑު ކުރި އެރުމެކެވެ. ނަމަވެސް ސިޔާސީ ޕާޓީގެ ފޯރީގައި ކެމްޕޭން ދުވަސްވަރު ޕާޓީތަކުގެ ދިދަ، ދިވެހި ގައުމީ ދިދައަށް ވުރެ އުސްކޮށް ނެގުމުން ފުލުހުން އެކަން ހުއްޓުވައި އަދި ދިދަތައް ބާލާފައި ވެއެވެ. މިކަން މިގޮތަށް އަތޮޅުތަކުގެ ތެރޭގަ އާއި މާލޭގައި ވެސް ހިނގާފައި ވެއެވެ. މިކަމާ ގުޅިގެން ބައެއް ފަހަރު ހަމަނުޖެހުން ވެސް ހިނގާފައި ވެއެވެ.\nމި އުސޫލަށް ނިމުމެއް އައީ، ރައީސް އިބްރާހިމް މުހައްމަދު ސާލިހު ގެ ވެރިކަމުގަ އެވެ. ފެބުރުއަރީ 17، 2019 އިގަ އެވެ. ހޯމް މިނިސްޓަރު އިމްރާން އަބްދުﷲ ގެ ވަޒީރުކަމުގައި އެ ވުޒާރާއިން ދިވެހި ސަރުކާރުގެ ގެޒެޓްގައި ޝާއިއު ކުރި އިއުލާނަކުންނެވެ. އެ ދުވަހު އެ އެސޫލު އުވާލާ ބާތިލު ކުރީ އެވެ. އެއަށް ފަހު މިއަދާ އަހަމަށް އާ އުސޫލެއް ހަދާފައެއް ވެސް ނުވެއެވެ.\nކޮންމެ ގައުމެއްގައި ވެސް އެ ގައުމެއްގެ ދިދައަށް ހާއްސަ ގަދަރަކާއި އިހުތިރާމެއް ލިބިދެ އެވެ. ޕާކިސްތާނުގެ ކޯޓަކުން ކުރި ހުކުމެއްގައި އޮންނަ ގޮތުގައި އެގައުމުގެ ސިޔާސީ ޕާޓީތަކުން ހިންގާ ސިޔާސީ އެއްވެސް ހަރަކާތެއްގައި އެ ގައުމުގެ ދިދަ ބޭނުން ނުކުރެވޭނެ އެވެ. ހަމަ އެގޮތާއި ތަފާތު ގޮތަކަށް އެމެރިކާގެ ރިޔާސީ ކެމްޕޭންގައި ކެންޑިޑޭޓުން މުޅިން ވެސް ބޭނުން ކުރާތަން ފެންނަނީ އެ ގައުމުގެ ގައުމީ ދިދައެވެ. ޕާޓީގެ ދިދަ ފެންނަނީ ވަރަށް މަދުންނެވެ.\nދިވެހި ގައުމުގެ ޝަރަފުކަމުގައިވާ ދިވެހި ގައުމުގެ ދިދަ ކޮންމެ މީހަކު ބޭނުން ގޮތަކަށް ބޭނުން ކޮށްގެން ނުވާނެ އެވެ. ދިދައަށް އިހުތިރާމް ކުޑަ ނުވާ ގޮތަށް ކަންކަން ތަރުތީބު ވާން ޖެހޭނެ އެވެ. ބައެއް ގައުމުތަކުގައި ދިދައިގެ ފޮތިން ތަކެތި ފަހައި ލަމުން ގެންދެ އެވެ. އަދި އެތަކެތި ވިއްކާން ވެސް ހުރެއެވެ.\nދިވެގި ގައުމީ ދިދައެއް: ދިދަ ބޭނުން ކުރާނެ ހާއްސަ އުސޫލެއް މިހާރު ނޯވޭ -- ފޮޓޯ: އަވަސް އާކައިވް\nކުރިން އޮތް އުސޫލުގައިވާ ގޮތުން ސަރުކާރުގެ އިމާރާތް ތަކުގައި ދިވެހި ގައުމީ ދިދަ ނެގުމީ މަޖުބޫރު ކަމެކެވެ. ކޮންމެ ރަށެއްގައި ވެސް ހުންނަ ސަރުކާރުގެ އިމާރަތްތަކުގައި ދިވެހި ގައުމީ ދިދަ ނަގާފައި ހުންނާން ޖެހެއެވެ. ދިވެހި ގައުމީ ދިދައަށް އިރު އޮއްސުނު ޒަމާނެއް މާޒީގައި ދިޔަހެން ދެން ވެސް އެހެން ވުމުގެ ފުރުސަތު މިހާރު އެބައޮތެވެ. އަދި މިހާރު ސަރުކާރުގެ އިމާރާތެއްގައި ދިދަ ނުނެގުމަކުން ކުރެވޭނެ ކަމެއް ވެސް ނެތެވެ.\nގައުމީ ރޫހު އާލާ ކުރަމޭ ބުނެ ބަސްތަކެއް އިއްވިއަސް އެރޫހު ރައްޔިތުންގެ ހިތުގައި އާލާއެއް ނުވާނެ އެވެ. ދިވެހި ރައްޔިތުންނަށް ފޮނުވާލާ މެސެޖަކުން ހިތާބަކުން ގައުމީ ދުވަސް ފާހަގަކޮށްލުމަކުން ގައުމީ ދުވަސް ފާހަގަ ކުރެވުނީ ކަމަކަށް ވެސް ނުވާނެ އެވެ.\nގައުމީ ދިދައާއި ބެހޭ އުސޫލު އުވާލީ ހަމަ ތިބެލާފައި ހެއްޔެވެ؟ ނޫނެކެވެ. މިކަން ކުރީ ވަރަށް ރޭވުން ތެރިކަމާއި ހިކުމަތްތެރިކަމާއި އެކުގައެވެ. މިކަން ކުރި މީހުންގެ ހިތުގައި ގައުމީ ލޯބި އޮތީ ކިހާވަރަކަށްކަން ރައްޔިތުން ވަޒަން ކުރާނެ ދުވަސް ވެސް އަންނާނެއެވެ. ޕާޓީތަކުގެ ދިދަ، ދިވެހި ގައުމީ ދިދައަށް ވުރެ އުހަށް ނުނެގިގެން އެކަމުގެ އަދަބު ދިވެހި ގައުމީ ދިދައަށް ދީގެން ނުވާނެ އެވެ.


Annn... ekeve. Aharennakee Anhenekeve | Fenvaru Online\n14:41 - 22 ޖޫން 2020 -0ކޮމެންޓް\nއެއްދުވަހަކު އަހަރެމެން ދެމީހުން ދޭތެރޭގައި މައްސަލައެއް ޖެހުނެވެ. އެކަން ހައްލު ނުކުރެވި ދެމީހުންގެ ދެމެދު ޒުވާބު ކުރެވެން ފެށުނެވެ. މި ޒުވާބު ގަނޑުގެ ތެރޭގައި ފިރިމީހާ އަހަރެންގެ ކަންކަށިމަތީ އެތިފަހަރެއް ޖެހިއެވެ. މި މަންޒަރު ދެކެފައި ބަޔަކު ބުނެފޫއެވެ. ފިރިމީހާގެ ކުރިމަތީ ކަލޭ ހިމޭން ވާށެވެ. ފިރިމީހާއަށް އިހްތިރާމު ކުރާށެވެ. އޭނާގެ ކުރިމަތީ ޒުވާބު ނުކުރާށެވެ. ގޮސް އޭނާގެ ކިބައިން މައާފަށް އެދޭށެވެ. ކަލޭ ތިޔައީ އަންހެކެވެ.\nޖެހިގެން އައި ދުވަހުވެސް އަހަރެމެން ދެމީހުން ދޭތެރޭގައި މައްސަލައެއް ދިމާވިއެވެ. އެކަން ހައްލު ނުކުރެވި ދެމީހުންގެ ދެމެދު އަނެއްކާވެސް ޒުވާބެއް ފެށުނެވެ. މި ޒުވާބު ގަނޑުގެ ތެރޭގައި އެދުވަހު ފިރިމީހާގެ ކަންކަށިމަތީ އަހަރެން އެތިފަހަރެއް ޖެހީމެވެ. މި މަންޒަރު ދެކެފައި ބަޔަކު ބުނެފޫއެވެ. ކަލެއަކީ ވަރަށް ގޮތެއް ނެތް ގޮތްކުޑަ އަންހެނެކެވެ. ފިރިމީހާގެ ގައިގައި ޖަހަން ކެރޭނީ ވަރަށް ހަޔާތް ކުޑަވީމައެވެ. އަޚުލާޤްގެ ކަންފުޅެއްވެސް ނެތީހެއްޔެވެ. ގޮސް ފިރިމީހާގެ ކިބައިން މައާފަށް އެދޭށެވެ. ކަލޭ ތިޔައީ އަންހެނެކެވެ.\nއާނ... އެކެވެ. އަހަރެންނަކީ އަންހެނެކެވެ. އަންހެނުންނަށް އުޅިއައުމުގެ ހައްގު ނޯންނަނީ ހެއްޔެވެ. ނަފުސުގެ ދިފާއުގައި ތެދުވުކުގެ ހައްގު ނޯންނަނީ ހެއްޔެވެ. " އަންހެން " މި ލަފުޒުގެ މާނަ އަކީ ފިރިހެނަކު ހެދިހައި ގޮތެއް ހެދިގެން ހުރުން ހެއްޔެވެ. ފިރިންނަށް އިހްތިރާމު ކުރުމައި އޯގާވެރި ވުމަކީ، އަލިފާނުގައި އަނދާ އަޅިއަށް ވުން ހެއްޔެވެ.\nއާނ...އެކެވެ އަހަރެންނަކީ އަންހެނެކެވެ. އިހްސާސްތަކެއް އެބަވެއެވެ. މަންޒަރުތަކެއް އެބަ ފެނެއެވެ. ދެރަވެސް ވެއެވެ. އަސަރުވެސް ކުރެއެވެ. އަނިޔާވެރި ކަމުގެ ކުރިމަތީ ކުޑަކަކޫ ޖެހުމަކީ އަންހެނުންގެ، އެންމެ އަންހެން ވަންތަ ސިފަކަމުގައި ދުށް ޒަމާން މާޒީވެ ހިނގާއްޖެތެވެ.\nއުފަން ރަށައި ލޯބިވާ އާއިލާ ދޫކޮށް، ތިބާގެ އަތުގައި އިފައިގެން އަހުރެން އައީ އުންމީދެއްގައެވެ. ކުރިމަގު ބިނާ ކުރުމުގެ ނަމުގައި ދެމީހުންގެ ބުރަމަސައްކަތުން ބިނާކުރި ގެ ގަނޑު ކިތަންމެ ކުޑަޔަސް އަހަރެންނަށް އެއީ ގަނޑުވަރެކެވެ. ނަމަވެސް އާނ.... ދެން ބޭނުމެއް ނެތޭ ދާށޭ ބުނީމާ، ކުރި ހުރިހާ މަސައްކަތަކައި، ހޭދަކުރި ހުރިހާ ވަގުތަކީ ބޭކާރު އެއްޗެއް ކަމުގައި ނިންމާ، ކުޑަކުޑަ ކޮތަޅަކަށް ދެތިން ހެދުން ލައިގެން ނިކުމެ މަގުމަތި ވީ އަހަރެންނެވެ. އާނ... އެކެވެ. އަހަރެން ނަކީ އަންހެނެކެވެ. އަހަރެންގެ ކުށަކީ ވެސް އެއީ އެވެ.\nހަގީގީ ހާދިސާފަރުދާގެ ފުރަގަސް


Bar council ufedhumaa gulhey bill thasdheegu kuravvaifi | Mihaaru\nރައީސް ބިލެއް ތަސްދީގު ކުރައްވަނީ: ގާނޫނީ ފަންނުގެ ބިލް މިއަދު ވަނީ ތަސްދީގު ކުރައްވާފައި -- ފޮޓޯ/ރައީސް އޮފީސް\nބާ ކައުންސިލް އުފެއްދުމާ ގުޅޭ ބިލް ތަސްދީގު ކުރައްވައިފި\n27 ޖޫން 2019 - 15:04 1 comment\nރައްޔިތުންގެ މަޖިލީހުން މިދިޔަ ހަފުތާގައި ފާސްކުރި ގާނޫނީ ފަންނުގެ ބިލަކީ ވަކީލުންނާއި ގާނޫނީ ދާއިރާގެ ކަންކަން ރެގިއުލޭޓް ކުރުމާ ބެހޭ ބިލެވެ. މިއީ ގާނޫނީ ވަކީލުން ރެގިއުލޭޓް ކުރުމާ ބެހޭގޮތުން ރާއްޖޭގައި ފާސްކުރި ފުރަތަމަ ބިލެވެ.\nއެ ބިލް ރައީސް މިއަދު ތަސްދީގު ކުރެއްވުމާ އެކު ގާނޫނަކަށް ވެ، އެ ގާނޫނުގެ ދަށުން މިނިވަން މުއައްސަސާއެއްގެ ގޮތުގައި ބާ ކައުންސިލްގެ ނަމުގައި މުއައްސަސާއެއް އުފެދުނީ އެވެ. ވަކީލުން ރެގިއުލޭޓް ކުރުމާއި އެ މީހުންނަށް ހުއްދަ ދިނުމުގެ ކަންކަން ދެން ކުރާނީ އެ ކައުންސިލުންނެވެ.\nގާނޫނުގެ ދަށުން ފުރަތަމަ އިންތިޚާބުކުރާ ބާ ކައުންސިލްގެ މެމްބަރުން ހޮވުމަށް މިއަދުން ފެށިގެން 21 ދުވަހުގެ ތެރޭގައި އިންތިޚާބެއް ބާއްވަން ޖެހޭނެ އެވެ.\nބާ ކައުންސިލްގައި ތިއްބަވާނީ ކައުންސިލްގެ ރައީސާއި ނައިބު ރައީސާއި ބަންޑާރަ ނައިބުގެ އިތުރުން އިތުރު ހަ ވަކީލެކެވެ. ބަންޑާރަ ނައިބު ފިޔަވައި އެހެން ހުރިހާ މަގާމުތަކަށް ވެސް ބޭފުޅުން އިންތިޚާބު ކުރާނީ ވަކީލުން މެދުގައި ނަގާ ވޯޓަކުންނެވެ.\nއިތުރު ލިޔުންތައް ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ވަކީލުން\nޕްރޮގްރާމެއް ހެދުމުން ވަކީލުކަމުގެ ހުއްދަދޭން ފާސްކޮށްފި


Masakkathuge Maahaulugaai thibegen Thamreenaai Thajuribaa Hoadhumuge 26 Furuusathu - AO News\nޒުވާނުންނަށް މަސައްކަތުގެ މާހައުލުގައި ތިބެގެން ތަމްރީނާއި ތަޖުރިބާ ހޯދުމުގެ ފުރުސަތު ފަހިކޮށްދިނުމަށްޓަކައި 26 ފުރުސަތު ހުޅުވާލައިފިއެވެ.\nމިއީ ސްޓޭޓް ޓްރޭޑިންގ އޮގަނައިޒޭޝަން (އެސްޓީއޯ) އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ގުޅިގެން ނޭޝަނަލް އެޕްރެންޓިސްޝިޕް ޕްރޮގްރާމްގެ ދަށުން ތަމްރީނުވުމަށް ހުޅުވާލި ފުރުސަތުތަކެކެވެ.\nނޭޝަނަލް އެޕްރެންޓިސްޝިޕް ޕްރޮގްރާމްގެ ދަށުން އެސްޓީއޯ ގެ ފަރާތުން ތަފާތު ގިނަ ދާއިރާތަކަކުން ޒުވާނުން ތަމްރީނުކުރުމުގެ ފުރުސަތު ވަނީ ހުޅުވާލާފައެވެ.\nމީގެ ތެރޭގައި އިލެކްޓްރިކަލް އިންސްޓަލޭޝަން އެންޑް މެއިންޓަނެންސް، އޮޓޮމޯޓިވް މެއިންޓަނަންސް، ރީޓެއިލް ސާވިސަސް، މީޑިއާ ޕްރޮޑަކްޝަން، ފޮޓޯގްރަފީ އަދި ރެފްރިޖެރޭޝަން އެންޑް އެއަރ ކޮންޑިޝަނިންގ މެކޭނިކްގެ ދާއިރާއިން ތަމްރީނުކުރުމަށް ޖުމްލަ 26 ފުރުސަތު ދިނުމަށް ނިންމާފައިވެއެވެ.\nމި ފުރުސަތުތަކަށް އެދި ފޯމު ހުށައެޅުމުގެ ފުރުސަތު 23 ޖަނަވަރީ ގެ ނިޔަލަށް ވަނީ ހުޅުވާލާފައެވެ.\nއެސްޓީއޯގެ ފަރާތުން ތަމްރީނުވާ ބައިވެރިންނަށް އެލަވަންސްއެއްގެ ގޮތުގައި މަސައްކަތުގައި ހޭދަކުރާ ކޮންމެ ގަޑި އިރަކަށް 40 ރުފިޔާ ދިނުމަށް އެ ކުންފުނިން ވަނީ ހަމަޖައްސާފައެވެ.\nމި ޕްރޮގްރާމްގައި ބައިވެރިވުމަށް ފޯމު ހުށަހެޅުއްވުމަށް:\nއަދި މިކަމާ ގުޅޭގޮތުން އިތުރު މަޢުލޫމާތު ބޭނުންވެލައްވާނަމަ:\n1456 އަށް ގުޅުއްވައިގެން ނުވަތަ [email protected] އަށް އީމެއިލް ކޮށްގެން މަޢުލޫމާތު ސާފު ކުރެވޭނެއެވެ.\nނެޝަނަލް އެޕްރެންޓިސްޝިޕް ޕްރޮގްރާމަކީ މަސައްކަތު މާހައުލުގައި ތިބެގެން ތަޖުރިބާކާރުންގެ ބެލުމުގެދަށުން މަސައްކަތްތައް ދަސްކޮށް، ތަމްރީނާއި ތަޖުރިބާ ހޯދުމުގެ ފުރުސަތު ގައުމީ ފެންވަރުގައި ހުޅުވާލުމަށް ހިންގާ ހާއްސަ ޕްރޮގްރާމެކެވެ. މި ޕްރޮގްރާމްގެ މުއްދަތަކީ6މަސްދުވަހެވެ.\nމި ޕްރޮގްރާމް ފުރިހަމަކުރައްވާ ފަރާތްތަކަށް ދިވެހިރާއްޖޭގެ ގައުމީ ސަނަދުގެ އޮނިގަނޑުގެ ލެވެލް3(ތިނެއް) ގެ ސެޓްފިކެޓެއް ލިބިވަޑައިގަންނަވާނެއެވެ.\n(ސްޓޭޓް ޓްރޭޑިންގް އޯގަނައިޒޭޝަން (އެސްޓީއޯމިނިސްޓްރީ އޮފް ޔޫތް، ސްޕޯރޓްސް އެންޑް ކޮމިއުނިޓީ އެމްޕަވާރމެންޓް


Rakkaatherikamuge fiyavalhuthakaai khilaafvumun kuraa joorimanaa bodukohfi | Jazeera\tރައްކާތެރިކަމުގެ ފިޔަވަޅުތަކާއި ޚިލާފުވުމުން ކުރާ ޖޫރިމަނާ ބޮޑުކޮށްފި - Jazeera\nރައްކާތެރިކަމުގެ ފިޔަވަޅުތަކާއި ޚިލާފުވުމުން ކުރާ ޖޫރިމަނާ ބޮޑުކޮށްފި\nސާއިފް ޝިޔާދު December 21, 2020 119 views0\nކޮވިޑް 19 ފެތުރުން ކޮންޓްރޯލްކުރުމަށް ހެލްތު ޕްރޮޓެކްޝަން އޭޖެންސީއިން އަޅާފައިވާ ފިޔަވަޅުތަކާއި ޚިލާފުވުމުން ކުރާ ޖޫރިމަނާ ބޮޑުކޮށްފިއެވެ. އެޗްޕީއޭއިން މިކަން ހާމަކޮށްފައިވަނީ މިއަދު ނެރުނު އުސޫލެއްގައެވެ.\nއެގޮތުން "އާންމު ސިއްޚަތުގެ ކުއްލި ނުރައްކަލުގެ ހާލަތުގައި ޑިރެކްޓަރ ޖެނެރަލް އޮފް ޕަބްލިކް ހެލްތު އަންގާ އެންގުންތަކާއި ޚިލާފުވާ ފަަރާތްތަކާއިމެދު ފިޔަވަޅު އެޅުމުގައި އަމަލުކުރާނެ ގޮތުގެ އުސޫލު" މިއަދު ވަނީ އާއްމުކޮށްފައެވެ. އެ އުސޫލުގައި ވަނީ މި އެންގުންތަކާއި ޚިލާފުވާ އާއްމު ފަރާތްތަކާއި އަދި ގާނޫނީ ޝަހުސްތައް ޖޫރިމަނާކުރެވޭނެ އެންމެ ކުޑަ އަދި ބޮޑު އަދަދުތައް ހާމަކޮށްފައެވެ.\n- ފުރަތަމަ ފަހަރު 1،000 ރުފިޔާއިން ޖޫރިމަނާކުރުން\n- ދެވަނަ ފަހަރު 3،500 ރުފިޔާއިން ޖޫރިމަނާކުރުން\n- ތިންވަނަ ފަހަރު 7,500 ރުފިޔާއިން ޖޫރިމަނާކުރުން\n- ހަތަރުވަނަ ފަހަރުން ފެށިގެން ކޮންމެ ފަހަރަކު 10،000 ރުފިޔާއިން ޖޫރިމަނާކުރުން\n- ފުރަތަމަ ފަހަރު 5،000 ރުފިޔާއިން ޖޫރިމަނާކުރުން\n- ދެވަނަ ފަހަރު 25،000 ރުފިޔާއިން ޖޫރިމަނާކުރުން\n- ތިންވަނަ ފަހަރު 50,000 ރުފިޔާއިން ޖޫރިމަނާކުރުން\n- ހަތަރުވަނަ ފަހަރު 75،000 ރުފިޔާއިން ޖޫރިމަނާކުރުން\n- ފަސްވަނަ ފަހަރުން ފެށިގެން ކޮންމެ ފަހަރަކު 100،000 ރުފިޔާއިން ޖޫރިމަނާކުރުން\nމި އަދަދުތައް މިހެން ހުރި ކަމުގައިވީ ނަމަވެސް ޑިރެކްޓަރ ޖެނެރަލް އޮފް ޕަބްލިކް ހެލްތަށް ވަނީ ފުރަތަމަ ފަހަރުވެސް އެންމެ ބޮޑު އަދަދުން ޖޫރިމަނާކުރުމުގެ އިޚްތިޔާރު ދީފައެވެ.\nމި އުސޫލުގެ ދަށުން ކަރަންޓީނާއި ޚިލާފުވާ ފަރާތްތަކާއި، މޮނިޓަރިންގ ހާލަތަށް ގެންނަ ރަށްރަށާއި ތަންތަނަށް ހުއްދަ ނުލައި ވަދެ ނުކުންނަ ފަރާތްތަކާއި ބަލި ޖެހިފައިވާ ކަމުގެ މައުލޫމާތު ސިއްރުކުރާ ފަަރާތްތަކާއި އަދި ރާއްޖެއަށް ބައްޔެއް ޖެހިފައިވާ މީހަކު އެތެރެވުމަށް މަގުފަހިކޮށްދޭ ފަރާތްތަކާއި ދެކޮޅަށް ފިޔަވަޅު އެޅިގެންދާނެއެވެ. އަދި މި ފިޔަވަޅުތައް އަޅައި ތަންފީޒްކުރަމުންދާނީ މޯލްޑިވްސް ޕޮލިސް ސަރވިސްއިން ކަމަށް ވަނީ ބަޔާންކޮށްފައެވެ.


Vazeefaage Furusathu - Electrician (Maradhoofeydhoo Avashu Office)\n1. މަގުމަތީގެ ދިއްލަންޖެހޭ ދިއްލުންތައް ދިއްލުމަށް ކުރަންޖެހޭ ޓެކްނިކަލް މަސައްކަތްތައްކުރުން.\n2. އަންޑަރގްރައުންޑް އަދި މަތިންއަޅަންޖެހޭ ކޭބަލްތައް އެޅުމުގެ މަސައްކަތްކުރުން.\n3. ބައްތި ދަނޑިތަކުގައި ހަރުކުރަންޖެހޭ ޓިއުބްލައިޓުތަކާއި، ސޯޑިއަމް ލައިޓުތަކާއި ސޯލަރ ލައިޓުތައް ހަރުކުރުމާއި ދިއްލުމުގެ މަސައްކަތްކުރުން.\n4. ބައްތި ދަނޑިތަކުގައި ހަރުކުރަންޖެހޭ ފޮޓޯސެލްސުވިޗުތައް ހަރުކުރުމާއި ސްވިޗްތަކާއި ގުޅޭ ލައިޓުތައް ދިއްލުމުގެ މަސައްކަތްކުރުން.\n5. އަލަށް ޖަހަންޖެހޭ ބައްތިތައް ޖެހުމަށް ކުރަންޖެހޭ އެންމެހައި ޓެކްނިކަލް މަސައްކަތް ކުރުމާއި ލައިޓުތަކަށް ކޭބަލްއަޅާ ކަރަންޓުދީ ދިއްލުމުގެ މަސައްކަތްކުރުން.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 17 މޭ 2021 ވާ ހޯމަ ދުވަހުގެ 13.00 ގެ ކުރިން، މަރަދޫފޭދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.


Ras Online - މާލޭގައި ހުރި ބިންތަކުގެ އޮޑިޓެެއް ހެދުމަށް ރީކޯ ގޮވާލައްވައިފި\nޒަހީނުއްދީން ސަޢީދު 28 ޖެނުއަރީ 2022 - 19:4\nމާލޭގައި ހުރި ބިންތަކުގެ އޮޑިޓެއް ހެދުމަށް ރައްޔިތުންގެ މަޖިލީހުގެ ކުރީގެ ނާއިބް ރައީސް ރީކޯ މޫސާ މަނިކު ގޮވާލައްވައިފިއެވެ.\nއެމްޑީޕީގެ ކުރީގެ ޗެއާޕާސަން ރީކޯ މޫސާ މަނިކު މިހެން ވިދާޅުވީ މާލެއިން ގޯތި ބޭނުންވާ މީހުންނަށް އިތުރު ދަފްތަރެއް ހެދުމަށް ސިޓީ ކައުންސިލުން ނިންމުމާއި ގުޅިގެންނެެވެ. އެކަމާ ގުޅިގެން މޫސަ ވަނީ މާލެއިން ގޯތި ބޭނުންވާ މީހުންނަށް އިތުރު ދަފުތަރެއް ހަދަންޖެހޭތޯ ސުވާލު ކުރައްވާފައެވެ.\nމާލޭ ސިޓީ ކައުންސިލުގެ އެ ނިންމުމަށް ފާޑުވިދާޅުވަމުން މޫސަ ވިދާޅުވީ އެކަމަކީ މާލެއަށް އުފަން މާލެއަށް ވިހާ ބޮޑުވެ ކާފަ މާމަ މާލޭ މީހުންކަން، މާލޭގެ ރަޖިސްޓްރީން ދެނެގަންނަން ނޭގޭ ބަޔަކު ކައުންސިލަރުންނަށް ތިބުމުން މާލޭގެ ރައްޔިތުންނަށް ޖެހޭ "މުސީބާތެއް" ކަމަށެވެ.\nމޫސަ ވަނީ މާލެއިން ދިރިއުޅެން ބޭނުންވާ ކޮންމެ މީހަކު މައިންބަފައިންގެ ފުށުން ލިބޭ ވާރުތަ ކައުންސިލަށް ހިބައިން ދިނުމަށްފަހު ފަޅުމަތިން ތަންކޮޅެއް ހޯދުމުން އެއީ މާލޭގެ ރައްޔިތުންނަށް ގޯތި ދިނުންތޯ ސުވާލު ކުރައްވާފައެވެ.\nމާލޭގައި ކުދި ބިންތައް ހުރި ފަރާތްތަކުން އެ ބިންތައް ދޫކޮށްލުމާއެކު މާލެ ސިޓީން ދޫކުރާ ގޯއްޗަށް ކުރިމަތި ލުމުގެ ފުރުސަތު ހުޅުވައިލުމާއި އެކަމަށް ޝައުގުވެރިކަން ހުރި ފަރާތްތައް ދެނެގަތުމަށް މާލެ ސިޓީ ކައުންސިލުން އިސް ނަގައިގެން އޮންލައިން ޕޯޓަލެއް މެދުވެރިކޮށް އެކަން ކުރިއަށް ގެންދިއުމަށް ހުޅުމާލެ ދާއިރާގެ ކައުންސިލަރ އިބްރާހީމް ޝުޖާޢު ވަނީ މާލޭ ސިޓީ ކައުންސިލްގެ ޖަލްސާގައި ހުށަހަޅުއްވާފައެވެ. މިކަމަށް ތާޢީދު ކުރައްވާފައިވަނީ ޑެޕިއުޓީ މޭޔަރ އަޙުމަދު ނަރީޝް އެވެ.\nމިކަމާއި ގުޅޭ މަޝްވަރާގައި ވާހަކަ ދައްކަވަމުން ޝުޖާއު ވިދާޅުވެފައިވަނީ މާލޭގައި ކުދި ބިންކޮޅު ހުރި ފަރާތްތަކުން އެ ބިންތައް ދޫކުރުމަށްފަހު ހުޅުމާލެއިން ނުވަތަ މާލޭގެ އެހެނިހެން ސަރަޙައްދަކުންވެސް ދޫކުރާ ގޯއްޗަށް އެދުމުގެ ފުރުސަތު ބޭނުންވާ ފަރާތްތައް ދެނެގަތުމަކީ މާލެ ސިޓީ ކައުންސިލްގެ ޒިންމާއެއް ކަމަށެވެ. އަދި އެފަދަ ފަރާތްތައް ދެނެގަތުމަށްފަހު އެ ދަފްތަރު ސަރުކާރަށް ހުށައެޅުމަކީ ސަރުކާރަށްވެސް އަދި ސިޓީ ކައުންސިލަށްވެސް ފަސޭހަވެގެން ދާނެ ކަމެއް ކަމަށް އޭނާ ވިދާޅުވެފައި ވެއެވެ.\nމީގެއިތުރުން މާލޭގައި ކުދި ގޯތިތައް ހުރި ފަރާތްތަކުންވެސް އެފަދަ ގޯތިތައް ދޫކޮށްލުމަށްފަހު ހުޅުމާލެއިން ގޯތި ދޫކުރާނަމަ އެ ފުރުސަތު ބޭނުންވާކަން ހާމަކޮށް މޭޔަރަށް ސިޓީ ހުށަހަޅާފައިވާކަން މޭޔަރު މުޢިއްޒު ވަނީ ފާހަގަކުރައްވާފައެވެ. މީގެ އިތުރުން މޭޔަރު ވިދާޅުވީ ސަރުކާރުން މިފަދަ ފުރުސަތެއް ހުޅުވާލާއިރު ސިޓީ ކައުންސިލުން މާލޭގެ ރައްޔިތުންނާއި ގުޅޭ މިފަދަ ދަފްތަރެއް އެކުލަވާލެވިފައި އޮތުމަކީ އެކަން ތަންފީޒު ކުރަން ސަރުކާރަށްވެސް ފަސޭހަ ވެގެން ދާނެ ކަމެއް ކަމަށެވެ.


Rayyithunnah vi vaudhuthah fuhdhaanan: Raees Solih\nރައީސް އިބްރާހީމް މުހައްމަދު ސޯލިހު--\nމާލީ ދަތިތައް ކުރިމަތިވިޔަސް ވައުދުތައް ފުއްދާނަން: ރައީސް\n23 ޖޫން 2020 - 17:26:17\nކޮވިޑް-19 އާ ގުޅިގެން ގިނަ ދަތިތަކެއް ކުރިމަތިވިޔަސް ރައްޔިތުންނަށްވި ވައުދުފުޅުތައް ފުއްދުމުގައި ދެމި ހުންނަވާނެ ކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nރައީސް އިބްރާހީމް މުހައްމަދު ސޯލިހު، އެގޮތަށް ވިދާޅުވެފައި ވަނީ މިހާރު ކުރިއަށްދާ ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލެއްގެ ޖަވާބުގަ އެވެ.\nރައީސް ސޯލިހް ވިދާޅުވީ ކޮވިޑް19 އާއި ގުޅިގެން މިއަހަރުގެ 6ހަ މަސްދުވަސް ވަރު ގެއްލިގެން ގޮސްފައިވާ ކަމަށެވެ. އަދިކުރިއަށްވެސް ހުރީ ދަތި އުނދަގޫ ދުވަސްތަކެއް ކަމަށް ރައީސް ވިދާޅުވި އެވެ. އެހެން ކަމުން ވައުދުތަކުގެ ތަރުތީބަށް ބަދަލުތަކެއް ގެންނަން ޖެހޭކަން ފާހަގަކުރެއްވި އެވެ.\nބޯހިޔާވަހިކަމުގެ ވައުދާއި ގުޅޭގޮތުް ވާހަކަ ދައްކަވަމުން ރައީސް ސޯލިހް ވިދާޅުވީ ލޮކްޑައުން ހުޅުވުމާއި އެކު 1700 ހައުސިން ޔުނިޓްގެ މަސައްކަތް ފެށޭނެ ކަމަށެވެ. އަދި ލޮކްޑައުނުން ހުޅުވުމާއި އެކު 4000 ހައުސިން ޔުނިޓްގެ މަސައްކަތުގައި ވެސް ސޮއި ކުރެވި މަސައްކަތް ކުރިއަށް ދާނެ ކަމަށާއި، ޖުމުލަ 10،000 ހައުސިން ޔުނިޓްގެ މަސައްކަތް މި ދައުރު ނިމެންވާއިރަށް ނިންމާލެވޭނެ ކަމަށް ރައީސް ވިދާޅުވި އެވެ.\nމީގެ އިތުރުން ރައީސް ވިދާޅުވީ އެއާޕޯޓްގެ ތަރައްގީގެ މަޝްރޫއުތަކާއި ބޯހިޔާވަހި ކަމުގެ މަޝްރޫއުތައް 2022 ވަނަ އަހަރުގެ މެދުތެރޭގައި ނުވަތަ ފަހުކޮޅުގައި ނިންމާލުމަށް މަސައްކަތްތައް ކުރައްވަމުން އަންނަކަމަށެވެ.\nއެމެރިކާގެ ހާރިޖީ ވަޒީރު، ރާއްޖެ ވަޑައިގަންނަވަނީ\nތަހާރުގައި ދިން ހަމަލާގައި 34 ސިފައިން މަރުވެއްޖެ\nބެންކޮކްގައި މުޒާހަރާތައް އަދިވެސް ކުރިއަށް!\n"ކުޑަކުދިންގެ އަދުލުގެ ގަވާއިދު" އާއްމުކޮަށްފި


ފުވައްމުލަކު ޒުވާނުންނަށް މިލިބުނީ އެމެރިކާ އަދި ޔޫރަޕް ފެންވަރުގެ ފުޓްސަލް ދަނޑެއްMikal News\nފުޓްސަލް ދަނޑު ހުޅުވުމުގެ ރަސްމިއްޔާތުގެ ތެރެއިން\nފުވައްމުލަކު ޒުވާނުންނަށް މިލިބުނީ އެމެރިކާ އަދި ޔޫރަޕް ފެންވަރުގެ ފުޓްސަލް ދަނޑެއް\n11 އޭޕްރީލް 2015, 11:28 |\nފުވައްމުލަކު ޒުވާނުންނަށް މިލިބުނީ އެމެރިކާ އަދި ޔޫރަޕް ފެންވަރުގެ ފުޓްސަލް ދަނޑެއް ކަމަށް ޔޫތު މިނިސްޓަރ މުހައްމަދު މަލީހް ޖަމާލް ވިދާޅުވެއްޖެއެވެ.\nދޫނޑިގަން ފުޓްސަލް ދަނޑު ހުޅުވުމުގެ ރަސްމިއްޔާތުގައި ޔޫތު މިނިސްޓަރ މުހައްމަދު މަލީހް ޖަމާލް ވިދާޅުވީ މިއަދު އެމެރިކާ އަދި ޔޫރަޕް ގައުމުތަކުގެ ޒުވާނުންވެސް ކުޅެމުންދަނީ މިފަދަ އިންފްރާސްޓަރަކްޗާއެއްގައި ކަމަށާއި ދޫނޑިގަމް ފުޓްސަލް ދަނޑަކީވެސް ކޮލިޓީ ރަނގަޅު ފުޓްސަލް ދަނޑެއްކަމަށެވެ.\n“މިއީ މިއަދުގެ ސަރުކާރުން ޒުވާނުންނަށްދޭ އަހައްމިއްޔަތު، މިފުޓްސަލް ދަނޑާއި އެކު ދޫނޑިގަން އެރީނާގައި ހިމެނޭ އިންޑޯ ކުޅިވަރު ހޯލްތަކެއް ހެދިގެންދާނެ، މިރޭ މިހުޅުވުނީ ފުރަތަމަ ފިޔަވަހި، ދެންހެދިގެންދާނީ އިންޑޯ ކުޅިވަރުކުޅޭނެ ތަނެއް، އެތަނުގައި ޓީޓީ، ބިލިއާޑް ފަދަ ކުޅިވަރުތައް ކުޅުމުގެ އިންތިޒާމް ހަމަޖެހިގެންދާނެ” މަލީހް ވިދާޅުވިއެވެ.\nކުޅިވަރު އެރީނާ ހުޅުވުމުގެ ރަސްމިއްޔާތުގައި ފުޓްސަލް ދަނޑު ހެދުމަށް އެހީތެރިކަން ފޯރުކޮށްދިން ފަރާތްތަކަށް ހަނދާނީ ލިޔުން ހަވާލުކޮށްފައިވެއެވެ. އަދި މަލީހްގެ ޓީމަކާއި ދޫނޑިގަން ކައުންސިލް ރައީސް އިބްރާހިމް މުހައްމަދު ޓީމަކާއި ދެމެދު ފުޓްސަލް މެޗެއް ކުޅުން އޮތެވެ. އަދި ފުނާޑު އަވަށު ޓީމަކާއި ދޫނޑިގަން އަވަށު ޓީމެއްގެ މެޗެއްވެސް ކުޅެފައިވެއެވެ.\nމިރޭ ދަނޑިމަގު އަވަށު ކުޅިވަރު އެރީނާގެ ފުޓްސަލް ދަނޑު ހުޅުވުމުގެ ރަސްމިއްޔާތު އޮންނާނެއެވެ.\nފުވައްމުލަކުގައި ތިން ކުޅިވަރު އެރީނާ ހެދުމަށް ބިންގާ އެޅި ރަސްމިއްޔާތުގައި އޭރު ވިދާޅުވެފައިވަނީ ފުވައްމުލަކު ތިން ދާއިރާއަށް ތިން ކުޅިވަރު އެރީނާ ހެދިގެންދާނެކަމަށެވެ. އަދި އެގޮތުން ފުރަތަމަ ފިޔަވަހީގައި ހެދުމަށް ހަމަޖެހިފައިވަނީ ތިން ފުޓްސަލް ދަނޑުކަމަށެވެ. ނަމަވެސް ފުޓްސަލް ދަނޑު ހަދާނިމުމުން ތިން އެރީނާގެ ފުޓްސަލް ދަނޑުތަކަށް ވެގެންދިޔައީ ވަކި ވަކި އަވަށްތަކަކަށް ނިސްބަތްވާ ދަނޑުތަކެއްގެ ގޮތުގައެވެ. އެގޮތުން އުތުރު ދާއިރާގެ ފުޓްސަލް ދަނޑު މިހާރު ބަދަލުވެފައިމިވަނީ ދަނޑިމަގު ފުޓްސަލް ދަނޑަށަށެވެ. އަދި ދެކުނު ދާއިރާގެ ފުޓްސަލް ދަނޑު މިހާރު ބަދަލުވެފައިމިވަނީ ދޫނޑިގަން ފުޓްސަލް ދަނޑެއްގެ ގޮތުގައެވެ.


SunOnline: #VAAHAKA: Maafukuraashey loabivaa - Part-6\nމާފުކުރާށޭ ލޯބިވާ (6)\nމަރިޔަމް ހިމްނާ (ހިމީ) 08 Jan 2019, 09:27\nއަނާލްގެ އެ މަޑު އަތުގެ ބީހިލުން އަދިވެސް އިޒިއަންއަށް އިހްސާސް ކުރެވޭ ފަދައެވެ. އެ އަތް ތުރުތުރު އަޅަމުން ދިޔަ ގޮތާ އިޒިއަންއަށް އެ އަތުގައި ހިފާލެވުނު ގޮތް ހަނދާން ވުމާއެކު އުއްޑުން އޮތް އިޒިއަން ދެއަތް އުފުލާލާ އެ ދެއަތަށް ބަލާލިއެވެ. ދެ ބުމަ ގޮށްޖެހިގެން ދިޔުމާއެކު އިޒިއަންއަށް އަނގައިން ރުޅިވެރި އަޑެއް ބޭރުކޮށްލެވުނެވެ. އޭނާގެ ވިސްނުމަށް އެ ވަގުތު އައީ ކޮން ފަދަ ހިޔާލެއް ކަމެއް ނޭނގެއެވެ. އެނގޭހާވެސް އެއްޗަކީ އެ ހިޔާލެއްގެ ސަބަބުން އިޒިއަންގެ ނަފްސުގެ ހަމަޖެހުން ގެއްލިއްޖެކަމެވެ.\n"ޔޫ ހޭވް ޓު ބީ ބްރޭވް!... ޔޫ ހޭވް ޓު ބީ..." ކޮޓަރީގެ ކުޑަދޮރު ކައިރީގައި އެކަނި އިނދެ އަނާލް އަމިއްލަ ނަފްސާ ވާހަކަ ދައްކަމުން ދިޔައެވެ. އޭނާގެ ލޯ ވަނީ މަރާ ފިއްތާލެވިފައެވެ. ދުއްވާ ގޮނޑީގެ އަތްގަނޑުގައި ދެއަތުން ހިފައްޓާފައިވާއިރު ފަހަރަކަށް ވުރެ ފަހަރެއް އެ އަތް ގަނޑަށް ބާރު ކުރަމުން ދިޔައެވެ. ވައިގަދައެވެ. ހިސާބަކަށް ހިމަ ފޮދު ވާރޭގެ އަސަރު ވެސް ކުރަމުންދިޔައެވެ. މަންމަ ހައްދާ ބަގީޗާގެ ގަސްތައް ގިނަކަމުން އެތަނުގައި ލައިޓްތަކެއް ޖަހާފައި ހުރިނަމަވެސް ފެންނަނީ އަނދިރިކޮށެވެ. އަނާލް ދެލޯ ހުޅުވާލާ ހިޔާލެއް ނުކުރިއެވެ.\n"އަހަރެންނަށް މިކަންތައް ވާނެ... މި ހުރިހާ ފިއާރ ތަކަކާ ކުތިމަތިލާން ދަސްކުރަން ޖެހޭނެ... އައި ހޭވްޓު ގެޓް ރިޑް އޮފް ދިސް...." އަނާލް އަމިއްލަ ނަފްސާ ވާހަކަ ދެއްކިއެވެ.\n"ނާލް!... ނާލް..." ކޮޓަރިއަށް ވަތް ދީމް އަނާލްއަށް ގޮވާލިއެވެ. ދީމްގެ ލޮލުގައި ކުޑަ ދޮރާ ދިމާލުގައި އިން އަނާލް އަޅައިގަތުމާއެކު އަވަސްއަވަހަށް އެދިމާލަށް ދުއްވައިގަތެވެ. އަނާލްއާ ދާދި ގާތަށް ހުއްޓުމަށްފަހު ދީމް އަނާލްގެ ކޮނޑުގައި މަޑުމަޑުން ޖަހާލީ އަނާލް އިންގޮތުން ހިތަށް ބިރުވެރިކަން ވެރިވެފައިވާ ހާލުގައެވެ. ދެލޯ ތަގުޅިކޮށްލައިގެން އިންއިރު އެ މޫނުމަތިން ބިރާ ސިހުން ފާޅުވޭވޭ ހުއްޓެވެ. މަޑުމަޑުން ދޫ ހަރަކާތް ކުރަމުން ކޮންމެވެސް އެއްޗެކޭ އަނާލް ކިޔަމުން ދިޔައެވެ.\nއެހެންނަމަވެސް އަޑު އައިލެއް މަޑުކަމުން އެ ކިޔަނީ ކީކޭކަން ދެނެގަންނަން ދީމް ނުކުޅެދުނެވެ. އަނާލްގެ ކޮނޑުގައި ދީމް ހިފައްޓާލުމުން ވެސް އެކަން އަނާލްއަށް އިހްސާސް ވީހެނެއް ހިޔެއް ނުވެއެވެ. އެހެންކަމުން އޭނާ އަނާލްގެ ކޮނޑަށް ކުޑަކޮށް ބާރުކޮށްލިއެވެ.\n"ޔޫ ހޭވްޓު ގެޓް ރިޑް އޮފް ދިސް އަނާލް....." އަވަސް ވަމުން ދިޔަ ނޭވާއާ އެކު އަނާލް އެއްފަހަރު ތަންކޮޅެއް ބާރަށް ބުނެލި އަޑު ދީމްއަށް އިވުނެވެ. އޭނާ އަވަސްއަވަހަށް އަނާލްގެ ގޮނޑި އަނބުރާލަމުން އެ ގޮނޑިއާ ދިމާލުގައި އުޑުފައިން ކަހަލަ ގޮތަކަށް އިށީނެވެ. އަނާލްގެ އަތުގައި ހިފާލަމުން ދީމް އަނާލްއަށް ގޮވާލީ ކަންބޮޑުވެފައެވެ.\n"އަނާލް!..." ތަންކޮޅެއް ބާރަށް ގޮވާލި ދީމްގެ އަޑުގައި ބިރުވެރިކަމާއި ސިހުން އެކުލެވިފައިވެއެވެ.\n"މަޒާޔާ އާންޓީ... އާންޓީ" ދީމްގެ އެއްވެސް އިޝާރާތަކަށް އަނާލް ޖަވާބު ނުދިނުމާއެކު ދީމްއަށް މަޒާޔާއަށް މަޑު މަޑުން ގޮވާލެވުނީ އިތުރު އެއްވެސް ގޮތެއް ނެތުމުންނެވެ. އޭނާ ތަންކޮޅެއް ބާރަށް ގޮވާލުމުން ވެސް މަޒާޔާގެ ހަބަރެއް ނުވިއެވެ. މަޒާޔާއާއި ފިރިމީހާ އައްމާރުއާ ދެމީހުންގެ ކޮޓަރިވެސް ހުންނަނީ އެންމެ ތިރީގައި ކަމުން އެންމެ ފަސޭހައިން އަޑު އިވޭނީ އެ ދެމީހުންނަށެވެ. މަޒާޔާ ނައުމާއެކު އަވަސް ވެފައިވާ ހިތަކާއެކު ދީމް ދޮރާ ދިމާލަށް ދުއްވައިގަތެވެ.\n"ދީމް!..." ދީމްގެ ފިޔަވަޅުތަކަށް ހުއްޓުމެއް އައީ އަނާލް ދީމްއަށް ގޮވާލި އަޑު އިވިފައެވެ. ފިޔަވަޅުތައް ހުރިތަނަށް ގަނޑުވިއެވެ. ދީމް މަޑުމަޑުން ފަސް އެނބުރި ބަލާލިއެވެ. އަނާލް ދެލޯ ހުޅުވާލައިގެން އޭނާއާ ދިމާލަށް ބަލަން އިންއިރު ވެސް ކަރުނަވީ އެ ބޮޑު ދެލޮލުން އޭނާއަށް ހިތްދަތިކަމާ، ވޭނާ ސިހުން ފެންނަމުން ދިޔައެވެ. އެތަކެއް އިހްސާސްތަކެއް ފޮރުވިފައިވާ އެ ބޮޑު ދެލޮލުން އަންގައިދޭން މަސައްކަތް ކުރަނީ ކީކޭކަން ދެނެގަންނަން ދީމް ނުކުޅެދުނެވެ.\n"ދީމް!..." ދެވަނަފަހަރަށް ވެސް އަނާލް ގޮވާލުމާއެކު ދީމް އެ ދިމާލަށް މިސްރާބުޖެހިއެވެ. އަދި ދޮރުތައް ލައްޕާލަމުން ފޮތިތައް ދަމާލާ އައިސް އަނާލްގެ ކުރިމައްޗަށް ވާގޮތަށް ހުއްޓުނެވެ.\n"ކިހިނެތް ވީތަ ނާލް؟... ނާލް ނުޖެހޭނެ އަމިއްލަ ނަފްސަށް ފޯސް ކޮށްގެން ހުރިހާ ކަމެއް އެއްފަހަރާ ރަނގަޅުކުރުވަން އުޅޭކަށް... މަޑުމަޑުން ނާލްގެ އަމިއްލަ ނަފްސަށް ހޭންޑެލް ކުރެވޭ ވަރަށް ހުރިހާކަމެއް ވެސް ކުރީމަ ހުންނާނީ ރަނގަޅަށް..." އަނާލްގެ އަތުގައި ހިފާލަމުން ދީމް ވާހަކަ ދެއްކިއެވެ. އަދި އަނާލްގެ ލޮލުން އަންނަމުންދިޔަ ކަރުނަތައް ފުހެލަދިނެވެ.\n"އައި ވޯންޓު ބީ އަ ނޯރމަލް ޕާރސަން....." އަނާލް އިސްޖަހާލަމުން ބުނެލިއެވެ.\n"ޔޫ އާރ ނާލް..." ދީމްއަށް ބުނެވުނެވެ. އަމިއްލަ ފަޔަށް އިޝާރާތް ކޮށްލަމުން އަނާލް ދެންވެސް އެ ޖުމްލަ ތަކުރާރު ކޮށްލިއެވެ.\n"އަހަރެން މިހާރު ސެޝަންތައް ނަގާ ވާހަކަ ވެސް ރަމްޔާ ގާތު ބުނެފިން... ރަމްޔާ ބުނީ އަހަރެން ރެޑީވީމަ ފަށަން ވިއްޔޭ..." އަނާލް ކުއްލިއަކަށް ބުނެލިއެވެ.\n"ނާލް! ވަރަށް އުފާވެއްޖެ..." ދީމް ހިނިތުންވެލިއެވެ.\n"ކިހިނެތްވީ ދީމް؟" ކުއްލިއަކަށް ކޮޓަރީގެ ދޮރު ވަރަށް ބާރަށް ހުޅުވާލުމާއެކު އެތެރެއަށް ހަލުވި މިނުގައި ދެމިގަތް މަޒާޔާ ވާހަކަ ދެއްކިއެވެ.\n"މީ މީ..." ދީމްއަށް ބުނާނެ އެއްޗެއް ނޭނގުނެވެ.\n"މީ ކުރަތްޕެއް ފެނުނީ ދޯ ނާލް!....." ދީމް އަނާލްއަށް ބަލާލަމުން އަވަސްއަވަހަށް ވާހަކަ ދެއްކިއެވެ. މަޒާޔާ ޝައްކުގެ ނަޒަރަކުން ފަހަރަކު މީހަކަށް ބަލާލި ކަމުގައި ވިނަމަވެސް އަނާލް ވެސް މޫނުމަތީގައިވި އަސަރުތައް ފޮރުވާލިލެއް މޮޅުކަމުން އެކަން މަޒާޔާއަށް އެނގުނުހެނެއް ހިޔެއްނުވެއެވެ. ދީމް ކޮޓަރީގެ އެތައް މިތަން ހޯދަމުން 'މިހާރު ދިޔައީ ކަންނޭގެޔޭ' ބުނުމުން މަޒާޔާ ހިނިތުންވެލިއެވެ. އޭނާ އަނާލްގެ ގާތަށް އައިސް ގުދުވެލާ އަނާލްގެ ނިތުގައި ބޮސްދިނެވެ. އެ ވަގުތަކީ ކޮޓަރީގެ ދޮރުމައްޗަށް އައްމާރު ވެސް ހުއްޓުނު ވަގުތަށް ވުމާއެކު އެ މަންޒަރު ނުހަނު ސާފުކޮށް އައްމާރުގެ ލޮލުގައި އަޅައިގަތެވެ. އަނާލްއާއި މަޒާޔާގެ ހަރަކާތްތަކަށް ސަމާލްކަންދީގެން ހުރި ދީމްއަށް ވެސް ހިނިތުންވެލެވުނެވެ. އޭނާގެ ލޮލަށް ކަރުނަތަށް ޖަމާވީ އޭނާގެ އަމިއްލަ މަންމަ އޭނާއާއި ދެމެދު އެފަދަ ގާތްކަމެއް ނުބަހައްޓާތީއެވެ. އެ މަންމަގެ ބަނޑުން އުފަންވި ދަރިއަކަށް ވިޔަސް އެ ހިތުގައި ދީމްއަށްޓަކައި މައިވަންތަކަމުގެ ކުލުނު އެއްވެސް ވަރަކަށް ނުހުރެއެވެ.\nމަޒާޔާ އަނާލްގެ ނިތަށް ބޮސްދީ ތެދުވެ ދީމްއާ ދިމާލަށް ބަލާލާ ދީމްގެ ގައިގައި ބައްދާލިއެވެ. އަދި އެއަށްފަހު ދީމްގެ ނިތަށް ވެސް ބޮސްދިނެވެ.\n"ދެކުދިންނަށް ވެސް ވަރަށް ބާއްޖަވެރި ރޭގަނޑަކަށް އެދެން... " މަޒާޔާ ބުނެލިއެވެ.\n"ހާދަ ވަރަކަށް ތި އުފާކޮށްލަނީ ހެހެ... " އައްމާރުގެ އަޑަށް ތިން މީހުންގެ ނަޒަރު ދޮރާ ދިމާލަށް ހުއްޓުނެވެ.\n"ޑޭޑް!" އަނާލް ގޮވާލިއެވެ. އައްމާރު އަނާލްގެ ގޮނޑި ގެނެސް އެނދުކައިރީގައި ބަހައްޓަމުން އޭނާ އެނދުގައި އިށީނެވެ. އަދި އަނާލްގެ ދެލޮލަށް ބަލާލިއެވެ. އެ މޫނުމަތިން ކޮންމެވެސް ވަރަކަށް އުނދަގޫކަމެއް އޭނާއަށް ފާހަގަ ކުރެވުނެވެ. އެހެންނަމަވެސް އެކަމާ އެ ވަގުތު ސުވާލުކުރާކަށް އައްމާރު ބޭނުމެއް ނުވިއެވެ. އައްމާރު އަނާލްއާ ދައްކަން އެއައީ ވަރަށް މުހިންމު ވާހަކައެކެވެ. އޭނާ އަނާލްއަށް ބަލާލަމުން ހިނިތުންވެލިއެވެ.\n"ދަރިފުޅާ!..." އައްމާރު ވަރަށް ވިސްނަން އިނދެފައި އަނާލް އަށް ގޮވާލިއެވެ. އެ އަޑުގައި ވަނީ މަޑުމައިތިރިކަމެވެ. އަނާލްގެ ސަމާލްކަން އޭނާ މިވަގުތު ފުރިހަމައަށް ބޭނުންވެފައި ވާކަން ހާމަވަމުން ދިޔައެވެ.\n"ލައްބަ!..." އަނާލް އޭނާގެ ބައްޕައަށް ހުރިހާ ސަމާލްކަމެއް ހުއްޓާލަމުން ޖަވާބުދިނެވެ.\n"ދަރިފުޅާ ބައްޕަ އެބައޮތް ވަރަށް މުހިންމު ވާހަކައެއް ދައްކަންވެފަ...." އައްމާރު ވާހަކަ ގެންދިޔައީ ވަރަށް ލަސްލަހުންނެވެ. އޭނާ ދުރުދުރުން ވާހަކަ ފެށިއެވެ.\n"ބައްޕަމެން އެކަކުވެސް ނޭދެން ދަރިފުޅަށް ގެއްލުމެއްވާކަށް... ބައްޕަ ވެސް ޤަބޫލްކުރަން މިހެން އުޅެން ދަރިފުޅަށްވެސް ފަސޭހަ ނުވާނެކަން... ދަރިފުޅު ހިތްހަމަ ޖެހޭ ހުރިހާ ގޮތަކަށް ބައްޕަމެން އެބަ ރުހި ޤަބޫލުވަން... ދަރިފުޅު މި ބައްޕައަށް ޓަކާ ކަމެއް ކޮށްދީބަލަ!" އައްމާރުގެ އަޑުގައި ވަނީ އާދޭހުގެ ރާގެކެވެ.\n"އަޅުގަނޑުގެ ކައިރީގައި ބައްޕަ ދުވަހަކުވެސް ކަމަކު އާދޭސް ކުރާކަށް ނުޖެހޭނެ... އަޅުގަނޑުގެ އާއިލާ އަކީ ހުރިހާ ވެސް އެއްޗަކީ..." އަނާލް ވާހަކަ ދެއްކިއެވެ.\n"އެހެންވިއްޔާ ބައްޕައަށް ޓަކާ އަލުން ޑރ. ރަމްޔާއާ އެކީ ސެޝަންތައް ކުރިއަށް ގެންގޮސްދީ! ބައްޕަ ނޭދެން ދަރިފުޅު އިހުހުރި ހާލަތަށް ވެއްޓޭކަށް... ދަރިފުޅު އަނެއްކާ ސަކަރާތްވާކަން ބައްޕައަށް އެނގިއްޖެ. މިހާރު ދެރަވޭ ދަރިފުޅު އެދުމުން ސެޝަންތައް ހުއްޓާލަން ހުއްދަ ދެވުނީތީ، އެއީ ދަރިފުޅު ބޭނުންވާ ގޮތަކަށް ކަންތައް ކުރުމުގެ އިޚްތިޔާރު ދިނުމަށް. އެކަމަކު މިހާރު ބައްޕަ މި އެދެނީ ދަރިފުޅު ގާތުން ހަމަ އެންމެކަމަކަށް..." އައްމާރު ވާހަކަ ދެއްކިއެވެ.\n"ބައްޕާ... އަޅުގަނޑު މާ ކުރިންވެސް އެ ސެޝަންތައް ފަށަން ނިންމައިފިން... އިންޝާ ﷲ... އެއްކޮށް އަޅުގަނޑު ރަނގަޅުވާނަން،" އަނާލްގެ އަޑުގައި މިހާރު ވަނީ އާދަޔާ ޚިލާފު ޖޯޝެކެވެ.\n"ބައްޕަ މިއަދު ވަރަށް އުފާވެއްޖެ..." އައްމާރު އަނާލްގެ ބޮލުގައި ފިރުމާލިއެވެ. އޭނާ ދީމްއަށް ވެސް ބަލާލާފައި ދެމީހުންނަށް ހިނިތުންވުމެއް ހަދިޔާ ކޮށްލުމަށްފަހު 'ބާއްޖަވެރި ރޭގަނޑަކަށް އެދެމޭ' ބުނެލިއެވެ.\n"ގުޑް ނައިޓް އަންކަލް... ގުޑްނައިޓް މަޒާޔާ އާންޓީ..." ދީމް ވެސް ރޭގަނޑުގެ މަރްޙަބާ ކިޔެވެ. ދެން އޭނާ އަވަސްވީ އަނާލް ނިދަން ރެޑީކުރުވުމަށެވެ.\nދީމް އަނާލްގެ ގައިމަތީގައި ރަޖާ އަޅާލަމުން އާފުރެމުން އައިސް އަނެއްފަރާތުގައި ޖައްސާލިއެވެ. ނިދި ލޮލަށް ސަވާރުވެ އޭނާއަށް ދާދި ފަސޭހައިން ނިދިއްޖެއެވެ. އެހެންނަމަވެސް އަނާލްގެ ލޮލަށް ނިންޖެއް ނައެވެ. އޭނާ ދެލޯ ބޮޑުކޮށްލައިގެން އޮތީ ނިދިނައިސްފައެވެ. މިއަދު ފެނުނު ޒުވާނާއާ މެދު ވިސްނެން ފެށި އަނާލްގެ ދެލޮލަށް ވަގުތުން ކަރުނަތައް ޖަމާވިއެވެ.\n"އައި ހޭޓް ޔޫ....." ކަރުނަތަށް އޭނާގެ ކޯތާފަތުން ތިރިއަށް ރޮނގު ދެމިގެން ދިޔުމާއެކު ވޭނީ 'އާހް' އަކާއެކު ދެތުންފަތް ފޫއަޅުވާލާފައި އެ ބަސްތައް ނުކުތެވެ. ތުންފަތުގައި މަޑު ތުރުތުރެއްވުމާއެކު އަނާލްއަށް ހިކިފައިވާ ދެތުންފަތުގައި ދޫ ހާކާލެވުނެވެ. ކަރުނަތަށް ފޮހެމުން އަނާލް އަމިއްލަ ނަފްސާ ވާހަކަ ދެއްކިއެވެ.\n"ބީ ބްރޭވް އަނާލް..." ދެލޯ މަރާލައިގެން އޮތް އަނާލްގެ ކަންފަތުގައި އަމިއްލަ އަޑު ޖެހުމާއެކު އޭނާއަށް ކުއްލިއަކަށް ދެލޯ ހުޅުވާލާ ވަށައިގެން ބަލާލެވުނެވެ. ޑްރެސިން ޓޭބަލް ކައިރީގައި އޭނާގެ ސޫރައިގައި ހުރި އަންހެން ކުއްޖާ ހުރީ ސީދާ އޭނާއާ ދިމާލަށް ބަލަހައްޓައިގެންނެވެ.\n"ކީއްވެ އަނާލް؟ ކީއްވެ ތި ރޮނީ؟... އެމީހަކަށްޓަކާ ކަރުނަ ނުއޮހޮރުވަން އަނާލް އަމިއްލަ ނަފްސަށް ވައުދު ނުވަންތަ؟ އެ ބާބު އެއްކޮށް ނިންމާލައިފީމެއްނު... އަނާލްގެ ލޮލުން ތި ބޭކާރު ކަރުނަތައް ނުއޮހުރުވުމަށް ހުވާ ނުކުރަންތަ؟ އަނާލް ބަލިކަށިވާން ބޭނުންވާ ސަބަކަށް އޭނާގެ އެންމެ ފަހަރެއްގެ ފެނިލުންވާން ބޭނުންތަ؟ އަނާލްގެ ހިތްވަރު އެލެން ބޭނުންތަ؟..." އޭނާގެ ޖުމްލަތަށް ތަކުރާރުކޮށް އަނާލްގެ ކަންފަތުގައި ގުގުމަން ފެށުމާއެކު ބޮލުގައި ރިއްސަން ފެށިއެވެ. އަނާލް ދެ ކަންފަތުގައި ބާރަށް އަތް އަޅާލުމާއެކު ހަޅޭއްލަވައިގަތީ ކެތް ނުކުރެވުމުންވެ. އޭރު އޭނާގެ ދެބުމަ ވަނީ ގާތްވެފައެވެ. ދެލޯ ތަގުޅިކޮށްލާފައި ވެއެވެ. ނޭވާ އަވަސްވެ މީހާގެ މުޅި ހަށިގަނޑުގައި މަޑު ތުރުތުރެއްވިއެވެ.\nބިރުވެރި ހުވަފެނެއް ފެނިގެން ސިއްސައިގެން ގޮސް ހޭލި އިޒިއަންގެ މޫނުމަތިން ދާތިކިތައް ފައިބަމުން ދިޔައެވެ. މީހާގެ ނޭވާ ވަނީ އަވަސްވެ ކުރުވެފައެވެ. ބޮލުގައި ދެއަތުން ހިފައްޓާލެވުމާއެކު އޭނާއަށް ދެލޯ މަރާލެވުނެވެ. އަވަސްވެފައިވާ ނޭވާ ހަމައަކަށް އެޅުވުމަށް އިޒިއަން މަސައްކަތް ކުރަމުންދިޔަ ނަމަވެސް އޭނާއަކަށް އެކަން ކާމިޔާބެއް ނުކުރެވުނެވެ. އެއަށް ވުރެ ބޮޑަށް އެ ހިތާ ހަށިގަނޑުގައި އުފެދިފައިވާ ހައިޖާނުގަނޑު ބޮޑުވެފައި ވަރުގަދައެވެ. ދެއަތް މުށްކަވާލުމަށްފަހު އޭނާ ހަމަޖެހެން މަސައްކަތް ކުރިއެވެ. ބުމަ އަރުވާލުމާއެކު ލީ ފުންނޭވާއާ އެކު އޭނާއަށް ދެކޮނޑު އުފުއްލާލެވުނެވެ. ކަރުނަތިއްކެތް ދެ ކޯތާފަތުން ތިރިއަށް ވެއްޓުނީ އެފަދަ ވިސްނުމެއްގައި އިޒިއަން އިންދައެވެ. ކަރުނައިގައި ޝަހާދަތް އިނގިލީގެ ކުރި ޖައްސާލާފައި އިޒިއަން ކަރުނަ ފޮހެލިއެވެ. އެއަށް ފަހު އަމިއްލަ އަތަށް ބަލާލަމުން އޭނާ ތުންފަތުގައި ދޫ ހާކާލިއެވެ. ހިކިފައިވި ތުންފަތަށް ތެތްކަން ވެރިވުމާއެކު އޭނާ ފުންނޭވާއެއް ދޫކޮށްލިއެވެ.\nސައިޑް ކަބަޑް މަތީގައި ހުރި ފެންތަށިން ފެންފޮދެއް ބޯލާ އަރުތެރެ ތެންމާލަމުން އިޒިއަން އަނެއްކާވެސް މަޑުމަޑުން އެނދުގައި އޮށޯތެވެ. އަދި ދެލޯ މަރާލާ ނިދޭތޯ މަސައްކަތް ކުރިއެވެ. އެހެންނަމަވެސް ސިކުނޑިއަށް ވެރިވަމުން ދިޔަ ހިޔާލްތަކުގެ ސަބަބުން އޭނާއަށް ނިދޭ ގޮތެއްނުވިއެވެ.\nއަރާމް ނިންޖެއްގައި އޮތް ދީމްއަށް ވެސް ސިހިފައި ހޭލެވުނެވެ. އެއްއަރިއަކަށް ޖެހިލާ ތެދުވެވުނު ގޮތަށް ދީމް އަނާލްއަށް ގޮވާލިއެވެ. ދެލޯ ތަންމިނަށް ހުޅުވައިލައިގެން އޮތް އަނާލް ފެނި ދީމްއަށް ވެސް ދެލޯ ބޮޑުކޮށްލެވުނެވެ. އަދި އަވަސްއަވަހަށް އެނދުން ފައިބައިގެން ގޮސް އަނާލްގެ އަނެއްފަރާތުގައި މަޑުކޮށްލާ އަނާލްއަށް ގޮވާލިއެވެ. އެހެންނަމަވެސް އަނާލްއަށް އެކަމުން އެއްވެސް އަސަރެއް ކުރިހެނެއް ހިޔެއްނުވިއެވެ. ދެވަނަ ފަހަރަށް ވެސް ކަންފަތުގައި އަތް އަޅާލުމާއެކު ބާރުބާރަށް އޭނާއަށް 'ނޫނެކޭ' ބުނެވުނެވެ.\n"އަނާލް ވަޓް ހެޕެންޑް؟" އަނާލްއަށް ވަމުން ދިޔަ ގޮތުން ހާސްވެ ކަންބޮޑުވެފައި ހުރި ދީމްއަށް އެވަގުތު ކަންތައް ކުރަންވީ ގޮތެއް ނޭނގުނެވެ. އޭނާއަށް ވެސް ބާރަށް މަޒާޔާއަށް ގޮވާލެވުނެވެ. އަދި ދެލޯ ތަގުޅި ކޮށްލައިގެން އޮތް އަނާލްގެ ދެއަތުގައި ހިފާ ތަޅުވާލިއެވެ.\n"ނާލް!... ނާލް!" އަނާލް މަޑުމަޑުން ދެލޯ ހުޅުވާލިއެވެ. އެހެންނަމަވެސް އޭރުވެސް އޭނާގެ ނޭވާ ހުރީ ކުރުވެފައެވެ. ނޭވާލާން އުނދަގޫވެގެން މޭގައި ދެފަހަރަކު ފިރުމާލިނަމަވެސް ލުޔެއް ލިބުނުހެނެއް ހިޔެއްނުވިއެވެ.\n"ކިހިނެތް ވަނީ އަނާލް... މެއަށް ތަދުވަނީތަ؟. ރިލެކްސް..." ދީމް މަސައްކަތްކުރީ އަނާލް ހަމައަކަށް އަޅުވާށެވެ. އޭނާ ދެވަނަ ފަހަރަށް ބާރަށް މަޒާޔާއަށް ގޮވާލިއެވެ. އަދި ދޮރާ ދިމާލަށް ގޮސް ދޮރު ހުޅުވާލާފައި ނުކުތީ ލަސްނުކޮށް މަޒާޔާއަށް ގޮވުމަށެވެ. އެހާ ދުވަސް ފަހުން ރޭގަނޑުގެ ވަގުތެއްގައި އަނާލްއަށް މިގޮތަށް ދިމާވާން ފެށުމުން އޭނާގެ ހިތް ވެސް ވަނީ ހިސާބަކަށް ބިރުގެންފައެވެ. ދޮރުހުޅުވާލާފައި ގޮސް މަޒާޔާމެން ކޮޓަރީގައި ޓަކި ޖަހާލަން އަތް ހިއްލާލި ވަގުތު މަޒާޔާ ދޮރު ހުޅުވާލިއެވެ.\n"އާންޓީ ނާލް..." ދީމްއަށް ވާހަކަ ދައްކަން އުނދަގޫވިއެވެ.\n"ކިހިނެތްވީ ނާލް އަށް؟" މަޒާޔާ އަހާލިއެވެ. އޭނާގެ އަޑުން ހާސްކަމާއި ކަންބޮޑުވުން ފާޅުވަމުން ދިޔައެވެ. އޭނާގެ ފަހަތުގައި ހުރި އައްމާރުއަށް ބަލާލަމުން ލަސްނުކޮށް ދީމް އެއްފަރާތަކަށް ޖައްސާލުމަށްފަހު އޭނާ އަނާލްމެން ކޮޓަރިއާ ދިމާލަށް ދުއްވައިގަތެވެ. އަދި އެ ދިޔަ ބާރު މިނުގައި ގޮސް އަނާލްގެ އެނދު ކައިރިއަށް ހުއްޓުމަށްފަހު ބުރަކަށީގައި ހިފާ އަނާލް މަޑުމަޑުން އުފުއްލާލިއެވެ. އޭނާއަށް އައްމާރުއާއި ދީމް ވެސް އެހީތެރިވިއެވެ.\nމަޒާޔާ އަނާލްގެ ބުރަކަށީގައި ފިރުމަމުން އެކިއެކި ވާހަކަ ދައްކަމުން ދިޔައީ އަނާލް ހިންހަމަ ޖެއްސުމަށެވެ. ގާތްގަނޑަކަށް ދިހަވަރަކަށް މިނިޓް ތެރޭގައި އަނާލްގެ ނޭވާ ހަމައަކަށް އެޅުނެވެ. އޭނާ މަޒާޔާއަށް ބަލާލަމުން މަޒާޔާ ގައިގައި ބައްދާލީ ކޮންމެވެސް މީހެއްގެ ހިމާޔަތަށް ބޭނުންވެފައިވާ ފަދައަކުންނެވެ. އަދި އިރުކޮޅަކު އެހެން އިނެވެ. އެތަނަށް ދެން ވެރިވެގެން ދިޔައީ ހަމަހިމޭން ވަގުތުކޮޅެކެވެ. އެކަކުވެސް ވާހަކައެއް ނުދައްކައެވެ.\n"ނާލް އޯކޭތަ؟..." މަޒާޔާ އަނާލް ދުރުކޮށްލަމުން އަހާލިއެވެ. އަނާލް ބޯ ޖަހާލިއެވެ.\n"ޔަގީންތަ؟" މަޒާޔާ ދެންވެސް ސުވާލު ކުރީ ޔަގީން ކުރާ ފަދަ ގޮތަކަށެވެ. އަނާލް ޔަޤީންކަން ދިނުމުން އައްމާރު ވެސް އަނާލް ގާތު ހުރެފައި އިސްތަށިގަނޑުގައި ފިރުމާލުމަށްފަހު މަޒާޔާގެ ކޮނޑުގައި ހިފާލިއެވެ. އަދި އިތުރަށް ކަމެއްވާނަމަ ލަސްނުކޮށް ގޮވުމަށްބުނެފައި އެ ދެމީހުން ވެސް ކޮޓަރިން ނުކުމެގެން ދިޔައެވެ.\nދީމް އަނާލްގެ ގާތުގައި އިރުކޮޅަކު އިނުމަށްފަހު ހިނގައިގަތީ އަނެއްފަރާތުން އެނދުގައި އޮށޯތުމަށެވެ. އެހެންނަމަވެސް ތެދުވެ ހިނގައިގަންނަން އުޅުނު ދީމްގެ އަތުގައި އަނާލް ހިފެއްޓިއެވެ.\n"ދީމް..." އޭނާ އުނދަގުލުން ގޮވާލިއެވެ. އަނާލްގެ ހިފައްޓާފައިވާ އަތަށް ބަލާލުމަށްފަހު ދީމް އަނެއްކާވެސް އިށީނެވެ. އަދި އަނާލްގެ ލޮލަށް ނަޒަރު ހުއްޓާލިއެވެ.\n"ދީމް..." ދެންވެސް އަނާލްއަށް ގޮވާލެވުނީ ހަމައެކަނި އެހެންނެވެ.\n"ނާލް... ވަޓް ހެޕެންޑް... ބުނެބަ ވީ ގޮތެއް... މީހަކު އެއްޗެއް ކީތަ؟..." ދީމް އޯގާތެރިކަމާއެކު ސުވާލުކޮށްލަމުން އަނާލްގެ އަތަށް ބާރުކޮށްލިއެވެ. އަނާލް ދެފަރާތަށް ބޯ ހޫރާލިއެވެ. އަދި ތުންފަތުގައި ދަތް އަޅާލިއެވެ.\n"ނާލް... އައި އެމް ވިތް ޔޫ..... ކިހިނެތްވީ؟" ދީމް ބެލީ ވީހާވެސް ކެތްތެރިކަމާއެކު އަނާލްގެ ފަރާތުން ވީ ގޮތެއް އޮޅުން ފިލުވާށެވެ.\n"އަހަރެންނަށް ކުރީގެ ހަނދާންތައް އަލުން އާވަނީ... މާބޮޑަށް... ހިތަށް ކެތް ނުކުރެވޭ ވަރަށް... ވަރަށް ވަރަށް ވަރަށް ދެރަވޭ... ކީއްވެތަ މިހެން ވީ..." އަނާލް އަށް ބުނެވުނެވެ.\n"ނާލް! އެކަމާ ތަ އަބަދު ވިސްނަނީ؟ އެކަމާ ނުވިސްނާ... އަނާލް ހާދަ ހިތްވަރުގަދައޭ... މިހާރު ކިހިނެއްވީ؟ ވަޓް ހެޕެންޑް؟..." ދީމް ކަންބޮޑުވިއެވެ.\n"ދީމް! އަހަރެންނަކީ އެހާ ނަސީބު ރަނގަޅު މީހެއްނޫން... " އަނާލްއަށް ކުރީގެ ހަނދާންތައް އާކުރަމުން ބުނެވުނެވެ.\n"ނާލް! ކާކު ކީކޭ ކިޔައިގެންތަ ތި އުޅެނީ؟" ދީމް އަހާލިއެވެ.\n"ދީމް... ފަސް އަހަރު ފަހުން އަހަރެންނަށް އޭނައާ ދިމާވެއްޖެ..." އަނާލް އިސްޖަހާލަމުން ވާހަކަ ދެއްކިއެވެ.\n"ކާކާ ނާލް؟... " ކުއްލިއަކަށް ބަސް ހުއްޓުނު މީހަކު ފަދައިން ދީމްއަށް ދެލޯ ބޮޑުކޮށްލެވި ހަރަކާތްތައް މަޑު ޖައްސާލެވުނެވެ.\n"ޔޫ މީން... އޭނާ؟؟؟" ދީމްއަށް ދެން އަހާލެވުނީ ދެލޯ ބޮޑުކޮށްލަމުންނެވެ. އަނާލް ބޯ ޖަހާލިއެވެ. އަދި ދީމްގެ ހިފާފައިވާ އަތަށް ބާރުކޮށްލިއެވެ. އޭނާގެ ނަފްސުގެ ހަމަޖެހުން ވަނީ އެއްކޮށް ނަގާލެވިފައެވެ.\n"އަހަރެންގެ ހުރިހާ ޑްރީމްސްއެއް ވެސް ވިއްސިވިހާލި ވީ...އެއްވެސްކަމެއް ރަނގަޅަކަށް ނުކުރެވޭނެ ކަންނޭނގެ ދެން... ދީމް!" އަނާލް އަށް ބުނެވުނެވެ. އޭނާގެ އަޑުން މާޔޫސްކަން ފާޅުވަމުން ދިޔައެވެ. މޭތެރޭގައި އުފެދުނު ރިހުން މުޅި ހަށިގަނޑަށް އަސަރުކުރުވީ ކަންނޭނގެއެވެ. ހަށިގަނޑުގެ އެތެރޭގައި ނޭނގޭ ޖަޒުބާތުތަކެއް އުތުރި އަރައިގަތެވެ.\n"ނާލް! ތިހެން ނުބުނޭ... އަދި އިންޝާ ﷲ ހުރިހާ ކަމެއް ވެސް ރަނގަޅުވާނެ... ވެދާނެ ފަހުން ވާން އޮތްގޮތް މޮޅީކަމަށް ވެސް..." ދީމް އަނާލްއަށް ހިތްވަރު ދިނެވެ. އަނާލްއަށް ވާނެ ގޮތް އޭނައަށް ވެސް އިޙްސާސް ކުރެވެއެވެ. އޭނާގެ ކުރިމައްޗަށް އެ މީހަކު އަރާ ދުވަހަކު އޭނާ އެމީހަކާ ދިމާލަށް ވަރަކަށް އެއްޗެހިގޮވާލާނެއެވެ. އެ މީހަކާ ދޭތެރޭގައި އެ ހިތުގައި އޮތް ނަފްރަތުގެ އަލިފާން ދުވަހަކުވެސް ފިލައިގެނެއްނުދާނެއެވެ. އަނާލްއަށް އެ ދިން އަނިޔާއަކީ އެމީހެއްގެ ބޮޑާކަމާއި ކިބުރުވެރިކަމުން ދިން އަނިޔާއެކެވެ.\nނާލް.. ކަމޯން... ދެރަނުވޭ ދެން.! އެކަމާ ނުވިސްނާ!... ނާލް އެއަށް ވުރެ ހިތްވަރު ގަދަވާނެ... ރޮއި ހިތާމަކޮށް މާޒީއާ މެދު އަބަދު ވިސްނުމަށް ވުރެ ނާލް ކުރަންޖެހޭ ކަންތައްތައް މާގިނައެއްނު... ސޯ ހުއްޓާލާފަ ހިތްވަރު ކުރޭ ނާލް!... ހުރިހާ އެންމެން ވެސް ތިބީ ނާލްއާ އެކު... ރަމްޔާ ގާތުން ސެޝަންތައް ވެސް ފަށާކަންނު ތިއުޅެނީ.. އޭރުން މާބޮޑަށް ވެސް ނާލްގެ ނަފްސަށް ފަސޭހަވެ ސިކުނޑިއަށް ލުއިވާނެ..." ދީމް، އަނާލް ގާތު ވާހަކަ ދައްކަން އެތައްއިރަކު އިނެވެ. އޭނާ އަނާލްގެ އަތަށް ބާރުކޮށްލަމުން ހިނިތުންވެލިއެވެ. އަނާލް ވެސް ފުންނޭވާއެއް ދޫކޮށްލަމުން ބޯ ޖަހާލީ ދީމްގެ ވާހަކަތަކުން އެކަނިވެސް އޭނާގެ ސިކުނޑިއަށް ލުޔެއް ލިބުނުކަން އިޙްސާސް ކުރެވުމުންނެވެ.\nދީމް ގޮސް އޮށޯތް ތަނާ މަންމަގެ ހިޔާލްތައް އައިސް މީހާ ވަށައިލާ އެ ޚިޔާލް ތަކުގައި އޭނާގެ ނަފްސު ގައިދުކޮށްލިއެވެ. އޭނާ އަމިއްލަ ނަފްސާއި ވާހަކަ ދެއްކިއެވެ.\n"ނާލް ކިހާ ލަކީތަ؟ ނާލްއަށް ކަމެއްވާނަމަ ނާލްގެ އެންމެ ކައިރީގައި ނާލްގެ މަންމަ ހުރޭ.... އަހަރެންނަށް އެ ނަސީބެއް ލިބުމެއް ނެތް..." ކިތަންމެ ޝަކުވާ ކުރަން ބޭނުންނުވިޔަސް އޭނައަށް އަމިއްލަ ހާލާމެދު ޝަކުވާ ކުރެވެނީއެވެ. އަނާލްއާ ހެދި މަޒާޔާ އުޅޭގޮތުން އޭނާއަށް ހިތުގެ މައްޗަށް ބާރު ނުފޯރުވެނީއެވެ. ހިތްދަތިވަނީ އެހެންވެއެވެ. ދެރަވެ ރޮވެނީ އެހެންވެއެވެ. ވިސްނެނީވެސް އެހެންވެއެވެ.\nދީމް ބާލީސް އެއްފަރާތުގައި ބާއްވާފައި އޮތް ފޯނުން ގަޑި ބަލާލިއެވެ. މެންދަމުން އަލިވެ ދޭއްޖަހާ ބޮޑުވެއްޖެއެވެ. ދެލޯ ބޮޑުކޮށްލަމުން އޭނާ ދެލޯ މަރާލީ ނިދާލުމުގެ ބޭނުމުގައެވެ. އިރުކޮޅެއްނުވެ އެ ދެލޮލަށް ނިދި ސަވާރުވެ ނިދީގެ ފޮނި އާލަމަށް ގެނބިއްޖެއެވެ. އަނާލްއަށް ވެސް އޭރުއޮތީ ނިދިފައެވެ.\nހެނދުނުގެ ވަގުތެވެ. އޮފީހަށް ދާން ތައްޔާރުވަމުން ދިޔަ އިޒިއަންއަށް ވިސްނެމުން ދިޔައީ ރޭގައި ފެނުނު ހުވަފެނާ މެދުގައެވެ. އެތައް ދުވަހަކަށްފަހު ހުވަފެނުން އެތަން ފެނުމަކީ އިއްތިފާޤެއްހެއްޔެވެ؟. ކަރުގައި ޓައީ އަޅަމުން ލޯ ގަނޑަށް ނަޒަރު ހުއްޓާލައިގެން ހުރި ނަމަވެސް ސިކުނޑީގައި ދައުރުވަމުން ދިޔައީ އެހެން ޚިޔާލް ތަކެކެވެ.\nޚިޔާލްތަކުގައި ހުރުމުގެ ސަބަބުން ދެތިން ހަތަރު ފަހަރު ޓައީ އެޅި އިރުވެސް އޭނާއަށް އެ ރަނގަޅަށް އެޅުނު ކަމަކަށް ނުވިއެވެ. ފޫހި ކަމާއެކު ޓައީ ކަރަށް ދޫކޮށްލަމުން އޭނާ އަނެއްކާވެސް ލޯގަނޑަށް ބަލާލީ އަމިއްލަ ސޫރައަށް ވެސް ނަފްރަތު ކުރާހާލުގައެވެ. ކުރެވެމުން ދިޔަ އިޙްސާސްއެއްގެ ސަބަބުން ރުޅިވެރިކަން ނަފްސަށްވެރިވެ އިޒިއަން ޑްރެސިން ޓޭބަލް މަތީގައި ގޮށްމުށުން ބާރަށް ޖަހާލިއެވެ. އެއާއެކު ޑްރެސިން ޓޭބަލް މަތީގައި ހުރި އެއްޗެއްސަށްވެސް ގުޑުން އަރައިގެން ދިޔައެވެ. އަތަށް ތަދުވިނަމަވެސް އެކަމަށް އިޒިއަންއަށް ސަމާލްކަން ދެވޭ ގޮތެއް ނުވިއެވެ. މޫނުމަތީގައި ދެއަތް އުނގުޅާލަމުން އޭނާ ނިތްކުރިމަތީގައި ހިފައްޓާލިއެވެ.\nއިރުކޮޅަކު އެހެން ހުރުމަށްފަހު އޭނާ އަމިއްލަ ނަފްސު ހަމައަކަށް އަޅުވާލިއެވެ. އަދި އަލުން ޓައީ އަޅާލައި ތައްޔާރުވިއެވެ. އިޒިއަން ސައި ބޯން އައި އިރު ފަހީމް ކާ ކޮޓަރިން ނުކުންނަނީއެވެ.\n"ބައްޕާ ސައި ނުބޮއިތަ މިއަދު އޮފީހަށް ދުރުވަނީ؟" އިޒިއަން އަހާލިއެވެ.\n"ލައްބަ ދަރިފުޅާ! ބުނީމެއްނު ބޭރުގެ ބައެއް އިސްފަރާތްތަކުން އައިސް އުޅޭވާހަކަ. ހެނދުނުގެ ސައި އޮތީ އެމީހުންނާއެކު. ބައްޕަ މިދަނީ ލަސްވާތީ ދަރިފުޅުގެ ޑްރައިވަރާ އެކު، އަނެއް ޑްރައިވަރަށް ގުޅާލާ އިނގޭ ދަރިފުޅު ނުކުންނަމުން... ބައްޕަވެސް ގުލާފަ ބުނެފަ އިންނާނީ އޭނާ ކައިރީގައި..." ފަހީމް އިޒިއަންގެ ކޮނޑުގައި ޖަހާލަމުން ބުނެލިއެވެ.\nއިޒިއަން ބޯ ޖަހާލާފައި ކާކޮޓަރި ތެރެއަށް ވަނެވެ. އޭރު އަކްނިޒާއާއި އޮލީވިއާގެ އިތުރުން އެމިލީ ވެސް އެތަނުގައި ހަރަކާތް ތެރިވަމުން ދިޔައެވެ.\n"އިޒް! އަވަހަށް އިށީނދޭ..." އިޒިއަން ފެނުމާއެކު އޮލީވިއާއަށް އަތުން އިޝާރާތް ކޮށްލުމަށްފަހު އިޒިއަންއަށް ގޮވާލަމުން އަކްނިޒާވެސް އިށީނެވެ. އެމިލީ އަދި އޮލީވިއާ އަވަސް އަރުވާލާފައި ކާއެއްޗެހި ރެޑީކޮށްލަދިނެވެ. ސައިބޮއިގެން އިޒިއަން ގޭގެ މައިދޮރުން ނުކުތެވެ. އޭރު ޑްރައިވަރު އައިސް ހުއްޓެނީއެވެ. ޑްރައިވަރު ގެއާ އިންވެގެން ކަހަލަ ގޮތަކަށް ހަދާފައިވާ ތަނަވަސް ބޮޑު ގަރާޖާ ދިމާލަށް ހިނގައިގަތީ ކާރު ނެރުމަށެވެ.\n"ސެމީ!..." އިޒިއަން ޑްރައިވަރަށް ގޮވާލިއެވެ. އެއާއެކު ސެމީ އެނބުރިފައި އިޒިއަންއަށް ބަލާލިއެވެ.\n"އަހަރެން އެކަނި މިއަދު ދާނީ..." އިޒިއަން ބުނެލިއެވެ. ސެމީ ސުވާލުގެ ނަޒަރަކުން ބަލަން ފެށުމުން އިޒިއަން ބޯ ޖަހާލާ އަތް ދިއްކޮށްލީ ތަޅުދަނޑި އޭނާގެ އަތަށް ދޭށޭ ބުނާފަދަ ގޮތަކަށެވެ.\n"މިއަދު އަހަރެން ސެމީއަށް އޮފް ދިނީމި... އޯކޭ ދިޔަޔަސް އިނގޭ" އިޒިއަންގެ ހިތުގައި ވަނީ ކީކޭކަން ދެނެގަންނަން އުނދަގުލެވެ. އޭނާގެ ތުންފަތް މައްޗަށް ހިނިތުންވުމެއް ވެރިކޮށްލާފައި ވިނަމަވެސް އެ ހިނިތުންވުމުގެ ފަހަތުގައި ފޮރުވިފައިވަނީ ބުނެދޭން ނޭނގޭ ސިއްރެއްފަދައެވެ.\nއިޒިއަންގެ އެދުމަށް ދެކޮޅު ހެދުމެއްނެތި ސެމީ އޭނާގެ އަތަށް ތަޅުދަނޑި ލައިދެމުން ބޯ ޖަހާލިއެވެ. އިޒިއަން އިތުރަށް އެއްވެސް އެއްޗެއް ބުނުމެއްނެތި ގަރާޖާ ދިމާލަށް ހިނގައިގަތެވެ. އޮޓެމޭޓެޑް ލޮކް ސިސްޓަމްގައި ކާޑް ޖަހާލާ ތަޅު ހުޅުވާލަމުން އެއްފަރާތަކަށް ދަގަނޑު ގަނޑު ކަހާލަމުން އޭނާ އެތެރެއަށް ވަނެވެ. އަދި ކަޅުކުލައިގެ ކާރަށް އެރިއެވެ. ހުންގާނުގައި އަތް ޖައްސާލުމަށްފަހު އިރު ކޮޅަކު މަޑުކޮށްލިއެވެ. އެއަށްފަހު ސްޓާޓް ކޮށްލަމުން އޭނާ ކާރު ދުއްވާލީ އެތަނުގައި މަޑުކޮށްގެން ހުރި ސެމީ ގާތުގައި ގަރާޖު ތަޅުލުމަށް ބުނެފައެވެ.\nގޭގެ މައިގޭޓުން ކާރު ނުކުމެވުމާ އެކު ކާރުގެ ސްޕީޑް އިޒިއަން ބާރުކޮށްލިއެވެ. އޭނާގެ މިސްރާބުހުރީ އޮފީހާ ދިމާލަކަށް ނޫނެވެ. ދުއްވަމުން ދުއްވަމުން ގޮސް އިޒިއަންގެ ލޮލުގައި އެ ހޯދާތަނެއް އަޅައިގަތުމާއެކު ކުޑަކޮށް ކާރުގެ ސްޕީޑް މަޑުކޮށްލެވުނެވެ. ޔަޤީން ނުވެފައި ހުރި ގޮތަކަށް ކާރު ކުޑަކޮށް މަޑު ޖައްސާލަމުން އޭނާ ވަށައިގެން ބަލާލިއެވެ. އެއީ ހަމަ އެ ސަރަހައްދެވެ. ކުޑަކޮށް ކާރު ކުރިއަށް ޖައްސާލުމަށްފަހު އޭނާ އެއްފަރާތުގައި ކާރު ޕާރްކްކޮށްލިއެވެ. މަގުގެ އަނެއްފަރާތުގައި ހުރި ބޮޑު އިމާރާތަށް އިޒިއަން ނަޒަރު ހުއްޓާލިއެވެ. ތުންފަތުގައި ދަތް އަޅާލެވުނީ ހިތް ނުތަނަވަސްވީ ވަރުންނެވެ. ދެލޯ މަރާލަމުން ސީޓްގައި ލެނގި ލެވުނީ ހިތަށް ވެރިވި ހިޔާލުން ނޭވާ އަވަސްވަމުން ދިޔައީތީއެވެ. ހިންދިރުވާލެވުމާއެކު މަރާލެވިފައިވާ ދެލޮލަށް ބާރުކޮށްލެވުނެވެ. ދެބުމަ ކައިރި ކޮށްލެވުމާއެކު އިޒިއަންއަށް ކުއްލިއަކަށް ދެލޯ ހުޅުވާލެވުނެވެ. ގޮށް މުށުން ހުންގާނުގައި ޖަހާލެވުމާއެކު އޭނާއަށް އެ އަތުގެ މަތީގައި ބޯ އަޅާލެވުނެވެ. އެހެން އިން އިރު މީގެ އަހަރުތަކެއްގެ ކުރީގެ ހަނދާނެއް އޭނާގެ ސިކުނޑީގައި ކޮށްޓަމުން ދިޔައެވެ.\nއިރުކޮޅަކު އެ އިމާރާތަށް ނަޒަރު ހުއްޓާލައިގެން އިނުމަށްފަހު އިޒިއަން ކާރު ދުއްވާލީ 'ދި ގްރޭންޑް' އޮފީހަށް ދިޔުމަށެވެ. ގަޑި ބަލާލިއިރު ނުވައެއް ޖަހަނީއެވެ. މިއަދު އަށްގަޑި ބަޔަށް ދާންޖެހޭ އިޒިއަން ގަޑި ޖެހުނީއެވެ. އޭނާ ކާރުގެ ސްޕީޑް ބާރުކޮށްލިއެވެ. އޮފީހާ ހިސާބަށް ގޮސްފައި އޭނާ ކާރު ޕާރކް ކޮށްލުމަށްފަހު އަވަސްއަވަހަށް ގޮސް އޮފީހަށް ވަނެވެ. އަނާލްގެ ކެބިންއާ ގާތަށް ހުއްޓުމަށްފަހު އަވަސް އަރުވާލާފައި އިޒިއަން ދޮރު ހުޅުވާލަން ތަޅުގައި ހިފާލިއެވެ.\nމޭޒު ކައިރީގައި އިން އަނާލްގެ ނަޒަރު ހުއްޓިފައި ހުރީ އަތުގައި އޮތް ފޮޓޯ ގަނޑަށެވެ. އިސްޖަހާލައިގެން އިންއިރު އޭނާގެ ޚިޔާލް ގައި ދައުރުވަމުން ދިޔަ ކަންތައް ތަކެއްގެ ސަބަބުން މޫނުމަތިން ވެސް ހިސާބެއްގެ ބުނެދޭން ނޭނގޭ އަސަރުތަކެއް ފެންނަމުން ދިޔައެވެ. އެއްބައި ފަހަރު ދެލޮލުން ވިދުމެއް ފާޅުވާއިރު ކަރުނަތައް އެ ދެލޮލަށް ޖަމާވަނީކަން ބަލާލާ މީހަކަށް އިނގޭނެއެވެ. އަނެއްބައި ފަހަރު ދެ ބުމަ ގާތް ކޮށްލަފާނެއެވެ. މޫނުމައްޗަށް ނުރުހުމެ އަސަރާއެކު ވެރިކޮށްލާ ނަފްރަތުގެ ކުލަވަރުތަކާއި އެކުވެގެން އަންނަ ހިތްދަތި ކަމުގެ އަސަރުތައް ފެނުމުން އެ މޫނުމަތިން އަންގައިދޭން ބޭނުންވާކަމެއް ދެނެގެންނަން ފަސޭހަކަމަކަށް ނުވާނެކަން ޔަޤީނެވެ.\nކުއްލިއަކަށް ދޮރު ހުޅުވާލި އަޑު އިވިފައި ސިއްސައިގެންދިޔަ އަނާލްގެ އަތުން ފޮޓޯގަނޑު ދޫވިއެވެ. ތަންކޮޅެއް ދުރަށް ދިޔަ ފޮޓޯގަނޑަށް ބަލާލުމަށްފަހު އޭނާ ދޮރާ ދިމާލަށް ބަލާލީ ކާކުތޯ ބަލާލުމަށެވެ. އިޒިއަންއަށް ވުމުން އޭނާއަށް ހިސާބަކަށް ހަމަޖެހެވުނެވެ. ގޭ މީހަކަށް ފެނިއްޖެ ނަމަ ރުޅި އަންނާނޭކަން ޔަގީނެވެ. ފޮޓޯގަނޑަށް އަލުން ބަލާލިއިރު އެ އޮތީ ނަސީބަކުން އަނެއް ފުށަށެވެ.\nއަނާލްއަށް ވީގޮތް ރަނގަޅަށް އިޒިއަންއަށް ފެނުނެވެ. އޭނާ އަނާލްގެ އަތުން ދޫވި ފޮޓޯ ގަނޑަށް ނަޒަރު ހުއްޓާލިއެވެ. މަޑު ފިޔަވަޅުތަކެއްގައި އެ ދިމާލަށް އިޒިއަން ހިނގައިގަތުމުން އަނާލްއަށް ވައިއަޑުން "ނޫނެކޭ" ބުނެވުނެވެ.


ކުށްމަދު އަމާން މާހައުލެއް ރަށްރަށުގައި ގާއިމުކޮށް ރައްޔިތުން ހޭލުންތެރި ކުރުވުމަށް މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން ގއ. ކޮލަމާފުށީގައި ޕްރޮގްރާމތަކެއް ކުރިއަށް ގެންގޮސްފިއެވެ.\nއޮކްޓޯބަރ 14 ވަނަ ދުވަހު ގއ. ކޮލަމާފުށީ ޕޮލިސް ސްޓޭޝަނާއި ވިލިގިލީ ޕޮލިސް ސްޓޭޝަނައި މާމެންދޫ ޕޮލިސް ސްޓޭޝަން ގުޅިގެން ކޮލަމާފުށީގައި 'މުޖުތަމައުގެ އަމާންކަމަށް އަހަރުމެންގެ ދައުރު' ގެ ނަމުގައި ކުރިއަށްގެންދިޔަ އެ ޕްރޮގްމާރުގައި ރައްޔިތުންނާއި ސްކޫލު ދަރިވަރުންނާއި ބެލެނިވެރިންނަށް މައުލޫމާތު ދީފައިވެއެވެ.\nގއ. އަތޮޅު ތައުލީމީ މަރުކަޒުގެ ބެލެނިވެރިންނަށް މައުލޫމާތު ދިނުމަށް ކުރިއަށް ގެންދިޔަ ޕްރޮގްރާމުގައި، ހެޔޮގޮތުގައި ދަރިން ތަރުބިއްޔަތު ކުރާނެ ގޮތްތަކާއި ދަރިން ތަރުބިއްޔަތު ކުރުމުގައި ބައެއްފަހަރު ހެދޭ ގޯސްތަކާއި އެކަމުގެ ސަބަބުން ދިމާވާ ކަންކަމުގެ މައުލޫމާތު ހިއްސާކޮށްފައިވެއެވެ. އަދި ފުރާވަރު އުމުރުގެ ކުދިން މުޖުތަމައުގައި ހިނގާ ކުށްތަކަށް އަރައިގަންނަން މެދުވެރިވާ ސަބަބުތަކާއި އެ އުމުރުގެ ކުދިން އާންމުކޮށްކުރާ ކުށްތަކުގެ މައުލޫމާތު ހިއްސާކޮށް ކުދިން އެފަދަ ކަންކަމުން ދުރުހެލިކުރުވުމަށް މައުލޫމާތު ދީފައިވެއެވެ. އޭގެ އިތުރުން، ޖިންސީ ގޯނާގެ މައްސަލަތަކާއި ގެވެށި އަނިޔާގެ މައްސަލަތަކުން ރައްކާތެރިވުމަށް ކުރެވިދާނެ ކަންކަމާ ގުޅޭގޮތުން މައުލޫމާތު ހިއްސާކޮށްފައިވެއެވެ.\nއޭގެ އިތުރުން، އަތޮޅު ތައުލީމީ މަރުކަޒުގެ ގްރޭޑް6އިން 10 އަށް ތައުލީމު ހާސިލްކުރަމުންދާ ދަރިވަރުންނަށް މައުލޫމާތު ދިނުމަށް ކުރިއަށް ގެންދިޔަ ޕްރޮގްރާމުގައި މުޖުތަމައުގައި ކުދިންގެ މެދުގައި ހިނގާ ކުށްތަކާއި އެކުށްތަކުން ރައްކާތެރިވުމަށް ދަރިވަރުންގެ ފެންވަރުގައި ކުރެވިދާނެ ކަންކަމާއި އަމާން މުޖުތަމައަކަށް ސްކޫލު ކުދިންގެ ދައުރު ބުނެދީފައިވެއެވެ.\nއަދިވެސް އޭގެ އިތުރުން، މިފަދަ އިތުރު ޕްރޮގްރާމުތަކެއް ކޮލަމާފުށީގައި ފުލުހުންނާއި ޖެންޑަރއާ ގުޅިގެން ކުރިއަށް ގެންދިއުމަށް ރަށު ކައުންސިލާއި ރަށުގެ އެހެނިހެން މުއައްސަސާތަކާއެކު މަޝްވަރާކޮށްފައިވެއެވެ.


“REFORM C.H.S.E.” isareform movement initiated by the former students of C.H.S.E aimed forachange by correcting abuses, injustice, or removal of defects, to abolish malpractice in C.H.S.E in order forabetter C.H.S.E. All the former & present students of C.H.S.E are invited to join us. Just mail to reformchse@gmail.com for further info.Thank you.\nREFORM CHSE FACEBOOK GROUP\n#Letter sent to Principal\n# Naahidhaa Resign News\n# Protest news in dhivehi\n# Protest news in english\n# Sexual Assault Victim Fights Back\n# Amira Lied To Ministry Of Education\n# 25th june Protest Audio\nދަރިވަރުންގެ ޙައްޤުތަކަށް އަރައިގަތުން ހުއްޓާނުލައ...\nދަރިވަރުންގެ ޙައްޤުތަކަށް އަރައިގަތުން ހުއްޓާނުލައިފިނަމަ "ރިފޯމް ސީ.އެޗް.އެސް.އީ" އިން އިހުތިޖާޖު ކުރަން ނިކުންނާނެ\n17 ޖުލައި 2008 (ބުރާސްފަތި)\nސީ.އެޗް.އެސް.އީ ގެ ދަރިވަރުންނަށް އިންޓަވަލްގަޑީގައި ސްކޫލުން ބޭރަށް ނުނިކުމެވޭ ގޮތަށް، ސްކޫލް ގޭޓް ބަންދުކޮށް، ސްކޫލް ތެރޭގައި ދަރިވަރުން ހައްޔަރުކޮށް، އެކުދީންގެ ޙައްޤުތަކަށް ސްކޫލް މެނޭޖްމަންޓުން އަރައިގަންނަމުންދާތީ، "ރިފޯމް ސީ.އެޗް.އެސް.އީ" ހަރަކާތުން، އެންމެ ހަރުކަށި ޢިބާރާތުން އެކަންކުށްވެރި ކުރަމެވެ.\nއިންޓަވަލް ގަޑީގައި ސުކޫލް ތެރޭގައި ކުދިން ހިފެހެއްޓުމަކީ އެކުދިންނަށް ދެވޭ ވަރަށް ބޮޑު އަނިޔާއެކެވެ. ސްކޫލް ބޭރުން ލިބޭ އަގަށްވުރެ ސްކޫލްތެރޭގައި ހުންނަ ކެންޓީނުން ބައެއް އެއްޗިހި އަގު ބޮޑެވެ. ކުދިންގެ ތެރޭގައި ގިނައީ އަތޮޅުތަކުން މާލެ އައިސް ތިބިކުދިންނެވެ. ހުރިހާ ކުދިންނަކަށް ކެންޓީނުން އިންޓަވަލް ގަޑީގައި ކެއުމުގެ ތަނަވަސްކަމެއް ނެތެވެ. ތަކެތީގެ އަގު ބޮޑުވުމުގެ ސަބަބުން އިންޓަވަލް ކުރަން ގެއަށްދާން ބޭނުންވިޔަސް، ގެއަށް ނުދެވުމުގެ ސަބަބުން އެއްވެސް އެއްޗެއް ނުކައި ބަނޑަށް ތިބޭ ކުދިންވެސް މަދެއްނޫނެވެ. މީގެ އިތުރުންވެސް އެތައް ސަތޭކަ ކުދިންނަށް 15 މިނެޓް ތެރޭގައި، އެންމެ ދެ އިސްކުރުން ފެންބޮއި، ހައެއްކަ ފާޚާނާ ބޭނުން ކުރާނެ ގޮތެއް ނުވިސްނެއެވެ. މިއީ ވަރަށް ލާއިންސާނީ ޢަމަލެކެވެ. މިހުރިހާކަމެއްގެ ނަތީޖާއަކީ ސްކޫލަށް ދިއުމުގެ ބޭނުން ފުރިހަމަ ނުވުމެވެ. ބަނޑުހައި ހޫނު ކަމާއި، ހިތްހަމަ ނުޖެހުމާއި، ނަފްސާނީ އަނިޔާތަކެއްގެ ތެރޭގައި ރަނގަޅަކަށް ނުކިޔެވޭނެއެވެ.\nމަގުމަތީގައި ނުވަތަ ކެފޭ ތަކުގައި މަދު ކުދިބަޔަކު ސަކަރާތް ގަތުމަކީ، ދެން ތިބި ހުރިހާ ކުދިންގެ ޙައްޤުތަކަށް ސްކޫލް މެނޭޖްމަންޓުން އަރައިގަންނަން އޮތް ބަހަނާއެއް ނޫނެވެ. އަދި މީގެ ކުރިން ސީއެޗް.އެސް.އީ އިން ތަޢުލީމު ހާސިލް ކޮށްފައިވާ ދަރިވަރުންނަށް ލިބިދީފައިވާ ޙައްޤެއް، މިހާރުގެ ދަރިވަރުންގެ ކިބައިން ނިގުޅައިގަތުމަކީވެސް އިންސާފެއްނޫނެވެ.\nސީ.އެޗް.އެސް.އީ ދަރިވަރުންނަށް އިންޓަވަލް ގަޑީގައި ސްކޫލުން ބޭރަށް ނިކުތުން މަނާކޮށް، ސްކޫލް މެނޭޖްމަންޓުން ހަރުކަށި ގަވާއިދެއް ހަދައިގެން އުޅުމަކީ، ވަރަށް ފިނޑި ޢަމަލެކެވެ. މީގެން ދޭހަވަނީ ދަރިވަރުންގެ އަޚްލާޤް ބައްޓަންކުރުމުގައި ސްކޫލް މެނޭޖްމަންޓް ފޭލް ވެފައިވާކަމެވެ. އޮބިއަޅުވައިގެން އެއްވެސް ކަމެއް ހައްލު ނުވާނެއެވެ.\nވުމާއެކު، އިންޓަވަލް ގަޑީގައި ސްކޫލުން ބޭރަށް ނުދެވޭ ގޮތަށް ދަރިވަރުންން އޮބިއެޅުވުމުގެ ހަރުކަށި ގަވާއިދު އުވާލައި، އިންޓަވަލްގަޑީގައި ސްކޫލްގެ ގޭޓުތައް ހުޅުވުމަށް، ސްކޫލްގެ މެނޭޖްމަންޓަށާއި ސްކޫލްގެ ފްރިންސިޕަލް ފާތުމަތު އާމިރާއަށް ގޮވާލަމެވެ. މިހަރުކަށި ގަވާއިދު އުވާނުލައިފިނަމަ ސީ.އެޗް.އެސް.އީ ކުދިންގެ ޙައްޤުގައި، "ރިފޯމް ސީ.އެޗް.އެސް.އީ" ހަރަކާތުން ވަރަށް ޘާބިތުކަމާއެކު އިހުތިޖާޖު ކުރަން ނިކުންނާނެ ކަމުގެ އިންޒާރުވެސް ހިއްސާކޮށްލަމެވެ.\nއަދި ސީ.އެޗް.އެސް.އީގެ މެނޭޖްމަންޓުން އެސްކޫލްގެ ދަރިވަރުންނަށް ކުރަމުން މިދާ ގޯނާ ހުއްޓުވައި، މިކަން ބައްލަވައި، މިކަމާމެދު ފިޔަވަޅު އަޅުއްވައިދެއްވުމަށް އެޑިޔުކޭޝަން މިނިސްޓަރ ޒާހިޔާ ޒަރީރަށް އިލްތިމާސްކުރަމެވެ.\nPosted by REFORM CHSE at 6:50 AM4comments:\nއާމިރާއާ ބައްދަލުކުރުމަށް އިސްދަރިވަރުން ހުށަހަޅައިފި\nބުދަ 18 ޖުލައި 2007\nސީއެޗްއެސްއީގައި އިސްލާޚުކުރަން ޖެހޭ ކަންތައްތަކާއިމެދު އަދި އެސްކޫލްގައި އިސްދަރިވަރުންގެ ޖަމިއްޔާއެއް އުފެއްދުމާމެދު މަޝްވަރާކުރުމަށްޓަކައި އެސްކޫލްގެ ޕްރިންސިޕަލް ފާތުމަތު އާމިރާއާ ބައްދަލުކުރުމަށް އެދި އެސެންޓަރުން ދަސްވެނިވިފައިވާ އިސްދަރިވަރުންތަކެއް ހުށަހަޅައިފިއެވެ. އިސްދަރިވަރުންގެ ފަރާތުން ސިޓީ ހުށަހަޅާފައިވާނީ މޫސާ އަންވަރުގެ ނަމުގައެވެ. ތިރީގައި މިވަނީ ޕްރިންސިޕަލަށް ފޮނުވާފައިވާ ސިޓީގެ ކޮޕީއެކެވެ. "ރިފޯމް ސީއެޗްއެސްއީ" ހަރަކާތުގެ ފަރާތުން ޕްރިންސިޕަލަށް ހިތްވަރުދެނީ ވީހާވެސް އަވަހަކަށް އިސްދަރިވަރުންނަށް ޖަވާބެއްދެއްވުމަށާއި އެކުދިންނާއި އިސްލާމީ ރިވެތި އުސޫލުގެމަތިން އެކުދިންނާއި މަޝްވަރާކުރުމަށެވެ.\nސީ.އެޗް.އެސް.އީގެ ލޮބުވެތި ޕްރިންސިޕަލް އަލްފާޟިލާ ފާތުމަތު އާމިރާއަށް\nސީއެޗްއެސްއީގައި ވޭތުވެކުރި ދެއަހަރުގެ ތަޖުރިބާއަށްފަހު އިސްލާހުކުރަން ޖެހޭކަމަށް އަޅުގަނޑަށް ފެންނަ ބައެއް މުހިއްމު ކަންކަން އަޅުގަނޑު ވާނީ ނިމިދިޔަ ޖޫން މަހު ޕްރިންސިޕަލަށް ހުށަހަޅާފައެވެ. އެގޮތުން ސީއެޗްއެސްއީގެ އިސްދަރިވަރުންނާއި ސްކޫލްގެ ގުޅުން ކުޑަކަމާއެކު، އެއީ އެކަން އޮންނަން ޖެހޭ ގޮތްކަމަށް ނުވާތީ، ސްކޫލުން ވަކިވާ ކުދިންނާއި ސްކޫލްގެ ގުޅުން ބަދަހިކުރުމަށްޓަކައި އިސްދަރިވަރުންގެ ޖަމިއްޔާއެއް ހެދުމަށްވެސް އަޅުގަނޑުވާނީ ޑްރާފްޓެއް ހުށަހަޅާފައެވެ. އަޅުގަނޑުމެންގެ އިޚްލާސްތެރި މަޤްސަދަކީ ކޮންމެވެސް ހައިސިއްޔަތަކުން ސީއެޗްއެސްއީއަށް ތާއަބަދު ޚިދުމަތް ކުރުމެވެ. ހަމައެހެންމެ ކިޔަވަން ބޭނުންވާ ނޯޓްސް ލުއި ފަސޭހަ ގޮތަކަށް ލިބުމަށް އެދި މިސެންޓަރުގެ މެޖޯރިޓީކުދިންގެ ތާއީދާއެކު އަޅުގަނޑުވާނީ އިލްތިމާސް އެއްވެސް ހުށަހަޅާފައެވެ. މަޤްސަދަކީ ދަރިވަރުންނަށް ލިބެންޖެހޭ އަސާސީ ޙައްޤުތައް ލިބުމެވެ.\nމިފަދަ ކަންކަމާމެދު ޕްރިންސިޕަލާއި މަޝްވަރާކޮށްލަން އަޅުގަނޑުމެން ސީއެޗްއެސްއީގެ އިސްދަރިވަރުންކޮޅެއް އެބަބޭނުންވެއެވެ.\nވުމާއެކު އަޅުގަނޑުމެންނަށް ޕްރިންސިޕަލާއި ބައްދަލުކުރުމުގެ ފުރުސަތެއް ދެއްވުން އެދި އިޚްލާސްތެރިކަމާއެކު ދެންނެވީމެވެ.\n16 ޖުލައި 2007\nސެންޓަރފޮރ ހަޔަރަ ސެކަންޑްރީ އެޑިއުކޭޝަން\nPosted by REFORM CHSE at 4:01 AM 1 comment:\nއަހަރީދުވަހު ސީއެޗްއެސްއީ ދަރިވަރުން ނާހިދާ އިސްތިއުފާއަށް ގޮވައި އިހުތިޖާޖުކޮށްފި\nއާދިއްތަ 8 ޖުލައި 2007\nސީއެޗްއެސްއީގެ އަހަރީދުވަހުގެ މުނާސަބަތުގައި އިއްޔެ ހެންވޭރު ދަނޑުގައި އެސެންޓަރުގެ ދަރިވަރުންގެ މެދުގައި ބޭއްވުނު ކުޅިވަރުތައް ނިންމާލުމުގެ ގޮތުން، ސީއެޗްއެސްއީގެ ދަރިވަރުން، އެސެންޓަރުގެ ސުޕަވައިޒަރު ނާހިދާ މުޙައްމަދުގެ އިސްތިއުފާ ދިނުމަށް ގޮވާލާ އިހުތިޖާޖު ކޮށްފިއެވެ. ގާތްގަނޑަކަށް ދުއިސައްތައެއްހައި ކުދިން ބައިވެރިވި އިއްޔެގެ ކުޅިވަރު ހަރަކާތްތަކަށްފަހު ނާހިދާ އިސްތިއުފާއަށް ގޮވާލައި ލީފްލެޓް ބަހާފައިވެއެވެ. ސްކޫލްޓީޗަރުންނަށާއި ކުދިންނަށް ދުއިސައްތައެއްހައި ލިފްލެޓް ބެހުމުގައި މިހާރުގެ ދަރިވަރުންނާއި އިސްދަރިވަރުން ބައިވެރިވިއެވެ.\nދަރިވަރުންގެ ޝުއޫރުތައް ހުރިގޮތާ ބެހޭގޮތުން ދަރިވަރަކާއި ސުވާލުކުރުމުން "ނާހިދާ އިސްތިއުފާއަށް ގޮވާލާ ލީފްލެޓް ދިނުމުން ކުދިން ވަރަށް ގަޔާވޭ އަދި އޭނާ އަކީ މާ ބޮސީ ވެގެން އުޅޭ ކުދިންނާ ނުގުޅޭ ފޮނި މީހެއް، އޭނާ ޤަބޫލެއްނުކުރަން، ޖުމްލަގޮތެއްގައި މުޅި ސީއެޗްއެސްއީގެ ރޫހު މިހުރީ ނާހިދާ އާދެކޮޅަށް، ސީއެޗްއެސްއީއަށް އަޅުގަނޑުމެން މިގޮވާލާ އިސްލާޚުތައް އަންނަންދެން އިހުތިޖާޖުތައް މެދުނުކެނޑި ކުރިއަށްދާނެ" ކަމަށް ބުންޏެވެ\nPosted by REFORM CHSE at 2:43 AM No comments:\nސީއެޗްއެސްއީ އިސްލާޚުކުރުމަށް ގޮވާލައި ފުރަތަމަ ފަހަރަށް ސީއެޗްއެސްއީ ކުދިން މުޒާހަރާކޮށްފި\nހޯމަ 25 ޖޫން 2007\nމާލޭގައި ހަމައެކަނި މަތީ ސާނަވީ ކިޔަވާދޭ ސަރުކާރު ސްކޫލްކަމަށްވާ ސެންޓަރ ފޯ ހަޔާ ސެކެންޑަރީ އެޑިއުކޭޝަން (ސީއެޗްއެސްއީ)ން މިއަދު ދަސްވެނިވި 300 އެއްހާ ދަރިވަރުންގެ ތެރެއިން ގިނަ ޢަދަދެއްގެ ދަރިވަރުން ދަރުބާރުގޭ ކުރިމަތީ ކުރި އިޙްތިޖާޖްގައި ސީއެޗްއެސްއީގެ ސުޕަވިޒަރ ނާހިދާ ސްކޫލުގައި ސަރުކާރުގެ ޕޮރޮޕެގަންޑާ ހިންގާފައިވާތީ މަޤާމުން އިސްތިފާދެއްވުމަށް ގޮވާލައިފިއެވެ.\nއިސްތިޢުފާގެ އަޑު އުފުލަމުން، ނާހިދާއަކީ ސިޔާސީކުލަ ޖެހިފައިވާ ސަރުކާރުގެ ޕޮރޮޕެގަންޑާ ހިންގާ މެޝިނެއްކަމަށް ސީއެޗްއެސްއީގެ ދަރިވަރުން ގޮވަމުންދިޔައެވެ. އަދި ނާހިދާގެ އަނިޔާވެރިކަމުގެ ޝިކާރާގައި އެތައް ކުދިންނެއް ޖެހިފައިވާކަމަށާއި، އެގޮތުން އޭނާގެ ހަސަދާގައި ޖެހި އެތައް ކުދިންނެއްގެ ކިޔެވުން ހަލާކުވެފައިވާކަމަށް މި އިޙްތިޖާޖްގައި ބައިވެރި ކުދިން ގޮވަމުންދިޔައެވެ.\nމި އިޙްތިޖާޖްތަކުގައި ބައިވެރިވި ކުދިން ތިބީ އެކުދިންގެ ޝުޢޫރު ފާޅުކުރުމުގެ ގޮތުން ބެނާތަކެއް ހިފައިގެންނެވެ. “ސީއެޗްއެސްއީގެ 18 މިލިއަން ބަޖެޓު ކޮބާ؟” އަދި “ކިޔަވާ ކުދިންނަށް ޤާބިލު ޓީޗަރުން ބޭނުން، ލައިބްރަރީގެ ހިދުމަތް ރަނގަޅުކުރޭ” އިޙަތިޖާޖް ކުރަމުންދިޔަ ކުދިން ގެންގުޅުނު ބެނާތަކުގައި ލިޔެފައިވެއެވެ. އަދި މީގެ އިތުރުން ސީއެޗްއެސްއީ އިސްލާހުކޮށް، މިވީ ދެ އަހަރުތެރޭގައި ދަރިވަރުންނަށް ކުރެވުނު ހިތި ތަޖުރިބާގެ ރަހަ، ސީއެޗްއެއްސީއަށް އަންނާން އޮތް ޖީލު ސަލާމަތް ކޮށްދެއްވުމަށް ގޮވަމުންދިޔައެވެ. “ލެބޯޓްރީގައި ކެމިކަލް ހަމަކޮށްދީ، އަންހެންކުދިންނަށް އުދަގޫ ނުކުރޭ” އަދި “އަޑު އައްސަވާ، ހަސަދަވެރި ތަފާތު ކުރުންތަކަށް ޖާގައެއްނެތް، ނާހިދާ އިސްތިޢުފާ” ޝުއޫރުފާޅު ކުރުމަށް އުފުލަމުންދިޔަ ބެނާތަކުގައި ލިޔެފައިވެއެވެ\nPosted by REFORM CHSE at 2:28 AM No comments:\nREFORM CHSE PROTEST 25th JUNE 2007\nPosted by REFORM CHSE at 2:45 AM No comments:\nސީއެޗްއެސްއީގެ 749 ދަރިވަރުންގެ ޕެޓިޝަނެއް އާމިރާއަށް\nހޮނިހިރު 30 ޖޫން 2007\nސީއެޗްއެސްއީގެ ޕުރިންސިޕަލް ފާތުމަތު އަމީރާއަށް މި ސިޓީއާއި އެކު ޖޫން 2007ގައި ފޮނުވާފައިވާ ޕެޓިޝަނުގައި 749 ދަރިވަރުން ސޮއި ކޮށްފައިވެއެވެ. އެގޮތުން 2007 ސީއެޗްއެސްއީން ދަސްވެނިވި 180 ކުދިނާއި މިހާރު ގްރޭޑް 12 ގަ ތަޢުލީމް ހާސިލްކުރާ 566 ދަރިވަރުން ސޮއި ކޮށްފައިވެއެވެ. ދަރިވަރުންގެ ސޮއިގެ ކޮޕީ މިސިޓީގެ ތިރީގައި މިވަނީއެވެ. އަޅުގަނޑުމެން ތަކުރާރުކޮށް ގޮވާލަނީ މިއަސާސީ ޙައްޤު ދަރިވަރުންނަށް ފޯރުކޮށް ދިނުމަށެވެ. އެހެންނޫނީ އިހުތިޖާޖުކުރަން ފަސްނުޖެހޭނެ ވާހަކަ ދެންނެވީމެވެ. .\nސީ.އެޗް.އެސް.އީގެ ލޭފަވެތި ޕްރިންސިޕަލް އަލްފާޟިލާ ފާތުމަތު އާމިރާއަށް ވެދުންސަލާމަށްފަހު ދަންނަވަމެވެ. ސީ.އެޗް.އެސް.އީ އަކީ ރާއްޖޭގައި އޭލެވެލް އަށް ކިޔަވައިދޭ އެންމެ ދުވަސްވީ އެންމެ ސީނއަރ ސެންޓަރެވެ. މާލޭގައި ހުރި ހަމައެކަނި ސަރުކާރު އޭލެވެލް މިސެންޓަރުން ވޭތުވެދިޔަ 15 އަހަރު ދުވަހުތެރޭގައި 6052 ދަރިވަރަކު ތަޢިލީމު ހާސިލްކޮށްފައިވެއެވެ. އަހަރަކަށްވުރެ އަހަރެއް މިސެންޓަރުގެ އާބާދީ އިތުރުވަމުން އައިސްފައިވެއެވެ. ހަމަ އެއާއެކު ބަޖެޓްވެސް ބޮޑުވަމުން އާދެއެވެ. މިއަހަރަށް ލަފާކުރި މިސެންޓަރުގެ ބަޖެޓަކީ 18,895,719 ރުފިޔާއެވެ. މިއާއެކު އަޅުގަނޑުމެންގެ ބޭނުންތައްވެސް އިތުރުވަމުންދެއެވެ. އަޅުގަނޑު މިސިޓީ ލިޔުމުގެ މަޤްސަދަކީ، އަޅުގަނޑުގެ އިތުރުން މިސެންޓަރުގެ ގިނައަދަދެއްގެ ދަރިވަރުންގެ ކަންބޮޑުވުމެއް ހުށަހަޅާލުމެވެ. ވަރަށް ގިނަ ދަރިވަރުންގެ އެދުމުގެ މަތިންނެވެ. މިސިޓީއާއެކު މިކަމަށް ތާއީދުކުރާ ވަރަށްގިނަ އަދަދެއްގެ ދަރިވަރުންގެ ސޮއިވެސް ހިމަނާފައިވާނެއެވެ. މިހާރު އަޅުގަނޑުމެންނަށް ކުރިމަތިވެފައިވާ އެންމެބޮޑު ދަތިކަމަކީ ނޯޓްސް ގަންނަންޖެހުމެވެ. ނޯޓްސް ޕޮޓޮކޮޕީ ހައްދަންޖެހުމެވެ. ސިލަބަހުގައި ކަނޑައެޅިފައިވާ ޓެކްސްޓް ފޮތްތައް ހުރިކަމުގައި ވިޔަސް އަޅުގަނޑުމެނަށް ގިނައިން މިޖެހެނީ ޕްރިންޓެޑް ނޯޓްސް ކޮޕީހައްދާށެވެ. މިއީ ވަރަށް ދަތި ކަމެކެވެ. ގިނަފަހަރަށް އޮންނަނީ ކޮޕީ ނުހެއްދިފައެވެ. ފައިސާގެ ދަތިކަންވެސް ބައެއްކުދިންނަށް ބޮޑީއެވެ. އަޅުގަނޑުގެ ނަޒަރުގައި މާލޭގައި ހުރި ހަމައެކަނި ސަރުކާރު، އަދި ރާއްޖޭގެ އެންމެ ޕްރޮފެޝަނަލް، އޭލެވެލް ސެންޓަރުގެ ހައިސިއްޔަތުން، އޯލެވެލްގެ އެންމެ ރަގަޅު ނަތީޖާ ހާސިލްކުރާ ކުދީންނަށް ހިތްހަމަޖެހުމާއެކު ތަޢުލީމު ލިބިގަތުމުގެ ފުރުސަތު މިސެންޓަރުން ލިބެންވާނެއެވެ. މިދެންނެވީ އެފުރުސަތު މުޅިންނެތް ވާހަކައެއް ނޫނެވެ. ނަމަވެސް އަމީނިއްޔާ މަޖީދިއްޔާފަދަ ސަރުކާރުގެ ސާނަވީ ސްކޫލްތަކުންވެސް، ކޮޕީ ހައްދަންޖެހޭ އެއްޗިހި ހިލޭ ފޯރުކޮށްދެވޭއިރު ސީ.އެޗް.އެސް.އީގެ ދަރިވަރުންނަށް އެޚިދުމަތް ހިލޭ ނުލިބެންވީ ސަބަބެއް ނެތެވެ. އަޅުގަނޑުމެންނަށް އެފުރުސަތުލިބުން ހައްޤުކަން ބޮޑެވެ. އަޅުގަނޑުމެންނަށް ނޯޓްސް ކޮޕީ ހައްދަން ޖެހުމުން ވަރަށް ގިނަ ދަތިތައް ކުރިމަތިވެއެވެ. ފައިސާ އިތުރުން ވަގުތުގެ ދަތިކަންވެސް ކުރިމަތިވެއެވެ. އެންމެ ޕޮޓޯކޮޕީ މެޝިނަކުން ޚިދުމަތް ލިބިގަނެވެނީ ގިނަފަހަރު ކިއުގަ ޖެހިގެން ހުރެ ގިނަ ވަގުތުތަކެއް ބޭކާރުވެގެންނެވެ. ވުމާއެކު އެންމެ ހިތްހަމަޖެހިގެން ކުލާހުގައި ތިބެ ތަޢުލީމު ހާސިލްކުރުމުގެ ފުރުސަތު ވަރަށްކުޑައެވެ. ގަޑިއަށް ނޯޓްސް ހެއްދުން އުދަގުލެވެ. އަޅުގަނޑުމެން ބޭނުންވަނީ މިއަށްވުރެ ލުއިފަސޭހަގޮތަކަށް ނޯޓްސް ލިބި، ކުލާހުގައި ތިބެ ހިތްހަމަޖެހުމާއެކު ގަޔާވެގެން ތަޢުލީމު ހާސިލްކުރުމުގެ ފުރުސަތު އަޅުގަނޑުމެންނަށާއި ކުރިއަށްއޮއްތާ މިސެންޓަރުން ތަޢުލީމު ހާސިލް ކުރާނެ އެންމެހާ ދަރިވަރުންނަށް ލިބިގެންދިއުމެވެ. އަޅުގަނޑުމެންނަށް ސްކޫލްފަރާތުން ނޯޓްސް ހިލޭ ލިބޭނެ މަގެއް ފަހިވުމެވެ. އަޅުގަނޑަށް ލިބިފައިވާ މަޢުލޫމާތަށް ބުރަވާއިރު ސްކޫލް ފަރާތުން ސޯޅަ ސަތޭކައެއްހައި ދަރިވަރުންނަށް ޕޮޓޯ ކޮޕީގެ ޚިދުމަތް ފޯރުކޮށްދޭން މާސިންގާ ޚަރަދުތަކެއް ހޭދަކުރާކަށް ނުޖެހޭނެއެވެ. ނިސްބަތުން ކުޑަ ހަރަދަކުން މިކަން ކުރެވޭނެ މަގުތައް އެބަހުއްޓެވެ. ވުމާއެކު، އަޅުގަނޑުގެ އެދުމަކީ އަޅުގަނޑުމެންގެ މިކަންބޮޑުވުމާމެދު ސްކޫލުން އެދެވޭ ހައްލެއް ހޯއްދަވައިދެއްވުމެވެ. އަދި ސްކޫލް ބަޖެޓުން މިކަން ކޮށްދެވެންނެތް ނަމަ އެޑިޔުކޭޝަން މިނިސްޓްރީ ގައި ނުވަތަ ކަމާބެހޭ އެހެން ފަރާތެއްގައި ނަމަވެސް ދަންނަވައިގެން މިކަމަށް ހައްލެއް ހޯއްދަވައިދެއްވުމެވެ. އަޅުގަނޑުގެ އުންމީދަކީ ސްކޫލް މެނޭޖްމަންޓުން އަބަދުވެސް ކަންތައްކުރަމުންގެންދާނީ ދަރިވަރުންނަށް އެންމެފައިދާ ހުރި ގޮތަށް\nކަމެވެ. ޖޫން 2007 އިޚުތިރާމްޤަބޫލުކުރެއްވުން އެދެމެވެ\n(އެންމެހާ ދަރިވަރުންގެ ފަރާތުން)\nޕެޓިޝަނުގައި ސޮއިކުރި 749 ދަރިވަރުންގެ ސޮއި\nPosted by REFORM CHSE at 9:44 AM No comments:


Namadh aki koba? | #Dhiislam\n4 years ago | 1 comment| November 21, 2013\nނަމާދަށް ޢަރަބި ބަހުގައި ކިޔަނީ އައްޞަލާތެވެ. އޭގެ މާނައަކީ ދުޢާއެވެ. ދަންނަ ބޭކަލުންގެ ތެރެއިން ފިޤްހުވެރިންގެ އިޞްތިލާޙުގައި ނަމާދަކީ، ނިޔަތަކާއި ލައިގެން ތަކުބީރަކުން ފެށޭ ސަލާންދިނުމަކުން ނިމޭ ޙާއްސަ ޝަރުތުތަކެއްވާ ބަސްތަކަކާއި ޢަމަލުތަކެއް އޭގައި ހިމެނޭ ޙާއްސަ އަޅުކަމަކަށް ކިޔާ ނަމެކެވެ.\nނަމާދަކީ އަޅާއާއި އޭނާ ހައްދަވާ ބޮޑުކުރެއްވި އިލާހާ ދެމެދު ގުޅުވައިދޭ ގުޅުވައި ދިނުމެކެވެ. އެއީ ނިކަމެތި ބަލިކަށި މަޚްލޫޤަކާ ޚާލިޤްވަންތަ، ގަދަފަދަވަންތަ، އޯގާވަންތަ ﷲ އާއި ދެމެދު ވެވޭ ލޯތްބެކެވެ. އޭގައި ވަނީ ވިސްނާ ފިކުރުކުރުމެކެވެ. އޭގައިވަނީ ދެންނެވުމުކެވެ. ނުވަތަ ދުޢާކުރުމެކެވެ. އޭގައި ވަނީ ޢާލަމްތައް ހައްދަވާ ގެންގުޅުއްވާ އިލާހަށް ބިރުވެތިވުމާއި އެއިލާހުގެ ހަޟްރަތުގައި ދެރަވެ ނިކަމެތިވުމެވެ. ޢާލަމްތަކުގެ ވެރި ﷲ އަށް ތަޢުރީފާއި ސަނާދެންނެވުމެވެ.\nމުސްލިމް އަޅާ އޭނާގެ ޞާޙިބުވަންތަ ﷲގެ ޙަޟްރަތަށް ތަވައްޖުހުވެ ހުއްޓި ހުންނަނީ ކައުބަތުﷲ ގެފުޅަށް ކުރިމަތިލައިގެން ހިތާ ހަށިގަނޑު ޠާހިރުކޮށްގެނެވެ. އޭނާ ﷲ އަކްބަރު މިމަތިވެރި ކަލިމަ ކިޔާ އިޤްރާރުވަނީ، ނަމާދުގެ ރުކުންތަކުގެ ތެރެއިން އެންމެ އިސް އަދި އެންމެ ފުރަތަމަ ރުކުންކަމަށެވެ. ނަމާދުގައިވަނީ ﷲ އަށް ޙަމްދުކުރުމާއި ޘަނާކިޔުމެވެ. ކީރިތި ޤުރުއާން ކިޔެވުމާއި ތަޞްބީޙަ ކިޔުމާއި ދުޢާކުރުމެވެ. އަދި ނަމާދުގައިވަނީ ރުކޫޢުކުރުމާއި ސަޖިދަކުރުމެވެ. ނަމާދުގައި އިށީންދެ އިނުންތައްވެއެވެ. އެއަށްފަހު ނަމާދުން ވަކިވެގެންދަނީ އޭނާގެ ކަނާތްފަރާތުގަޔާއި ވާތްފަރާތުގައި ތިބި މީހުންނަށް ސަލާން ފޯރުކޮށްދެމުންނެވެ. މީހުންނެތް ކަމުގައިވާނަމަ މަލާއިކަތުންނަށާއި އެނޫން މުޢުމިނު މަޚްލޫޤުންނަށް މިސަލާން އޭނާ ފޮނުވައެވެ. މިއީ މުސްލިމް އަޅާގެ ނަމާދެވެ. މިނަމާދުވަނީ އޭނާގެ މައްޗަށް ފަރުޟްވެގެންނެވެ. ވަގުތު ކަނޑައެޅިގެންވާ އަޅުކަމެއްގެ ގޮތުގައެވެ. ރެއަކާއި ދުވާލުކުރެވޭ ފަސްނަމާދުގެ ގޮތުގައެވެ. ﷲއަށްޓަކައި ތިމާ އަދާކުރަންޖެހޭ ޙައްގެއްގެ ގޮތުގައެވެ.\nތާރީޚީ ގޮތުން ނަމާދު\nނަމާދަކީ ވަރަށް ޤަދީމީ ޒަމާނުން ސުރެއްވެސް އިންސާނުންގެ މައްޗަށް ޝަރުޢުކުރައްވާފައިވާ އަޅުކަމެކެވެ. އިބްރާހިމް ގެފާނާއި މޫސާގެފާނާއި ޢީސާގެފާނުގެންނެވި ޝަރީޢަތުގައިވެސް ނަމާދުކުރުމަށް އަންގަވާފައިވެއެވެ. لقد فرضت الصلاة ليلة الاسراء والمعراج وفي هذا يقول انس بن أحمد و نسائي و ترمذيّ في سند صحيح “فرضت الصلاة على النبي ليلة اسري به خمسين صلاة،ثم نقصت حتى جعلت خمس ،ثم نودي يا محمد انه لا يبدل القول لدي وان لك بهذه الخمس خمسين”\nމުސްލިމުންގެ މައްޗަށް ނަމާދު ފަރުޟު ކުރެވީ އިސްރާއާއި މިޢުރާޖްގެ ރޭގައެވެ. أحمد އާއި نسائي އާއި ترمذيّ ސައްޙަ ސަނަދަކުން ރިވާކުރެއްވި ޙަދީޘެއްގައި ވެއެވެ. “އެކަލޭގެފާނާއިގެން އިސްރާކުރެވުނު ރޭގައި ފަންސާސް ނަމާދު نبيَّ ޞައްލަﷲ ޢަލައިހި ވަސައްލަމަގެ މައްޗަށް ފަރުޟުކުރެވުނެވެ. ދެން ފަސްނަމާދަށް ވެއްޖައުމަށް ދާންދެން އުނިކުރެވުނެވެ. ދެން ވަޙީކުރައްވައި ނިދާއިއްވެވިއެވެ. މުޙައްމަދެވެ! ހަމަކަށަވަރުން އެނަމާދު އެކަލާނގެ ޙަޟުރަތުގައިވާގޮތެއް ބަދަލެއް ނުކުރައްވައެވެ. އަދި ހަމަކަށަވަރުން ކަލޭގެފާނަށް މިފަސްނަމާދުން ފަންސާސް ނަމާދުގެ ޘަވާބުލިބޭހުއްޓެވެ.” ނުނިމޭ\nއަޙްމަދް ޢީރާ މަޢުޞޫމް\nވަރަހް މައުލޫމާތު ލިބުނެވެ


Emme islaahakaa eku committee in budget faas koffi | Mihaaru\nބަޖެޓު ދިރާސާކުރާ ކޮމެޓީގެ މިއަދުގެ ބައްދަލުވުމުގައި ސަރުކާރަށް ތާއީދު ކުރައްވާ ބައެއް މެމްބަރުން. - ފޮޓޯ: ނިޝާން އަލީ/ މިހާރު\nއެންމެ އިސްލާހަކާ އެކު ކޮމެޓީން ބަޖެޓް ފާސްކޮށްފި\n20 ނޮވެމްބަރ 2017 - 17:284comments\nއަންނަ އަހަރަށް ލަފާކޮށް، ސަރުކާރުން ރައްޔިތުންގެ މަޖިލީހަށް ހުށަހެޅި 27.9 ބިލިއަން ރުފިޔާގެ ބަޖެޓް، ބަޖެޓު ދިރާސާކުރި ކޮމެޓީގެ މެމްބަރުންގެ އިއްތިފާގުން މިއަދު ފާސްކޮށްފި އެވެ.\nއިދިކޮޅު މެމްބަރުން ބޮއިކޮޓް ކުރެއްވި ކޮމެޓީ ބައްދަލުވުމުގައި ބަޖެޓު ފާސް ކުރީ ވެރިކަންކުރާ ކޯލިޝަންގައި ހިމެނޭ ޕީޕީއެމާއި އެމްޑީއޭގެ 12 މެމްބަރުންގެ އިއްތިފާގުންނެވެ. ބަޖެޓު ފާސް ކުރި އިރު، އަދަދަށް ބަދަލެއް ނުގެނައި ނަމަވެސް، ބަޖެޓު ފާސް ކުރީ ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) ގެ ދަށުން ބަޖެޓުގައި ހިމެނި މަޝްރޫއެއް އެހެން ރަށަކަށް ބަދަލުކޮށް، ތިން ރިކޮމެންޑޭޝަނާ އެކުގަ އެވެ.\nރައީސް އަބްދުﷲ ޔާމީންގެ ސަރުކާރުން މިހާތަނަށް ހުށަހެޅި އެންމެ ބޮޑު ބަޖެޓުގައި ހަރަދު ކުރަން ހިމަނާފައި އޮތީ 24.9 ބިލިއަން ރުފިޔާ އެވެ. އާމްދަނީ އާއި ހިލޭ އެހީގެ ގޮތުގައި 22.4 ބިލިއަން ރުފިޔާ ލިބޭނެ ކަމަށް ލަފާކޮށްފައިވެ އެވެ. އެއީ ޓެކްސްގެ ގޮތުގައި ލިބޭ 16.3 ބިލިއަން ރުފިޔާ އާއި ޓެކްސް ނޫން ގޮތުގައި ލިބޭ 5.2 ބިލިއަން ރުފިޔާ އާއި އެހެނިހެން ފަންޑުތަކާއި ހިލޭ އެހީގެ ގޮތުގައި ލިބޭ 858 މިލިއަން ރުފިޔާ އެވެ.\nސަރުކާރުން ލަފާކުރާ ގޮތުގައި މި އަހަރު ނިމޭއިރު، ދައުލަތުގެ ދަރަނި ހުންނާނެ ކަމަށް ލަފާ ކުރެވެނީ 43 ބިލިއަން ރުފިޔާގަ އެވެ. އަދި މި ހަތަރު އަހަރު ތެރޭގައި ދަރަނި އިތުރުވީ 15 ބިލިއަން ރުފިޔާއަށެވެ. އަދި ވޭތުވެދިޔަ ހަތަރު އަހަރު ތަރައްގީގެ މަޝްރޫއުތަކަށް 18 ބިލިއަން ރުފިޔާ ހަރަދުކޮށްފައިވެ އެވެ.\nމި އަހަރަށް ލަފާކޮށް، މަޖިލީހުން ފާސްކޮށްފައި ވަނީ 26.8 ބިލިއަން ރުފިޔާގެ ބަޖެޓެކެވެ. އެކަމަކު މިދިޔަ މަހުގެ ތެރޭގައި މަޖިލީހުން ސަޕްލިމެންޓްރީ ބަޖެޓުގެ ގޮތުގައި ފާސްކުރި އަދަދާ އެކު މި އަހަރުގެ ބަޖެޓުގެ އަދަދު ވެސް ވަނީ 27.3 ބިލިއަން ރުފިޔާ އަށް އަރައިފަ އެވެ.\nއިތުރު ލިޔުންތައް ފިނޭންސް މިނިސްޓްރީ ރައްޔިތުންގެ މަޖިލިސް ދައުލަތުގެ ބަޖެޓް ދައުލަތުގެ ބަޖެޓް 2018


އަލިފާން ނެތި އެއްވެސް ތަނަކުން ދުމެއްނާރާނެ - އުމަރު\nއަޝްވާގު ފައުޒީ 02 ޖެނުއަރީ 2019\nއަލިފާނެއް ނެތި އެއްވެސް ތަނަކުން ދުމެއްނާރާނެ ކަމަށް ކުރީގެ ހޯމް މިނިސްޓަރަކަށް ހުންނެވި ޢުމަރު ނަސީރު ވިދާޅުވެއްޖެއެވެ.\nއުމަރު މިހެން ވިދާޅުވީ ރިޔާސީ ލޯންޗުކޮޅު، "ފިނިފެންމާ" ގައި ގޮވާ ގޮވުމުގެ ތެރެއިން އަލިފާން ނުފެންނަ ވީޑިޔޯ އެއް، "ސަންގު ޓީވީ" އިން ރޭ އާއްމުކޮށްފި ވަނިކޮށެވެ. އުމަރު އަކީ "ފިނިފެންމާ" ގޮވުން ތަޙްޤީޤު ކުރި ކޮމިޝަންގެ މެންބަރުކަން ކުރެއްވި ބޭފުޅެކެވެ.\n"އާފަތިސް" ނޫހަށް މައުލޫމާތު ދެއްވަމުން ޢުމަރު ވިދާޅުވީ ވީޑިއޯ އެއްގައި ޢާއްމު ގޮތެއްގައި ފެންނާނީ ސިކުންތަކު ފަންސަވީސް ފްރޭމް ކަމަށާއި ފިނިފެންމާ ގޮއްވާލިއިރު އަލިފާނެއް ނެތި އެއްވެސް ތަނަކުން ދުމެއްނާރާނެ ކަމަށެވެ.\n" ލޮލަށް ފެނުމާ ނުފެނުން އެހެން ކަމެއް. ވީޑިއޯ ލަސް ނުކުރަނީސް އަލިފާނެއް ނުފެންނާނެ. މިވައްތަރު އެކްސްޕްލޯސިވްސް ގައި ސިކުންތެއްގެ ދިހަބައިކުޅަ އެއްބައިހައި ކުޑަ ވަގުތުކޮޅެއްގައި އަލިފާން ފެންނާނީ. އަހަރެމެން ފުރަތަމަ އެވީޑިއޯ ދައްކާފައިވަނީ އޭގެ ސްޕީޑުގައި ދެން ދައްކާފައިވާނީ ސްލޯ ކޮށްލާފައި،" ޢުމަރު ވިދާޅުވިއެވެ.\nއުމަރު ވިދާޅުވީ އަލިފާން ނެތީސް އެހައި ބޮޑަށް ލޯންޗުގެ ދޮރުތަކާއި އެއްޗެހި ބުރައިގެން ނުދާނެ ކަމަށެވެ.\n"މިކަހަލަ ހައިއެކްސްޕްލޯސިވްއެއްގައި ސުކުންތެއްގެ ދިހަބައިކުޅަ އެއްބައިހައި ކުޑަވަގުތުކޮޅެއްގައި އަލިފާން ފެންނާނީ. އެހެންވީމާ ފްރޭމްތައް ސްލޯކޮށްލީމައި ނޫނީ އަލިފާން ނުއެއް ފެންނާނެ،" ޢުމަރު ވިދާޅުވިއެވެ.\nއުމަރު އިތުރަށް ވިދާޅުވީ އެއާކޮންޑިޝަން އަކީ ގޮވާ އެއްޗެއް ކަމަށްވާނަމަ އެއާ ކޮންޑިޝަން ހަމައެކަނި ގޮވާނީ ފިނިފެންމާގައި އެކަނި ނޫން ކަމަށެވެ.\n"އެތައް މިލިއަން އެއާކޮންޑިޝަން ދުނިޔޭގައި ގެންގުޅޭ. ގޮވާނަމަ ދުނިޔޭގައި ކޮންމެ ދުވަހަކު އެއާކޮންޑިޝަނެއް ގޮވާނެތާ. އޭގައި ހުންނަނީ ގޮވާކަހަލަ ގޭހެއްނޫން. ނުގޮވާނެ އެޔެއް،" ޢުމަރު ވިދާޅުވިއެވެ.\n"ސަންގު ޓީވީ" އިން ރޭ ހާމަކޮށްފައިވާ ގޮތުގައި މި ވީޑިޔޯކޮޅު ނަގާފައިވަނީ ހަމައެކަނި ރައީސް އޮފީހުންނެވެ. އަދި އެއްވެސް ޓީވީ ޗެނަލަކަށް މި މަންޒަރު ރިކޯޑު ނުކުރެވޭކަމަށް ބުނެފައިވެއެވެ.\nކުރިން ރައީސް އަބްދުﷲ ޔާމީންގެ ތަރުޖަމާނުކަން ކުރެއްވި އިބްރާހީމް މުއާޒް އަލީ ވިދާޅުވެފައިވަނީ ފިނިފެންމާ ގޮއްވާލި ދުވަހު އަލިފާން ނުފެންނަކަމަށެވެ. މުއާޒް އިތުރަށް ވިދާޅުވެފައިވާ ގޮތުން އޭނާއަށް އެންމެ ފުރަތަމަ އަލިފާން ފެނިފައިވަނީ އޭރުގެ ހޯމް މިނިސްޓަރ އުމަރު ނަސީރު ދެއްވި ސީޑީއެއްގައި އިން ވީޑިޔޯއަކުންކަމަށެވެ.\nމިކަމަށް ރައްދު ދެއްވާ އުމަރު ވިދާޅުވީ އޭނާ މުއާޒާ ޙަވާލުކުރެއްވި ވީޑިއޯއަކީ ރައީސް އޮފީހުގެ ކެމެރާއަކަށް ރެކޯޑުކުރެވިފައިވާ ވީޑިއޯއެއް ކަމަށާއި އެއީ ލޯންޗުގައި އެއްޗެއް ގޮވި ޙާދިސާ ތަޙުޤީޤު ކުރުމަށް ރައީސް ޔާމީން އެކުލަވާލި ކޮމިޝަނަށް ލިބުނު ވީޑިއޯއެއް ކަމަށެވެ.\nއަރުޝީފަށް ނެގީ 02/01/2019 10:55\nއެންމެފަހުން އަޕްޑޭޓްކުރީ 02/01/2019 10:55\nޝާން މުޙައްމަދު 28 ސިކުންތު ކުރިން\nޝާން މުޙައްމަދު 35 ސިކުންތު ކުރިން\nހުސައިން ޝަރީފް6މިނެޓު ކުރިން\nމުހައްމަދު ރާއިފު ރުޝްދީ6މިނެޓު ކުރިން


ކޮޅިގަނޑު ތޫފާނަކަށް، ދަތުރުކުރަނީ ރާއްޖެއާއި ދުރަށް! | | Sangu News\nކޮޅިގަނޑު ތޫފާނަކަށް، ދަތުރުކުރަނީ ރާއްޖެއާއި ދުރަށް!\n30 އޮކްޓޯބަރ 2019 - 18:15\nރާއްޖެ ކައިރިން އުފެދުނު ކޮޅިގަނޑު ތޫފާނަކަށް، ކޮޅިގަނޑު ދަނީ ރާއްޖެއާއި ދުރަށް\nރާއްޖެ ކައިރިން އުފެދުނު ކޮޅިގަނޑު ތޫފާނަކަށް ބަދަލުވެފައި ވާއިރު، އެ ތޫފާނުގެ އަސަރު ކޮންމެވެސް ވަރަކަށް ރާއްޖެއަށް ކުރާނެ ކަމަށް މޫސުމާއި ބެހޭ ގައުމީ އިދާރާއިން ލަފާކޮށްފިއެވެ.\nމެޓް އޮފީހުން ބުނީ ސްރީ ލަންކާ އާއި ރާއްޖެއާ ދޭތެރޭގައި އެންމެ ފުރަތަމަ އުފެދުނު ލޯ ޕްރެޝަގެ ބާރު ގަދަވެ، ރާއްޖޭގެ އުތުރަށް ދަތުރު ކުރި ކަމަށެވެ. އަދި މަލިކާއި ރާއްޖެއާ ދޭތެރެއަށް ދިއުމާ އެކު، ލޯ ޕްރެޝަ ބާރުގަދަ ކޮޅިގަނޑަކަށް ބަދަލުވެފައިވާ ކަމަށެވެ.\nމޫސުމާއި ބެހޭ މައުލޫމާތު ދެމުން މެޓް އޮފީހުން ބުނެފައިވަނީ ކޮޅިގަނޑު މިހާރު އޮތީ ރާއްޖޭގެ އިރުން 400 މީޓަރު ދުރުގައި ކަމަށެވެ. ކޮޅިގަނޑުގެ މިސްރާބު ހުރީ ރާއްޖެއާއި ދުރަށްކަން ފާހަގަކޮށް މޫސުމާއި ބެހޭ އިދާރާއިން ބުނެފައިވަނީ "ކޮޅިގަނޑުގެ އަސަރު ރާއްޖެއަށް ވެސް މާ ބޮޑަށް ރާއްޖެއަށް ނުކުރާނެ" ކަމަށެވެ. އަދި ކޮޅިގަނޑު ތޫފާނަކަށް ބަދަލުވާ އިރު، ތޫފާން ހުންނާނީ ރާއްޖެއާ ފެޔަށް ޖެހިފައިކަމަށް އެ އިދާރާއިން މައުލޫމާތު ދެއެވެ.\nމެޓް އޮފީހުން ބުނެފައިވަނީ ވިލާ ގަނޑުގައި ބާރަށް ވައި ޖެހޭނެ ކަމަށް ލަފާ ކުރެވޭ ކަމަށެވެ. އަދި ކޮޅިގަނޑާ ގުޅިފައިވާ ބޯ ވިއްސާރަވިލާތައް އަދިވެސް އުތުރާއި މެދުރާއްޖެތެރޭގެ މައްޗަށް އަރަމުން ދާނެ ކަމަށާއި ކުރިއަށް އޮތް 24 ގަޑިއިރުގެ ތެރޭގައި ކޮޅިގަނޑު އިތުރަށް ބާރުގަދަވެ، ހުޅަނގުއުތުރަށް ދަތުރުކޮށް، ރާއްޖެއާ ދުރަށް ޖެހެމުން ދާނެ ކަމަށް ލަފާކުރެވޭ ކަމަށް މެޓުން ބުނެއެވެ.\nރާއްޖެ ސަރަހައްދުގައި އުފެދިފައިވާ ކޮޅިގަނޑު\nކުރިއަށް އޮތް 24 ގަޑިއިރު ތެރޭގައި ރާއްޖޭގެ ބޮޑުބަޔަކަށް ވިއްސާރަ ކުރުމާއެކު ގުގުރާނެ ކަމަށާއި އަދި ބައެއް ރަށްތަކަށް ބޯކޮށް ވާރޭ ވެހި، ވިލާގަނޑުގައި ވައި ގަދަވާނެ ކަމަށް ވެސް މެޓުން ބުނެއެވެ. މި ވިއްސާރައިގައި ބައެއް ރަށްތަކަށް އުދައިގެ އަސަރު ކުރާނެ ކަމަށް ބެލެވޭތީ ސަމާލުމަށް ވެސް މެޓުން ވަނީ އިލްތިމާސްކޮށްފަ އެވެ.\nމޫސުމާ ބެހޭ އިދާރާ އިން ވަނީ ކ. އަތޮޅުން ފެށިގެން ލ. އަތޮޅުގެ ރަށްތަކަށް ވައިޓް އެލާޓް ނެރެފަ އެވެ. އަދި ގުގުރުމާ އެކު ބޯކޮށް ވާރޭވެހި، ވިލާގަނޑުގައި 40 މޭލަށް ވައިގަދަވާނެ ކަމަށް މެޓް އޮފީހުން ވަނީ ލަފާކޮށްފަ އެވެ. އަދި ހއ. އަތޮޅުން ފެށިގެން ބ. އަތޮޅުގެ ރަށްތަކަށް ވަނީ ޔެލޯ އެލާޓް ނެރެފަ އެވެ.


Dhiffuttah Honu Alhai Gellunthakeh Libijje - Vaguthu\nކ. އަތޮޅު ދިއްފުއްޓަށް ހޮނު އަޅާ ގެއްލުންތަކެއް ލިބިއްޖެއެެވެ.\nމިހާރު ރާއްޖޭގެ އެކި ކަންކޮޅުތަކަށް ކުރަމުންދާ ވިއްސާރާގައި ބައެއް ރަށްތަކުގައި ފެންބޮޑުވެ ގެއްލުންތައް ވަމުންދާއިރު، ދިއްފުއްޓަށް ހޮނު އަޅާފައި ވަނީ ރޭ ފަތިހު އެވެ.\nދިއްފުށީގެ ކައުންސިލްގެ ނައިބް ރައީސް އިބްރާހީމް މުބައްސިރު "ވަގުތު"އަށް ވިދާޅުވީ، ރޭ ފަތިހު އެރަށަށް ހޮނުއަޅައި، ބައެއް ގެތަކުގެ ހިފާ ގެންގުޅޭ ތަކެއްޗަށް ގެއްލުންތަކެއް ލިބިފައިވާ ކަމަށާއި، މިކަމުގެ ސަބަބުން ބައެއް ވިޔަފާރިތަކަށްވެސް ގެއްލުންވި ކަމަށެވެ.\n"ބައެއް ގޭގެއިން ކަރަންޓްގެ ބައެއް ސާމާނުތަކަށް ގެއްލުންވި، ފިހާރައަަށާއި، ގެސްޓްހައުސްތަކަށްވެސް އެބަ ހުރި، ލިބުނު ހުރިހާ ގެއްލުމެއްގެ މައުލޫމާތު ހިއްސާ ކުރަން އަޅުގަނޑުމެން ވާނީ އިއުލާނު ކުރައްވާފައި". މުބައްސިރު ވިދާޅުވިއެވެ.\nމުބައްސިރު ވިދާޅުވީ، މި ހާދިސާގައި ރަށުން ކަރަންޓްވެސް ދިޔަ ކަމަށާއި، މިވަގުތު ރަށަށް ކަރަންޓް ދެމުން ދަނީ ފީޑްތަކަށް ބަހާލައިގެން ކަމަށެވެ.\nއޭނާ ވަނީ މި ހާދިސާގެ ސަބަބުން އެރަށުން ގެއްލުން ލިބުނީ ކިތައް ގެއަށް ކަން އަދި ދަންނަވަން ނޭނގޭ ކަމަށެވެ. އެހެން ނަމަވެސް އެ މައުލޫމާތު ކައުންސިލުން އެއްކުރަމުންދާ ކަމަށް އޭނާ ވިދާޅުވިއެވެ.\nދިއްފުއްޓަށް ކަރަންޓް ދެމުން ދަނީ ސްޓެލްކޯއިންނެވެ.\nސްޓެލްކޯގެ އޮފިޝަލަކު "ވަގުތު"އަށް ވިދާޅުވީ، އެރަަަށުގައި 80% އަށް މިހާރު ކަރަންޓް ދެވިފައިވާ ކަމަށެވެ. އަދި ކުރިއަށް އޮތް 30 ވަރަކަށް މިނުޓު ތެރޭގައި މުޅި ރަަށަށް ކަރަންޓް ދެވޭނެ ކަމަށް އެ އޮފިޝަލް ވިދާޅުވިއެވެ.\nކަރަންޓު ބިލު ބޮޑުވުމުގެ ޝަކުވާތައް ބަލަން ފަށައިފި\nމާލޭގެ ގޭބިސީތަކުގެ ކަރަންޓު ބިލަށް އިތުރުވީ ސަބްސިޑީން އުނިކުރި ބައި: ސްޓެލްކޯ


ރާއްޖެއަށް ކުރިމަތިވެފައިވާ ކޮރޯނާ ވައިރަސްގެ ވަބާއިން އަރައިގަތުމަށް އެހީތެރިވި ހުރިހާ ފަރާތްތަކަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިރޭ ވފެސް ޝުކުރު އަދާކުރައްވައިފިއެވެ.\nޤައުމާއި މުޚާޠަބް ކުރައްވައި ވާހަކަފުޅު ދައްކަވަމުން އެމަނިކުފާނު މިރޭ ވިދާޅުވީ ކޯވިޑާ ދެކޮޅަށް ރާއްޖެއިން މިކުރާ މަސައްކަތުގައި، ރަޙްމަތްތެރި ޤައުމުތަކުންނާއި އެހީދޭ ޖަމްޢިއްޔާތަކާއި ޖަމާޢަތްތަކުން ދޭ އެހީތަކާއި އެއްބާރުލުން ފާހަގަކުރައްވައި އެ ހުރިހާ ފަރާތްތަކަށް، ދިވެހި ރައްޔިތުންގެ ނަމުގައި ޝުކުރު ދަންނަވާ ކަމަށެވެ. އަދި ރާއްޖޭގައި ހިންގާ ވިޔަފާރި ކުންފުނިތަކުންނާއި ވަކިވަކި ފަރުދުން ދެއްވާ އެހީތެރިކަމަށްވެސް، ޝުކުރު ދަންނަވާ ކަމަށެވެ.\nކޯވިޑް-19“ އާ ގުޅޭ ގޮތުން، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ދިވެހި ޤައުމާ މުޚާޠަބު ކުރައްވައި ދެއްކެވި ވާހަކަފުޅުން:\nޚާއްޞަކޮށް ޓްރީޓޮޕް ހޮސްޕިޓަލުގެ ޙިއްޞާދާރުންނަށާއި، ކަރަންޓީން ފެސިލިޓީތަކުގެ ގޮތުގައި ބޭނުންކުރުމަށް، ރިޒޯޓްތަކާއި ގެސްޓް ހައުސްތައް ދޫކުރެއްވި ހުރިހާ ބޭފުޅުންނަށްވެސް ޝުކުރު ދަންނަވަން. އަދި އޭ.ޑީ.ކޭ ހޮސްޕިޓަލްގެ މެނޭޖްމަންޓަށްވެސް ޝުކުރު ދަންނަވަން.\nމިވަގުތުވެސް އެންމެ ޚާއްޞަ ގޮތެއްގައި އަޅުގަނޑު ފާހަގަކުރަން ބޭނުންވަނީ، ކޯވިޑާ ދެކޮޅަށް އެންމެ ކުރީ ސަފުގައި މަސައްކަތް ކުރައްވާ ބޭފުޅުން އެ ވެވަޑައިގަންނަވާ މަތިވެރި ޤުރްބާނީ. ޞިއްޙީ ޚިދުމަތްތެރިންނާއި، ސިފައިންނާއި ފުލުހުންނާއި، އެޗް.ޕީ.އޭއާއި ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ އާއި ނޭޝަނަލް ކެޑޭޓްކޯ އާއި ސްކައުންޓުންނާއި ގާރލް ގައިޑުން އަދި ރެޑް ކްރެސެންޓާއި ހިލޭސާބަހަށް މަސައްކަތް ކުރާ ޖަމްޢިއްޔާތަކާއި ހުރިހާ ބޭފުޅުންނަށް ވަރަށް ޚާއްޞަ ޝުކުރެއް ދަންނަވަން. ހަމައެއާއެކު އެ ބޭފުޅުންގެ ޢާއިލާތަކުގެ ބޭފުޅުން، ކެތްތެރިކަމާއެކު ގޭގައި ތިއްބަވާ ތިއްބެވުމަށްވެސް އަޅުގަނޑު ޝުކުރު ދަންނަވަން.\nއަޅުގަނޑުގެ އިޚްލާޞްތެރި ދުޢާއަކީ، މި ނުރައްކާތެރި ބަލިން ރައްކާތެރިވުމަށް، އަޅުގަނޑުމެން އެންމެން އެކުގައި މިކުރާ މަސައްކަތުގައި اللهُ سُبْحَانَهُ وَتَعَالَى ބަރަކާތް ލައްވައި ކާމިޔާބު ދެއްވުން. މި ބަލި އަޅުގަނޑުމެންގެ ތެރެއިން ނެތިކުރައްވައި، އަޅުގަނޑުމެންގެ ދިރިއުޅުމުގެ ޢާންމު ޙާލަތަށް އެނބުރި ރުޖޫޢަވުމުގެ ހެޔޮ ތައުފީޤު ދެއްވުން އެދި، اللهُ سُبْحَانَهُ وَتَعَالَى ގެ ޙަޟްރަތުގައި ދުޢާ ދަންނަވަން. އަދި އަޅުގަނޑުމެން ވޭތުކުރަމުން މިދާ ބަރަކާތްތެރި ރަމަޟާން މަހުގެ ފަހު ދިހައިގެ ދުވަސްތަކުގެ ހެޔޮ ދަރުމައާއި ޘަވާބު، އަޅުގަނޑުމެންނަށް މިންވަރުކޮށްދެއްވުން އެދި އެކަލާނގެ ޙަޟްރަތުގައި ދުޢާ ދަންނަވަމުން އަޅުގަނޑުގެ ވާހަކަކޮޅު ނިންމާލަން.


Lanka ge lockdown ithuru koffi | Jazeera\tލަންކާގެ ލޮންޑައުން މުއްދަތު އިތުރުކޮށްފި - Jazeera\nލަންކާގެ ލޮންޑައުން އިތުރުކޮށްފި\nއުމްނާ އިސްމާޢިލް September 17, 2021 94 views0\nސްރީލަންކާގައި ލޮކްޑައުން ކާފިއު އިއުލާން ކޮށްފައިވާ ވަގުތެއްގައި އެ ގައުމުގެ ފުލުހުން މަގުމަތީގައި ހަރަކާތްތެރިވަނީ -- ފޮޓޯ: އޭޕީ\nކޮވިޑް-19 ގެ ހާލަތު ގޯސްވެ، ސްރީލަންކާގައި އިއުލާން ކޮށްފައިވާ ލޮކްޑައުންގެ މުއްދަތު އަންނަ އޮކްޓޯބަރުގެ ނިޔަލަށް އިތުރުކުރަން އެ ގައުމުގެ ކަމާބެހޭ އިދާރާތަކުން ނިންމައިފިއެވެ.\nލަންކާގެ ނޫސްތަކުން ރިޕޯޓް ކުރާ ގޮތުގައި، އޮކްޓޯބަރުގެ ނިޔަލަށް ލޮކްޑައުން ދަންމާލަން ނިންމީ، އިތުރުވަމުން އަންނަ ކޮވިޑުގެ ކޭސްތަކުގެ ސަބަބުން ފިޔަވަޅުތައް ވަރުގަދަކުރަން ސަރުކާރަށް ކުރިމަތިވާ ޕްރެޝަރުގެ ސަބަބުންނެވެ.\nމިފަހުން ލަންކާ ލޮކްޑައުން ކުރީ އޮގަސްޓް 20 ގައި ކަމަށްވާއިރު، އޭރު ލޮކްޑައުން ކުރީ އެންމެ 10 ދުވަހަށެވެ.\nލަންކާގެ ލޮކްޑައުން ކާފިއު އިއުލާން ކޮށްފައި ވާއިރު، ކާބޯތަކެތި އެތެރެކުރަން ބޭނުންވާ ބޭރު ފައިސާ އަމިއްލަ ބޭންކުތަކުން ހުސްވުމުގެ ސަބަބުން ލަންކާގައި ވަނީ ކާބޯތަކެތީގެ އިމަރޖެންސީ އިތުރު ކޮށްފައެވެ. ކާބޯތަކެތީގެ އިމަރޖެންސީ އިއުލާނުކުރައްވަމުން އެ ގައުމުގެ ރައީސް ގޮތަބަޔަ ރާޖަޕަކްސަ ވަނީ ކާޑުގެ ބާވަތްތަކާއި ޒަރޫރީ ބޭނުންތަކަށް ބޭނުންވާ ތަކެތި އެއްކުރުމަށްފަހު ފޮރުވުން މަނާކޮށްފައެވެ.\nރައީސް ގޮތަބަޔާ ވަނީ މި ހާލަތުގައި ކާބޯތަކެތި ފޮރުވާ މީހުންނާ މެދު ފިޔަވަޅު އަޅަން ކަމާ ބެހޭ އިދާރާތަކަށް އަންގަވާފައެވެ. އެގޮތުން ކާޑުގެ ބާވަތްތައް ފޮރުވާފައި ބަހައްޓާ މީހުންގެ އަތުން މުދާ އަތުލާ، ކޮންޓްރޯލް އަގުތަކުގައި އެތަކެތި ވިއްކުމުގެ ބާރު މިހާރު ކަމާ އިދާރާތަކަށް ލިބޭނެ ކަމަށް ލަންކާގެ މީޑިއާ ރިޕޯޓުތަކުގައި ބުނެފައިވެއެވެ.